
PRATARMĖ 


Šitame sąsiuvinyje surinktus pergyvenimus apsispren- 
džiau truputį anksčiau išleisti į platesnę visuomenę, negu 
buvau numatęs. Vieną kitą retesnių pergyvenimų esu 
paminėjęs šen ir ten, bet iki šiol nebuvau beveik nieko 
atidavęs į spaudą. Atiduoti į spaudą bijojau kai kurių 
savųjų pergyvenimų, kadangi dalis jų yra perdėm asme- 
niški, retesnio pobūdžio, gal kai kam lyg nejtikėtini, 
nelengvai suprantami ir negirdėti. 

Todėl pasistengiau kuo kasdieniškiausiais išsireiškimais 
išdėstyti tokias šio pasaulio mintis ir klausimus, kurie veda 
mus visus į amžinąjį gyvenimą. Dėl tos priežasties esu 
linkęs kuo mažiausiai vartoti svetimų žodžių, kadangi esu 
gyvenęs keturiose valstybėse, kur ne visur tos pačios 
sąvokos nevienodai suprantamos. 

Čia pateiktuose straipsniuose noriu prisiminti vieną 
kitą iš daugelio pergyvenimų, kurie buvo mane atvedę į 
didelį beviltiškumą. Dideliame beviltiškume arslaRrĘs 
laivas išmeta savo inkarą. 

Kiek kartų ir kaip dažnai man prireikėjo išmesti 
inkarą per mano 77-ius metus, negaliu net suminėti. Bet 
su patikimu inkaru esu su. Viešpaties Dievo palydėjimu 
praėjęs visą eilę kartų per mažesnius ir labai didelius 
pavojus. 


1995-09-27 d. A. Vėlius 


NEPRAŠYTAS PASIMATYMAS 


Gal kas norėtų paklausti, kodėl aš pasirinkau tokią 
negirdėtą antraštę sekančiam rašiniui. Atsakau, kad aš 
tatai padariau sąmoningai. O visa kam galima surasti 
Kokią nors priežastį, jei tik iškyla toks reikalas. 

Kol žmogus gyvas, tol jis turi mažiau ar daugiau kokių 
pasimatymų. Daugeliui būna pasimatymai lyg kokia 
kasdieninė duona. Šeimos nariai turi eilę pasimatymų 
kasdien vienas su kitu. Pavieniui gyvenantieji neturi tiek 
daug tos laimės. 

Robinsonas gyveno nuošalioje saloje kurį laiką ir 
neturėjo jokių pasimatymų tol, kol jis nebuvo išimtas iš 
vienumos. Kalinys, kuris sėdi vienutėje, irgi beveik neturi 
pasimatymų. Vienišas kalinys leidžia laiką už bausmę, kad 
negautų susieiti su kitais. 

O kaip pasiilgsta žmonės susieiti su savo artimais, 
draugais ir pažįstamais! 

Mano tikslas čia yra trumpais žodžiais atpasakoti savo 
pergyvenimus vieno ar kito neprašyto pasimatymo metu. 

Tai įvyko Lietuvoje 1942-ais ar 1943-iais metais, kai aš 
profesoriavau prekybos institute ir dėsčiau mokytojų 
seminarijoje Šiaulių mieste. Liepos mėnesio pradžioje 
gavau trumpas atostogas iš abiejų švietimo įstaigų. Pažįsta- 
mas kaimynas pasiėmė mane kelioms dienoms į bažnyt- 
kaimį pailsėti. Važiavome kokį pusdienį iki kelionės tikslo. 
Buvome tada toli nuo didžiųjų kelių ir kryžkelių. O 
judančių lėktuvų ore irgi beveik nebematėme, nors karas 
buvo gerokai įpusėjęs. Vokiečių frontas su sovietais buvo 
tuomet toli Rusijoje, kad naktis galėjome praleisti be 
aliarmų. 


Atėjo šventoji diena. Mano geradaris kaimynas pasiūlė 
anksti nueiti į Dievo namus ir ten pasimelsti. Pažįstamojo 
pateiktą pasiūlymą priėmiau su mielu norų. 

Paėjėjome nepilną kilometrą ir turėjome šviesiai 
nudažytą bažnyčią prieš savo akis. Kažkaip atsitiko, kad 
mano geradaris nejučiomis įslinko į Dievo namus be * 
manęs. Žingsnis po žingsnio ir aš nuėjau į pamaldų vietą 
dešinėje pusėje. Po šventu stogu susikaupiau, pasimeldžiau 
ir stengiaus nesudrumsti šventovės šventumo. Atsargiai 
pakėliau savo akis į priešakį, į dešinę pusę, į viršų ir į 
kairiąją pusę. Kai stovėjau prie paskutinio suolo, pažvel- 
giau vėl į kairiąją pusę ir netikėtai pamačiau būtybes, kaip 
kareivius, išsirikiavusius netoli sienos nuo vieno galo iki 
kito. Tos būtybės buvo apie keturių pėdų aukštumo, visos 
vienodu pilkšvu apdaru, stovėjo ramiai kaip kareiviai 
rikiuotėje ir nedarė nieko ir neištarė nė žodelio. Tai buvo 
vaizdas, kurį aš mačiau savo akimis ir kuris jau per 52 
metus ar daugiau neišdilo iš mano atminties. 


Susirūpinimas dėl tokio nelaukto reginio 


Kai toks galingas ir negailestingas vaizdas pradėjo 
skverbtis gilyn į mano sąmonę, aš pradėjau sau pasistatyti 
klausimą, ar man tik kas nors neatsitiko. Išėjau iš bažny- 
čios, nebemačiau tų „kareivių“ šventovėje, bet tas pergyve- 
nimas manyje buvo labai gyvas ir išliko veiksmingas ilgam 
laikui. Po to kilo man visa eilė klausimų. Kas tai buvo iš 
tikrųjų? Kodėl tai atsitiko bažnyčioje ir dar taip anksti, 
kad ir rytui išaušus, vos keletą minučių po 6-tos valandos, 
kai saulelė skaisčiai švietė, kai aš buvau puikiausiai 


išsimiegojęs ir pasilsėjęs, jokių vaistų ar svaiginamųjų 
skysčių neragavęs. 

Po kelių rimtų apsimąstymų prisiminiau, kad buvau 
gerą devynių klasių gimnaziją su penkių kalbų brandos 
atestatu baigęs, studijavęs Šveicarijoje, Kaune ir Vilniuje , 
ir išėjęs universiteto mokslus ir baigęs pedagogikos 
diplomu, kad priklausiau dviejų gero lygio valstybinių 
mokomojo personalo nariu ir kad niekuomet nieko 
bendro neturėjau su kokia magija ar kokia paslaptinga 
veikla patamsių gaivalų. Pagaliau įsitikinau, kad aukštas 
išsimokslinimas, garbingos pareigos ir nuoširdžios pastan- 
gos neužteko ano neprašyto pasimatymo mįslei išsiaiškinti. 

Kaip jau ir bebuvo, aš to niekaip negalėjau nuneigti, 
kad aš kažką mačiau ir dar pačioje šventovėje. Gal kas 
nors norėtų pasakyti, kad tai buvo tiktai tušti vaiduokliai. 
Todėl aš ir nedrįsau pirmomis dienomis niekam išduoti 
savo tokio pergyvenimo. Nors tai buvo mano pirmasis 
pergyvenimas tokios rūšies, vis dėlto aš buvau įsitikinęs, 
kad tai nebuvo kokie nors vaiduokliai ar mano vaizduotės 
padarai, kadangi aš nė kiek nekrūptelėjau ir nebijojau, 
kad man kas nors atsitiktų. Pasiskųsti dėl tokių vaizdų 
negalėjau ir neturėjau kam, kadangi man ir niekas nebūtų 
patikėjęs. 

Ir grįžęs į Šiaulius, po kelių dienų po to reto pergyve- 
nimo, neradau tokio asmens, kuris nusimanytų, kaip 
pasielgti tokio sudėtingo įvykio atveju. Su laiku mėginau 
to įvykio vaizdus paslėpti pačiame savo sąmonės užkampy- 
je, kadangi tuo metu nenumačiau man pačiam jokios 
grėsmės ar skriaudos. 


Patyrę žilagalviai įtikino mane, 
kad mačiau tikrovę 


- Tuo tarpu ėmė karo įkarštis neabejotinai vėl atsisukti 
į tėviškę. Dėl tų pergyvenimų anoje bažnyčioje kaip ir 
nebeliko laiko, progos ar energijos maždaug iki karo 
pabaigos. Taip man ir neišaiškėjo kurį laiką, iš kur atėjo 
anie „kareiviukai“ į aną bažnyčią. 

Pokariniais metais pasitaikydavo daugiau progos 
susieiti su žilagalviais Dievo tarnais, misijonieriais iš 
įvairių kraštų, kurie mane pakartotinai įtikino, kad aš 
mačiau tikrus velnio kareiviukus prie sienos anoje bažny- 
čioje. Juk Švento Rašto, Juobo Knygos pirmame skirsnyje, 
6-7 skirsneliuose skaitome aiškiausiai, kad velnias gali 
žmogui pasirodyti matomu kūniškomis akimis. 

— Vieną dieną atsitiko, kad Dievo sūnums einant 
atsistoti Viešpaties akivaizdon, ir šetonas jų tarpe atsirado. 


Ir Viešpats paklausė šetono: „Iš kur tu eini?“ Šetonas 
atsakė: įžtu, išvaikščiojęs visą pasaulį“. 


— Juobo 1:16:7 

Kaip aš apsidžiaugiau, kai susitikau su pirmuoju Dievo 
tarnu, kuris man išdėstė visą eilę nepaprastų atsitikimų, 
kurių metu nematomos būtybės pasirodo matomomis. 
Nepraėjo daug laiko po to ir gavau progos įsigyti daktaro 
K. K., Dievo tarno, sėkmingai veikusio Tolimuose Rytuose 
knygų, kuriose jis vaizdingai išdėsto visą eilę pergyvenimų 
su įvairiausiųjų tamsybės rūšių būtybėmis. 

Atsimenu ir gerai gana savo senutę, žilgalvėlę Ėvę 
Plėvienę-Puplesytę nekartą išdėstant, kad senais laikais ir 
mūsų šalyje slankiodavo piktos dvasios iš vienos vietos į 
kitą. Ji mėgdavo net su tam tikru pasididžiavimu pareikšti: 


š 


„Dabar šis kraštas yra jau apvalytas“. Kadangi aš tada 
tebuvau vaiko amžiaus, todėl nedaug tesupratau, ką tai 
reiškia gyventi „neapvalytoje“ vietovėje. 

Todėl ne be reikalo šventinami pastatai, gyvenamieji 
namai, bažnyčios, mokyklos ir pati žemė iš senų laikų iki 
šių dienų, kad būtų lyg kokia tvora užtverta piktoms 
dvasioms, kad šios nelįstų prie žmonių ir jų nekankintų. 
Psalmistas gieda: „Viešpaties angelai sustoja aplink tuos, 
kurie Jo bijosi, ir Jis juos išsaugos“. Psl. 34:8 


Nuolatinė nevidono grėsmė 


O ir žinome iš Šventojo Rašto, kad pragaras niekuo- 
met nebus taip perpildytas, kad ten tau vietos nebeliktų. 
Tamsybės įgaliotiniai dirba be atostogų ir nepripažįsta 
šventosios dienos poilsio, dieną ir naktį išsižioję kur tik 
praryti kokią nors sielą. Todėl pasistenk, žmogau, kol tau 
nepraėjo dienos metas tarnauti Viešpaties garbei ir 
dideliam angelų džiaugsmui. Ef. 6:12 yra neabejotinai 


pareikšta, kad mes ne tik kovojame su kūnu ir krauju, bet 
su galiūnais, valdovais ir valdytojais šio pasaulio, kurie 
tamsybėje viešpatauja su piktomis dvasiomis po dangumi. 

Velnias yra daugiadarbis ir begėdiškai landus sukčius. 
Mokslininkui jis siūlo proto ir išmanymo, nors jis pats 
išminties nepagauna ir žmogui jąja negali pasitarnauti. 
Patamsių gaujoms jis giriasi, jog jis turįs raktus, kuriais 
galima atrakyti duris į pačias Dievo kūrybos paslaptis. 
Padoriam ir pamaldžiam žmogui jis nuduoda, jog jis esąs 
nekalčiausias ir pažada tau net patį dangų. Galvočių ir 
sausąjį užsispyrėlį jis mėgina įtikinti: „Aš neesu buvęs ir 
kas yra mane kur matęs!“ Velnias pasižymi savo nuolati- 


niu ir atkakliu landumu. Lyg karžygys kovoje, jis susižino 
visokiausius užpuolimo būdus. Jei mėginsi pasipriešinti 
piktam, tai jis visuomet kels klausimą — ar verta, ar 
apsimoka, kokia nauda bus iš to! . 

Vienas jo kovos ginklų yra pamaldumo šydas, kuriuo 
jis be atodairos ir nesidrovėdamas sugeba apsidangstyti. 
Kiekvieną mokslinę naujieną ir naujovę jis taip moka 
nušviesti, kad tik viskas jo tikslams tarnautų. Jei vyriausy- 
bė ar valstybinės įstaigos atliktų puikiausiai savo pareigas, 
tai jis vis dėlto ieško progų, kur jis galėtų prisikabinti. Jo 
svarbiausias užsimojimas yra žmogų apgauti, išvedžioti, 
kad tik į jo nagus pakliūtų. 

Tad, kur rasi tokį žmogų, kuris būtų taip pasiruošęs, 
kuris įmanytų apsiginti nuo tokio daugiadarbio ir išsilaikyti 
kovoje su tamsybių kunigaikščiu. Tai yra tiktai Tasai, kuris 
apsiėmė nesivaržydamas kovoti su tuo tamsybių kunigaikš- 
čiu, kuris pasipriešino velniui dykumoje, kuris pavertė 
tamsybės kėslus niekais ir pasirodė žmonijos atpirkėju, 
palauždamas šetono galybę, kaip šventasis Povilas taip 
įtikinančiai rašo: 

„Jis nuginklavo valdytojus ir vyriausybes ir pažemino 
juos viešai, nugalėdamas juos Kristaus laimėjimu“. 

Kol. 2:15 

Todėlgi nenuleiskime savo rankų prieš laiką, kai 
nedorybės vaikai tave apgaulingai patrauktų savon pusėn. 
Jie patys gali būti negerai išsiaiškinę, ką bedarą ir kartais 
tik nori pamatyti, ar jiems pritarsi. O abejonė irgi yra 
vienas šetono ginklų, kuriais jis taip dažnai mėgina 
pasinaudoti. Jei buvai apdovanotas tikėjimu, tai būk 
Dievui dėkingas ir prašyk Jo, kad pažvelgtume į Kristų, 
kuris yra kūno galva, tai yra bažnyčios, kuris yra pirmasis, 

pirmagimis iš numirusiųjų, kad visų tarpe būtų pirmuoju. 
Kol. 1:18 


Kodėl turėjau taip ilgai tylėti 


Į šitą klausimą negaliu vienu paprastu sakiniu atsakyti. 
Buvo daugiau priežasčių. Todėl reikia ir daugiau visą eilę 
susipynusių nenumatytų įvykių iškelti aikštėn. 

Kareiviukai, kuriuos mačiau bažnyčioje, stovėjo jų apie 
30 ar daugiau ramiai vienoje eilėje, nors jie nebuvo taip 
išsitempę, kaip būna kariuomenėje. Jie buvo visi pilkšvu 
apdaru aprėdyti, jų veido bruožai nebuvo ryškūs, nors 
žmogaus veido didumo. Niekas jų nesakė nė žodelio, 
anesišaipė ir niekam negrasino, būdami tik 4 pėdų ar 120 
cm savojo ūgio. Todėl ir neskubėjau iš bažnyčios, lyg 
bėgdamas nuo vaiduoklių, kadangi nebuvau nė kiek 
neišsigandęs. 

Šiauliuose buvo mano dėmesys didesnį laiką nukreip- 
tas į išorinius pavojus, kadangi tai buvo karo metas, kai 
skaudžių ir nemalonių staigmenų beveik niekuomet 
netrūkdavo. Čia, toli nuo miesto, pradėjau lyg kiek 
atsipeikėti. Bet ir čia ilgam negavau pasidžiaugti atostogo- 
mis, kai pro akis praėjo neprašytas reginys, kuris man iki 
mano žilos galvos neišdilo iš mano atminties. 

Ana kareivių rikiuotė nespinduliavo kokiais nors 
piktumais, lyg koks šaltis, pučiąs negailestingai iš paties 
ašigalio. Bet turiu patvirtinti, kad bažnyčioje matytieji 
kariškiai neturėjo nei šautuvų, nei kitokių mirtingųjų 
ginklų. Bet jie sukėlė manyje bent trumpam laikotarpiui 
tam tikrą abejonę. Iš karto ėmiau tuojau abejoti, ar tai 
buvo gyva tikrenybė, ar tik kas nors mano paties vaizduo- 


tės buvo sukurta. Vis dėlto pirmasis žvilgsnis anų kariškių 
sudarė įspūdį kažko, kas nėra žmoniška. Ilgai ir nereikėjo 
įsitikinti, kad tai ir nebuvo žmonių atsiųsti, bet tamsybės 
galiūnų su man šiuo metu nesuprantamu tikslu. Taip pat 
man nebuvo aišku, kaip atsitiko, kad aš pamatęs apie 30 
velniukų tokiu metu, kai bažnyčioje pradžioje tebuvo 5 
moterys ir 1 vyras, o kitame gale šventovės aš vienas 
tebuvau vyriškis priešais visą gaują neaiškių gaivalų, ir nė 
kiek nekrūptelėjau, neišsigandau ir nebuvau pagautas 
jokios baimės. 

Štai yra ir kita priežastis, dėl kurios turėjau tylėti. 
Turiu prisipažinti, kad tai buvo retas atsitikimas, tai yra 
matyti tai, ko nebuvau nei pageidavęs, neigi užsiprašęs. 
Kam Viešpats juos man davė pamatyti, paaiškės iš 
vėlesnių patyrimų, kurių sekė ištisa eilė. 

Miestelyje, kurio vardo po 52-jų metų nebeatmenu, 
ilgai nebebuvau ir ten neaptikau tokio žmogaus, kuris 
galėjo mane apraminti besisielojant dėl anų pergyvenimų 
bažnyčioje. Pakelyje į Šiaulius beveik nebuvo su kuo 
šnekėti apie tai. Šiauliuose turėjau tiek darbo, kad čia 
nebeliko nė minutės begalvoti apie tai, ką buvau pergyve- 
nęs per atostogas. Nei prekybos instituto profesoriams, nei 
mokytojų seminarijos dėstytojams, su kuriais mokytojavau, 
nedrįsau pasisakyti, ką pergyvenęs ir kuo buvau rimtai 
susirūpinęs. Reikėjo atsiminti, kad tatai įvyko Antrojo 
pasaulinio karo antroje pusėje, kai Baltijos kraštai tebebu- 
vo valdomi vokiečių diktatūros, kai didieji mūšiai kovų 
tęsėsi ne Lietuvoje, bet toli Rusijoje. Gyventojai Lietuvo- 
je, kaip ir kituose užimtuose kraštuose, turėjo aklai 
paklusti įstatytai valdžiai, kuriai buvo tampriai pajungtas 
ir bažnytinis gyvenimas. Todėl bijojau bet kuriam pasisa- 

kyti, kad buvau pergyvenęs religinį reginį tokiu pavojingu 
metu, kai kunigai, vyskupai ir bažnytiniai veikėjai už 
menkniekį nejutomis atsidurdavo už grotų ir ten pabaigda- 
vo savąjį amželį. Mano tokį retesnį pergyvenimą, regėjimą, 
buvo galima be vargo išaiškinti tuometinei vyriausybei 
visiškai nereikalingu, net pavojingu platesnei visuomenei. 

Vienintelis klausimas, kuris man tuo metu rūpėjo, 
buvo surasti žmogų, turintį įtikinančių žinių, kaip apsi- 
drausti nuo šetoniškų pasikėsinimų ir kaip nepasirodyti 
„neišprotėjusiu“ svetimųjų vaidančios vyriausybės akyse. 

Nežinau, nuo kurio laiko buvo nacių valdžios išleistas 
patvarkymas, sulig kuriuo buvo pradėta mažinti skaičių 
gyventojų, kurie buvo netekę dalį savojo darbingumo arba 
kurie nemielai dalyvaudavo politiniuose parengimuose. 
Minėtasis patvarkymas atnešė nenumatytos širdgėlos ir 
daug ašarų gyventojams. Iš čia paduoto pavyzdžio bus 
galima susidaryti geresnį vaizdą, kaip be reikalo buvo 
žudomi nekalti piliečiai. 

Karo pradžioje buvo išdalinti pažymėjimai su ženkliu- 
kais visiems dalyvavusiems Pirmojo karo buvusiems 
kariškiams. Pažymėjimus ir pagerbimo ženkliukus reikėjo 
asmeniškai atsiimti iš valsčiaus įstaigoje sėdinčio politinio 
vadovo. Politinis vadovas tų pažymėjimų ir ženklelių 
galėjo ir neduoti, jei kas nors iš tos šeimos nebuvo siela ir 
kūnu pasišventęs valdančios partijos tikslams. 

M. V. nuėjo į valsčiaus įstaigą atsiimti iš politinio 
vadovo Pirmojo pasaulinio karo dalyviams pažadėtą 
ženkliuką su pažymėjimu. Politinis vadovas nei nesiėmė 
atsakyti piliečiui, kaip pritinka valsčiaus atsakomingiau- 
siam tarnautojui, neigi neišdavė jokio ženklelio ar pažymė- 
jimo, duodamą nusipelnusiam karo veteranui. Atsakomin- 

glausias to valsčiaus tarnautojas nemokėjo šiuo atveju 
pasielgti su piliečiu, kuris nebuvo atėjęs kokių Išmaldų 
prašyti. Anas tarnautojas neatliko savo ' pareigų, bet 
kumščiuodamas ir apspardydamas išvarė pilietį pro duris 
ir dar jį nustūmė nuo laiptų. Pilietis buvo tada 54-lų metų 
amžiaus, dar nevisiškai išgydytas nuo Pirmojo pasaulinio 
karo Ilgų Ir negalių, Čia buvo pliletis neapdovanotas, bet 
begėdiškai išbartas neva tai už sūnų savanoriškai nestoji- 
mą į svetimą kariuomenę, apkumščiuotas, apspardytas, 
nuo laiptų nustumtas, kūniškai labiau pažeistas, negu iki 
tol buvo, ir dar dvasiniai negailestingai įžeistas, Piliečio 
žmona išsigando, mačiusi savo vyrą ne su ženkliuku Ir 
pažymėjimu, bet jau rimtai kenčiantį ligonį, iš valsčiaus: 
įstaigos grįžusį. 

Kiek tuo metu minėtam piliečiui reikėjo gydytojo 
pagalbos, man neteko išgirsti, visiškai neminint dvasiško.. 
atgaivinimo ir bei pastiprinimo. Iš kažkur atsirado nepra- 
šyti „geradariai“, kurie pasišovė sužeistąjį ligonį pasiimti 
ir pristatyti į ligoninę. Tik jie nepasakė, į kurią ligoninę jie 
vežė. Jie davė tik suprasti, kad tai esą toli ir kad tokių 
ligonių neįmanoma aplankyti. Piliečio žmona ir kiti 
namiškiai laukė bile dieną kokių nors žinių apie savo 
vyriausiąjį šeimos narį, gydomą toli nuo namų. 

M. V. buvo nuvežtas į tolimą ligoninę, kurioje negydė 
žmonių, bet juos marino ir nežinomą skaičių jų galutinai 
numarino. Po nedaugelio dienų buvo pranešta išvežtojo 
ligonio žmonai, kad jos vyras yra miręs ir būsiąs ten toli 
palaidotas ir jei ji norinti pamatyti savo vyro lavoną, tai ji 
turinti atvykti ir nuo jo ten atsisveikinti, bet lavono ji 
negalinti parsivežti į savo kapines. 

Didelio skausmo sukaustyta žmona, ūkininkė, dėl savo 
vyro nelauktos mirties, susidėjo dviem ar trims dienoms 
maisto ir iškeliavo paskutinį kartą atsisveikinti nuo savo 
vyro. Kelionei nereikėjo tiek maisto, bet dalį to atiduoda- 
ma žmogui, kuris tvarkė laidojamuosius, gavo našlė prieiti 
progos prie savojo vyro. Ją nuvedė prie lavono, kuris 
nebuvo karste, bet iš lentų sukaltoje dėžėje su maža 
skylute. Per tą skylutę matė moteris lavoną, atpažino savo 
vyrą ir didžiai išsigando, pastebėjusi galvą-veidą perdėm 
pamėlynavusį. Ta mėlynoji spalva lavono išdavė, kad M. 
V. buvo miręs ne savąja mirtimi. Apie kryžių ar karstą 
nebuvo jokios kalbos, tik našlei buvo paminėta, kad jos 
vyro lavonas būsiąs padėtas žemėn ties 837 numeriuku. 

Pasiskųsti tokiomis dienomis nebuvo kam, kadangi 
kiekvienas žodelis buvo klausomas ir kiekvienas žingsnelis 
sekamas. Čia negalima nepaminėti ir kitų žuvusių ne 
kariškio mirtimi, kaip A. B., M. Ž., septyni asmenys vienos 
šeimos, kitos šeimos penki ir dar visa eilė kitų veikėjų, 
kurie man asmeniškai mažiau pažįstami buvo. 


Antrojo pasaulinio karo sunkesnioji dalis 


Kai išklausiau Vilniaus paskutines paskaitas, išsiuntė 
mane švietimo ministerija tuojau į Šiaulius vietos moky- 
tojų seminarijoje dėstyti vokiečių kalbą. Dar nebuvau 
buvęs Šiauliuose vieno mėnesio, tai spalio pabaigoje gavau 
telegramą iš Rusnės, kurioje buvo labai trumpai pasakyta, 
kad miręs mano tėvelis. Tai buvo iš tikrųjų nemažas 
smūgis man, neduodąs man jokių smulkmenų, neigi kitų 
degančių nurodymų, ką daryti. Tuo metu turėjo mano 
tėvas būti 55-ių metų, jei jis buvo nužudytas po spalio 

mėnesio 6-tos dienos, kurią jis turėdavo savo gimimo 
dieną. Paskutinį kartą buvau matęs savo tėvelį 1939 
metais, liepos mėnesio paskutinę savaitę, vos šešetą dienų 
prieš Antrojo pasaulinio karo pradžią, kai vokiečiai 
užpuolė lenkus. Tuo metu buvo mano tėvelis lyg kiek 
atsigavęs nuo ilgų Pirmojo pasaulinio karo sužeidimų ir 
negalių, dar gerokai pakenčiamos savijautos. 

Dar nebuvo praėjęs skausmas dėl netikėto tėvelio 
netekimo ir dar nebuvo praėję po to nė meteliai, kai vis 
labiau ir labiau pradėjo paaiškėti, kad vokiečiai negali 
karo laimėti. Sovietų-vokiečių kovos vis ėmė artėti prie 
Baltijos kraštų. Naujos kovos, pjautynės, nauja okupacija, 
tai buvo kas, apie ką žmonės nenorėjo nė pagalvoti, 

Nežiūrint didelių suvaržymų ir įvairiausių trūkumų 
suspėjome 1944 metais, birželio pabaigoje išleisti puikią 
mokytojų seminarijos paskutinio, tai yra ketvirto kurso 
laidą, kurioje buvo virš 30 naujų tautos švietėjų, gerai 
kvalifikuotų mokytojų. 

Alijantai buvo išsikėlę savo karo pajėgomis birželio 
pradžioje į Prancūzijos žemyną, kur per trumpą laiką 
užvirė šiaurėje, vakaruose irgi pietuose plačios apimties 
gerai įsibangavusios kovos. 

1944 m. liepos mėnesio 6-tą dieną gavau atostogų iš 
Šiaulių Mokytojų Seminarijos ir taip pat iš Šiaulių Preky- 
bos Instituto. Sovietų-vokiečių kovos jau buvo persimetu- 
sios į Lietuvos žemę. Pradėdamas atostogas susimečiau 
porą čemodanų reikalingiausių daiktelių ir atvykau į 
Šiaulių geležinkelio stotį. Sekantis traukinys į Kretingą 
buvo numatytas dvyliktai valandai per patį vidurnaktį. 
Karo metu viskas būdavo aptamsinta, kai tik saulė 
nusileisdavė, Re dešimties minučių iki vidurnakžio trauki- 

nys buvo sausai prikimštas žmonių. Laimingų atveju 
atpažino mane vienas buvusių seminaristų ir padėjo mane 
su abiem čemodanais į vieną vagoną įspausti. Tai buvo be 
penkių minučių vidurnaktis ir tuo metu paskelbė Šiaulių 
mieste aliarmą dėl artėjančių sovietų karo lėktuvų. O 
stotis yra tokia vieta, kuri pirmiausiai iš lėktuvų puolama. 
Todėl traukinys nieko nebelaukė ir tuojau pajudėjo iš 
stoties, apie penkias minutes prieš savo numatytą laiką, 
kai aliarmo sirenos dar nebuvo užsibaigusios. 

Tyliai buvau labai dėkingas Dievui už atsiųstą semina- 
ristą, kuris man padėjo tokioje tamsybėje ir tokioje 
kamšatyje įsispausti | traukinį ir dabar dar už išvežimą iš 
taip pavojingos vietos, kuri galėjo per vieną kitą minutę 
pavįrsti pelenų krūva. Viešpats apsaugojo ir važiuojantį 
traukinį, kuris buvo pilnutėlis, perdėm prikimštas senes- 
niais ir jaunesniais keleiviais. Buvome tikrai laimingi, kad 
traukinys taip greitai įsibėgėjo ir taip nutolome nuo 
miesto, kad Šiaulių miesto bombardavimo net nebegirdė- 
jome. | 

Telšiuose buvau galvojęs išlipti ir nueiti į Alsėdžius ir 
pasiimti brangių nuotraukų ir kitų atsimintinų dalykėlių, 
kuriuos ketinau nuvežti savo motinėlei, jei tokios progos 
turėčiau gauti dar ją gyvą pamatyti. Bet, kai priartėjome 
prie Telšių, nutariau nelipti iš traukinio, kadangi bijojau 
visiškai neberasti vietos sekančiame traukinyje. 

Kretingoje buvo jau rytas išaušęs, kai čia traukinys 
sustojo. Priėjau prie lango ir iš traukinio pamačiau greta 
vagono vaikščiojančią Martyno Brako, Šiaulių Prekybos 
Instituto profesoriaus žmoną, kuri ką tik būvo grįžusi iš 
Danijos. Ta pamatė mane per stiklą, priėjo prie manęs ir 
paklausė manęs tiesiai išsigandusi: „Ar dar galima nuvykti 

į Šiaulius“. Poniai Brakienei atsiliepiau beveik įsitikinęs: 
„Aš manau, kad dar galima, o aš tik vos teesu iš ten į 
Kretingą atvykęs“. 

Tuo metu buvo Kretinga paskutinė "stotis Lietuvoje, 
važiuojant į Klaipėdą, nes prieš 63 mėnesius buvo Hitleris 
jėga prisijungęs tris Mažosios Lietuvos apskričius su 
Klaipėda prie savo „tūkstantinės imperijos“. 

Aš čia dabar atsidūriau prieš tokį klausimą: kaip 
pereiti per Lietuvos-Vokietijos sieną be leidimo, kadangi 
mano tikslas buvo per šias atostogas aplankyti savo 
motinėlę, kuri tuo metu gyveno Rusnėje, šį kartą už 
Lietuvos sienos. 

Ir vėl palydėjo mane gerieji angelai šioje kelionėje. 
Kretingos sienos perėjimo punkte parodžiau Vokietijos 
pasienio pareigūnui savo atostogų pažymėjimą, kuriame 
nieko nebuvo pasakyta apie sienos perėjimą. Pareigūnas 
perskaitė pažymėjimą ir paklausė manęs, kur noriu 
keliauti. Aš atsiliepiau trumpai ir aiškiai, kad noriu pas 
mamą-motinėlę į Rusnę. „Važiuok“, pasakė pareigūnas, 
gerai nusiteikęs, lyg ką nors gera padaręs kitam. Tas 
pareigūnas tikrai man gera padarė, kadangi jis mane be 
leidimo perleido per sieną. Jis buvo tokio amžiaus, kokių 
į kariuomenę nebeėmė, bet sienos apsaugai dar gali 
pasitarnauti. Perėjęs sieną, pasijutau lygiš dangaus iškritęs 
ir kelią į naujuosius namus tikėjaus be vargo surasti. 

Prieš pietus atsiradau Klaipėdoje. Čia reikėjo persėsti 
į kitą traukinį, kuris eina link Tilžės. O aš norėjau iki 
vakaro pasiekti Rusnę. Nebeatsimenu, kiek valandų 
prisiėjo laukti traukinio, kuris eina į Šilutę. Žinau tik, kad 
atvykau į Šilutę prieš vakarą. Kelias į Rusnę buvo žino- 
mas, bet visus aštuonius kilometrus turėjau pėsčias eiti. 

Kai atkeliavau į Rusnę, jau buvo vakaras sutemęs, kai 
lauke apšvietimo per visą karą nebūdavo. Tuo metu 
gyveno Rusnėje apie 3000 gyventojų. Tada gatvės čia dar 
būdavo be vardų ir namai be numeriukų. Mamos naujo- 
sios gyvenvietės nežinojau ir nepažinau, kadangi ji buvo 
netaip seniai atsikėlusi į Rusnę iš Stankiškių. Laiške ji 
buvo išaiškinusi, kad ji gyvenanti penktame name nuo 
bažnyčios į Pakalnę einančioje gatvėje. Rusnėje mama 
turėjo du namu. Abu buvo prie tos pačios gatvės, vienas 
greta kito. Pirmasis namas buvo medinis, šonu prie gatvės, 
antrasis buvo mūrinis, galu atsisukęs į gatvę, trupučiuką 
toliau nuo kelio. Nors jau buvo sutemęs vakaras, be vargo 
ir be apsiklausinėjimų suradau motinėlę mūriniuose 
namuose. Be galo apsidžiaugiau, suradęs motinėlę naujoje 
vietoje. Buvau nepaprastai dėkingas Dievui, kad jis davė 
taip lengvai surasti motinėlę ir dar sveikutėlę, nors ir 
nežinojau, kiek laiko tų atostogų galėsiu praleisti tėviškoje 
pastogėje. 


Atostogos Rusnėje 


Nebuvau numatęs Rusnėje praleisti atostogas 1944-ais 
metais. Nes Rusnė buvo beveik iki tų metų rudens 
užsienyje. Iš Šiaulių važiuojant į Klaipėdą reikėjo turėti 
leidimą sienai peržengti, lyg kokią vizą. Šį kartą įvyko 
nuostabus dalykas, kai Kretingoje mane praleido per sieną 
be leidimo nuvažiuoti į Klaipėdą. 

Tas pareigūnas, kuris mane praleido per sieną, galėjo 
būti mano būsimosios žmonos dėdė, kurio pavardė buvo 
Bruzdeilynas ir jo tada nepažinau. Karui pasibaigus, teko 

"pažinti trumpam Bruzdeilyną, kuris buvo dirbęs sienos 

punkte, kuris pasidarė mano gimine, kai apsivedžiau su 
Greta Starike iš Liaudžių. Kai susitikau su Bruzdeilynu, 
man neatėjo į galvą paklausti, ar tai buvęs tas pats, kuris 
tarnavo Kretingos pereiname sienos punkte ir kuris mane 
praleido per sieną be leidimo. | 

Nors tikrumoje atvykau į Rusnę paatostogauti, bet 
poilsio čia beveik negavau. Mano motinėlė buvo pardavusi 
ūkį Stankiškiuose ir Rusnėje ji buvo nusipirkusi dvi trobi, 
nedidelį sklypą dirbamos žemės, pasilaikė sau dvi karvi ir 
vieną arklį, tris pievas, vieną Stankiškiuose, vieną Minijoje 
ir vieną Uostadvaryje. Mano tėvo jau nebebuvo nuo 1941 
metų, brolis parvažiuodavo mamai padėti, jei gaudavo 
kokias atostogas. Brolis buvo buvęs pas motinėlę 1944-tų 
birželio mėnesį. Aš atvykau į Rusnę nenumatytu laiku, kai 
sovietai kovojo prieš vokiečius Lietuvos žemėje. 

Mano atostogų metu Rusnėje kasdien ateidavo žinių 
apie kovas ir iš Prancūzijos ir iš kitų šalių. Visos žinios 
kėlė gyventojuose tam tikrą nerimastį. Kuo tik tas kovoji- 
mas baigsis, kur ir kada, niekas negalėjo pasakyti. 

Antrąją savaitę mano atostogų buvo pranešta, kad 
sovietai yra užėmę Šiaulių miestą. Šita žinia mane asme- 
niškai ir savotiškai palietė. Su tuo pranešimu įgavo mano 
trumputės atostogos visiškai kitonišką prasmę. Nuo to 
laiko nebebuvo galima kalbėti apie kokias atostogas. Apie 
kelionę atgal į Šiaulius tuo tarpu nebuvo jokios kalbos. 

Ilgas dienas tą vasarą buvo galima girdėti patrankų 
dundėjimą. Tik nebuvo kartais aišku, iš kur tas dundėji- 
mas ateina. Kai kas net mėgindavo raminti gyventojus, 
kad tai esą tik manevrai ir tų nereikalinga bijoti. 

Vis dėlto tiek Rusnėje, tiek ir kitur kasdien vis ėmė 
iškilti visiškai rimtas klausimas, kaip išvengti tų vargų, 

skausmų ir pačios mirties, kai du priešu taip atkakliai 
susikerta ir vienas mėgina antrąjį galutinai nugalėti. 
Kariškis yra mažiau ar daugiau apmokytas kaip ginklu 
apsiginti nuo priešo arba jį nugalėti. Bet nekariškiui 
tikrumoje tėra viena išeitis — pasitraukti, jei dar nesi 
išvarytas, iš tos vietos, kurioje kovojama. 

Apie vidurį liepos mėnesio, kurios dienos nebuvau 
pasižymėjęs ir todėl negaliu pasakyti, paskelbė vokiečių 
vyriausybė evakuaciją Klaipėdos Kraštui, kurią didžioji 
dalis gyventojų pradėjo vykdyti. Kaip vokiečių vyriausybės 
įsakyta buvo, taip paruošiau motinėlei ilgą vežimą su 
kardėmis. Į vežimą įdėjau arkliui nemažą maišą avižų ir 
nemažai šieno. Į šieną išdėstėme pačius reikalingiausius 
daiktelius per visą vežimą, kad niekas nesusigadintų toje 
nežinomoje kelionėje. Per Rusnės didingąjį dviejų lankų 
tiltą per Atmatos upę jau kurį laiką važiavo vežimas po 
vežimo keliu iš Šilutės į Rusnę. Kartais nueidavau iki 
Atmatos tilto pasižiūrėti nusiminusiųjų iš savo namų 
išvarytųjų, dabar keliaujančių į nežinią. O kas kartą vis 
pagalvodavau, ar gal jau ir mums laikas atėjęs įsirikiuoti 
į tą nenutrūkstančią vilkstinę prie Skirvytės tiltelio. 

Per Skirvytės upę buvo pionieriai pastatę laikiną 
medinį tiltą, per kurį ir mums prisireikėjo pervažiuoti. Dar 
nebuvome iki tilto nuvažiavę, kai vieno vežimo rato 
geležis nusisuko. Buvome priversti susirasti kalvį, kuris 
pataisytų vežimo ratą. Vežimo ratą palikome kalvėje, o 
mudu su motinėle sugrįžome į savo namelius, kad ir tik 
vienai naktelei. 

Sekančią dieną atėjo kai kurių raminančių žinių. Iš 
“ toliau atvykusieji tebejudėjo vežimas po vežimo per didįjį 
Atmatos tiltą ir per mažąjį Skirvytės tiltelį į Rytprūsių 

kraštą. Didele dalimi buvo ir Rusnės, Skirvytelės, Uosta- 
dvario ir Pakalnės kaimų gyventojai išvažiavę. Bet po kelių 
dienų ir net po savaitės ir ilgiau kai kurie drįso grįžti i 
savo namus, taip greitai patyrę, kaip sunku gyventi be 
savųjų namų. Vieną dieną atėjo žinios, kad sovietai šiuo 
metu mažiau tesiveržia į pietus, bet mušasi į vakarus 
trimis kyliais, link Klaipėdos, Palangos ir Liepojos uostų. 
Gal todėl ir Nemunas su savo deltos upeliais kiek padėjo, 
kad išvarytiesiems pasisekė kuo toliau pasitraukti nuo 
tiesioginės karo ugnies. 

Kol marna surado žmogų, kuris mokėjo ir sutiko 
pataisyti vežimo ratą, ėmė dienelė baigtis. Mano motinėlė, 
kaip ir aš pats, mudu abu kiek atsidusome, kai vėl turėjo- 
me progos bent keletą valandų daugiau praleisti po 
savuoju stogu ir; kad ir su dideliu rūpesčiu, atsigulti savo 
lovon. Kitą dieną, kai vežimo ratas pataisytas buvo, vis 
dėlto iš Rusnės neišvažiavome. Šį kartą mūsų ir niekas 
neišvarė. Bet tomis dienomis pradėjo judėti per Rusnę 
ilgiausios voros vokiečių šarvuočių ir lengviųjų tankų į 
pietus, kurie taip užėmė kelius, kad vežimams su arkliais 
vietos nebebuvo daugelį dienų. 

Kai ilgosios voros šarvuočių ir lengviųjų tankų apstojo 
judėti per Rusnę, tai vieną dieną pradėjo atvaryti nuo 
Šilutės pusės tūkstančius karvių per vieną tiltą ir antrąjį 
tiltą į pietus nuo Skirvytės, kur Lankos apskrityje visą 
laiką būdavo pirmosios klasės pievos, kur augdavo geriau- 
sia žolė naminiams gyvuliams, ypatingai karvėms. Ir 
žiemos metu mėgdavo karvės labai tų pievų šieną ir 
duodavo, ėsdamos tą šieną, žymiai daugiau ir geresnio 
pieno. Tomis dienomis aš stengdavaus nepasirodyti 
namuose, kadangi vyrus tokio amžiaus bematant galėjo 

paimti bet kuriam darbui kelioms valandoms arba net 
ilgam darbui. Daug dienų išeidavau į dirbamąją dirvą ką 
nors daryti. Atsimenu, kad tą vasarą esu, arklį pasikinkęs, 
dirvą aparęs ir suekėjęs. Artėjant rudeniui reikėjo pasirū- 
pinti daržovėmis ir atolą nuo pievų nušienauti. Vieną 
dieną pasidžiaugiau nepaprastai, kai pamačiau bešienau- 
jant pro mūsų pievą pėsčiomis bepraeinant tris ar keturis 
jaunesniosios kartos iš mano gimtojo kaimo Stankiškių, 
kurių tik vieną iš Naujokų šeimos sūnų teatpažinau. 
Buvau jau girdėjęs, kad iki šio laiko du iš Naujokų buvo 
žuvę ir trečiasis kažkur dingęs. Būtume turėję apie daug 
ką pasišnekėti, bet to laiko daug neturėjome, todėl tik iš 
tolo pasisveikinome, vienas kitam bent keletą meilių 
žodelių prišaukdami. 

Kitą dieną paėmė mane vietinė vyriausybė nežinomam 
laikui karves varyti iš Rusnės į Prūtėniją. Į Rusnę atvary- 
davo dienomis daugybę karvių, kurias reikėjo toliau 
nuvaryti, kad tos nepražūtų per artėjančias kovas. Man 
buvo pranešta, kad aš prisistatyčiau aikštėje prie mažojo 
tilto per Skirvytės upę, įteikė botagą ir liepė karves varyti 
per tiltą keliu link Akmeniškių. Tai pasitaikė būti pačios 
gražiausios vasaros dienos, o ir taip pat labai pakenčiamos 
naktys. Nebeatsimenu, kur ir kaip praleidau sekančią 
naktį, kadangi man teko ir kitą dieną karves dar toliau 
varyti. Tai buvo rugpjūčio 30-oji ir 31-ji diena 1944-tų 
metų. Kokį kilometrą po manęs varė karves ta pačia 
linkme senesnė moteris, Valdžienė, žmona mano tėvo 
pusbrolio Valdžiaus iš Rusnės. Antrosios dienos gerokai 
po pietų, kai karves buvome nuvarę per dešimtį kilometrų 
nuo Rusnės, prie manęs atėjo minėtoji Valdžienė su geru 
pasiūlymu, drąsiai sakydama: „Tau laikas dabar palikti tas 

karves pievoje. Tu būk atsargus, grįžk į Rusnę savo mamai 
padėti. Jau poros dienų praėjo ir mama nieko negirdėjo, 
kas tau atsitiko. Jei kas ateitų ir tavęs ieškotų, tai aš 
pasakysiu jam, kad tu esi nuėjęs kokį ar porą kilometrų 
pirmyn.“ 

Mieloji Valdžienė gerai sugalvojo, surado mane toli 
tarp karvių ir atnešė man visiškai protingą patarimą. Aš 
mačiau, kad karvėms čia pakankamai žolės buvo ir kad 
toms karvėms čia patiko, kad jos net nemėgino atsiskirti 
nuo to didelio būrio galvijų. Todėl, nieko nelaukdamas 
priėmiau mielosios Valdžienės pasiūlymą, didžiai ir tyliai 
dėkodamas. Per porą valandų, jau vakaro metu, vėl 
atsiradau Rusnėje. O kaip apsidžiaugė mano mamytė, kai 
ji susilaukė savo sūnų tokiu be galo neaiškiu ir dar itin 
pavojingu metu, kai mamai jau artėjo 60-tieji amžiaus 
metai. Buvo suprantama, kad aš visiškai nebebūčiau 
turėjęs pasirodyti Rusnėje, kuri tuo metu jau daugiau 
negu per pusę ištuštėjusi buvo. Rugsėjo mėnesį reikėjo 
daržoves nuimti nuo dirvos ir pavietoti. Bulves baigėme 
„nukasti 29-tą rugsėjo. Tai yra vieną savaitę anksčiau, ką 
mėgindavome ankstyvesniais metais padaryti. Rugsėjo 
mėnesį buvo paskelbta ir antroji evakuacija. Bet patys 
drąsiausieji ir šį kartą lūkuriavo ir nerangiai tesileido 
išjudinami iš savo brangiųjų namelių. Pasitaikydavo, kad 
vienas kitas iš anksčiau išvykusių gyventojų grįždavo į 
Rusnę ką nors pasiimti iš savo namų tol, kol dar nebuvo 
per vėlu. Vieną dieną, beeidamas pasižiūrėti gyventojų 
judėjimą per Rusnę, netoli pašto pamačiau du rusniškiu 
susitinkant. Jau kurį laiką nebebuvome matę uniformuotų 
čia Rusnėje. Bet tų dviejų kaimynų vienas buvo kariškių 
uniforma, kitas rudmarškinių uniforma. Vos susitikusiu, 

tuodu uniformuotuoju nei šio, nei to pradėjo bartis ir taip 
susikirto, kad juodu susikibusiu pradėjo peštis ant šaligat- 
vio. Tuodu besipešdamu, abu nuvirto žemėn ir mėgino 
rankomis ir kojomis, visu smarkumu, išsiaiškinti tai, ką 
juodu nesugebėjo padaryti žodžiu. Aš net išsigandau, kai 
rudmarškinis, paguldytas ant šaligatvio, mėgino čiupti už 
savo revolverio. Bet tam nepasisekė iš karto savo dešine 
atsisukti taip, kad galėtų iš užpakalio išsitraukti ginklą. 
Pagaliau išsilaisvino rudmarškinis savo dešinę ir išsitraukė 
savo revolverį. Nenorėjau net savo akimis tikėti, kad 
kaimynas nušautų savo kaimyną ir dar tokiu pavojingu 
metu, kai tada kiekvienas kareivis labai reikalingas buvo. 
Rudmarškinis dar nebuvo išlaisvinęs antros rankos, bet 
dešinė jau atsuko savo ginklą į kaimyną. Tuo tarpu sudavė 
kariškis rudmarškiniui tiek, kick jis sugebėjo už tai, kad 
tas neleido kareivio žmonos ant laivo išsivakuojant iš 
Rusnės. Rudmarškinis jau buvo atsukęs savo ginklą į 
kareivį ir gyvai spaudė keletą kartų ant gaiduko ir pakar- 
totinai iš revolverio nė vienas šūvis nepasileido. Rudmarš- 
kinis pasitikėjo savo ginklu, bet nelaimėjo. O kariškiui 
pasisekė apkulti rudmarškinį ir už tai, kad tas nebūdamas 
kareiviu, pasikėsino į savo kaimyno gyvybę. Rudmarškinis 
neturėjo gėdos atsukti ginklą į savo netolimą kaimyną, 
kuris ir už jį taip ilgai buvo kariavęs. 

Judėjimas keliu nuo Šilutės iki Rusnės per abu tiltu ir 
dar toli į Prūtėniją nebuvo nutrūkęs iki antros savaitės 
vidurio spalių mėnesio 1944-jų metų. 

Pačioje Rusnėje bebuvo vos kelios šeimos likusios, 
kurios neapleido savo namų. Mano mama turėjo dvi karvi, 
kurių abidvi buvo vesiančios ir turėjo susilaukti savojo 
prieauglio už mėnesio laiko. Dienos metu karves laikyda- 

vome pievoje, vakare aš jas parvesdavau į karvidę. Spalių 
mėnesio dienos buvo jau gerokai sutrumpėjusios. 1944 
metais, spalių 9-tą dieną prieš temstant išėjau karves iš 
pievos parvesti. Kai atėjau prie karvių ir pasiėmiau jas už 
grandinėlių, tai kiek krūptelėjau. Oras nebuvo dar tiek 
atšalęs, bet grandinės, kuriomis vedžiaus karves į namus, 
buvo jau taip šaltos, kad būčiau užsimovęs pirštines, jei 
tokias su savimi būčiau turėjęs. Jau pradėjo gerai temti ir 
staiga ataidėjo aiškūs kulkosvaidžių šūviai nuo Atmatos 
upės, kuri tebuvo vos vieną kilometrą nuo pievos ir lygiai 
tiek pat nuo namų. Iš to netikėto išgąsčio beveik užmir- 
šau, kad taip šaltomis grandinėmis vedžiaus dvi gerai 
pritvinkusį karvį. Rimtai susijaudinęs sugreitinau savo 
žingsnius link savo namų. O vakare ir dar prie vandens 
bet kokie garsai žymiai stipriau ataidi. Todėl aš ir taip 
didžiai išsigandau. Iš tų ateinančių kulkosvaidžių garsų 
negalėjau suprasti, iš kurios pusės Atmatos upės buvo 
šaudoma. Bet vienas dalykas buvo aiškus, kad paskutinė 
valanda buvo atėjusi ir mudviem pasitraukti nuo ugnies. 
Mano mamytė tuo metu nebuvo girdėjusi besišaudant prie 
upės. Bet kai jai tai papasakojau, tai ir jai pasidarė baugu. 
Ji greitai pamilžo abi karvi, aš pakinkiau arklį prie vežimo, 
kuris jau seniai buvo prikrautas. Abi karvi pririšau prie 
vežimo ir vakare lygiai septintą ir 30 minučių spalių 9-tą 
pamažu, tylia malda išjudėjome nuo savo kiemo į gatvę 
per Rusnę, per Skirvytės tiltą ir plentu link Akmeniškių, 
kur gyveno mūsų dėdė. 

Atsisveikindamas nuo tėviškųjų namų, pasiėmiau 
didelę knygą, Senąjį Testamentą hebrajų kalba ir padėjau 
ją ant svetainės stalo atskleistą, kad svetimasis, įžengęs į 
tuos namus, pamatytų ir įsitikintų, kad ne visi žmonės yra 

atsisakę Dievo, kad yra ir tikinčių į Dievą ir Jam ištikimai 
tarnaujančių ir kad kai kurie vis dėlto turi palikti savo 
tėviškę ir tėvynę dėl bent šiuo metu mums ir daugeliui 
kitų nežinomų priežasčių. 


Išbėg', išbėg' iš Rusnės kaimo 
Du jaunu žvejytėliu (2) 
Jie leido plonus tinklelius 
Nemuno vidurėlin (2) 
O ir supyko bangų dievaitis, Ų 
Pakilo šiaurys — vėjel's (2) 
O drauge, drauguže, mano 
mesk aukso inkarėlį (2) 
Oi drauge, drauge drauguži 
Lipk į stiebo viršūnel' (2) 
Rasi matysi kopų kalnelį 
Ir žalias, laibas pušytėles (2) 
+++ 
Nei ant Pakalnės, nei ant Vorusnės 
Tik ant Rusnės kalnelio (2) 
Rusnelė kaip Klaipėdužė, 
Teka upužė per kiemą (2) 


Vargai ir vergystė Prūtėnijoje 

Apie 10 kilometrų iš Rusnės iki Akmeniškių užtruko 
beveik septynias valandas. Važiavo vežimas po vežimo, kai 
kurie iš anos pusės Šilutės miesto. Mudu nebuvome 
numačiusiu toliau keliauti, kadangi vedemės dvi karvi, prie 
vežimo pririštas. Dėdės Dovydo ūkį Akmeniškiuose 
pasiekėme apie 2-trąją valandą po vidurnakčio. Pakelyje, 
kur prie plento medžių arti nebuvo, iš ten aiškiai matėme 
tris gaisrus, apšviečiančius nakties dangų. Tai buvo Šilutė, 
Tauragė ir Tilžė, trys vietovės, kurios buvo paliestos 
naikinančios karo ugnies liepsnų. 

Dėdės kieme sustojome, atrišome abi karvi nuo 
vežimo, kad tos gautų pailsėti. Arklį taip pat reikėjo 
pašerti ir pagirdyti, kad po atilsio mus toliau nuvežtų. 
Mano mamytė miegojo dėdės namuose, aš praleidau 6-7 
valandas kažkur ant šiaudų su kitais čia atvykusiais. 

Kai rytas buvo praaušęs, pamačiau vokiečių puskari- 
ninkį kieme su keliais kareiviais. Girdėjau, kad puskarinin- 
kis savo šeimininkui paminėjo, kad vakar buvęs Šilutėje su 
60 kareivių. Bet, kai sovietai atitvėrė savo tankais tris 
svarbiuosius miesto kelius, tai mums nieko kito nebeliko 
bedaryti, kaip išsigaudyti tos apylinkės vištas ir pasitraukti 
į pietus per Atmatos, Skirvytės ir Rusnės upes. Tokiu 
būdu sovietai uždarė plentą Šilutėje, ateinantį iš Klaipėdos 
ir abu plentu, kuriais važiavo žmonės link Tilžės ir 
Rusnės. 

Akmeniškiuose mano mamytė atsikėlė anksti ir su kita 
moteriške kažkaip nusigavo atgal į Rusnę, kur buvo 
likusios dvi kiaulikės, abi po nepilnų dviejų šimtų svarų. 
Moterys pasiėmė paskubomis kiaulikes, paskerdė jas ir, 

nieko nelaukdamos, skubėjo atgal į Akmeniškius. Jos 
galėjo Dievui dėkoti už tai, kad tiltas per Skirvytę dar 
nebuvo nuardytas ar pakeltas į padanges. Garbė Viešpa- 
čiui, kad jos greitai ir laimingai grįžo į Akmeniškius. O čia 
buvo ką tik žmogus papasakojęs savo pergyvenimą 
Rusnėje vos keletą minučių po to, kai mano mamytė ir jos 
gyventoja iš jos antrojo namo buvusios išvykusios iš 
Rusnės miestelio. Tas žmogus taip džiaugės, kad nebuvo 
paliestas skeveldrų. Jis sakė, jis buvo praėjęs pro Rusnės 
paštą ir po jo jojo kariškis pro tą paštą arkliu, kai artileri- 
jos sviedinys įtrenkė į tą pašto pastatą. Tai buvo pirmasis 
artilerijos sviedinys, kuris užkliudė Rusnės miestelį. Kai 
sviedinys sprogo, įkirsdamas į pastatą, arklys buvo taip 
išgandintas, kad tas aukštai pašoko, numetė jojiką ir 
kažkur nubėgo. Liudininkas, kuris tai savo akimis matė, 
negrįžo numesto raitelio žiūrėti, bet skubėjo kuo greičiau- 
siai per Skirvytės tiltą tol, kol tas dar nebuvo sušaudytas. 

Tuo tarpu atėjo daugiau žinių. Buvo pranešta, kad tą 
dieną ėjusios kovos tarp Šilutės ir Rusnės, kurių mes čia 
nenorėjome nei matyti, nei girdėti. 

Akmeniškiuose jautėmės kol kas kiek saugiau, kadangi 
dėdės ūkis buvo 3 kilometrus nuo Rusnės upės ir 10 
kilometrų nuo Rusnės miestelio. Visas judėjimas atėjo 
nuo Šilutės per Rusnę, kur reikėjo pereiti per didelį 
Atmatos tiltą ir Skirvytės nedidelį ir nuardomą tiltelį. 
Tiltai yra karo metu tokia vieta, kur priešas turi savo 
puolimą arba apsigynimą paruošti atitinkamai, kad nebūtų 
sunaikintas. 

Spalių mėnesio 10-tą dieną sovietai pradėjo apšaudyti 
Rusnės miestelį, kurio aš nebemačiau. 

Kadangi Akmeniškiuose nebuvome numatę pasilikti ir 
Rusnė buvo jau apšaudoma, todėl vėl pasikinkėme arklį, 
kad iš tos vietos išeitume, kuri buvo per lengvai pasiekia- 
ma artilerijos sviedinių. Mūsų arklys nebuvo nei senas ir 
nei per jaunas. Bet vienų vienintelis sviedinys, įtrenkęs į 
mūsų tarpą, būtų galėjęs nepaprastai daug skausmo 
visiems padaryti. 

Todėl nieko nebelaukėme ir atsisveikinome iš Akme- 
niškių prieš pat pietus tol, kol čia dar nė vienas šūvis 
nebuvo įkirtęs. Šį kartą nebevažiavome tolyn plentu link 
Skaisgirių, bet pasukome žemės keliu, tiesiai į pietus, link 
Tėvelių kaimo, kur jau seniai gyveno mano tėvo vyriausioji 
sesuo Marija, ištekėjusi už Alkeninko. Alkeninkai turėjo 
Tėveliuose didelį ir pavyzdingą ūkį, tuo metu laikydami 66 
karves be kitų galvijų. 

Nuo Akmeniškių iki Tėvelių nuvažiuoti arkliu žemės 
keliu užtrukdavo gerą valandą. Kai buvome vos pusvalandį 
išvažiavę iš Akmeniškių, pavijo mus moteriškė dviračiu ir 
pasakojo mums susijaudinusi, kad ji ką tik išbėgusi iš 
ugnies pavojaus ir kad jai dar esant ten pradėjo kristi 
pirmieji artilerijos sviediniai. Garbė Viešpačiui už tai, kad 
jis davė tokį aiškų nujautimą, kad tai vietai gresia neišven- 
giamai ir neatidedamai didelis pavojus! Kaip toli buvome 
nuo tos vietos, kurią tik pusę valandos vėliau pradėjo 
naikinančia ugnimi apmėtyti! Tuo metu buvome vos 5-6 
kilometrus nuo tos vietos, kuri buvusi ramia vieta, dabar 
pasidarė tikru pragaru. 

Už gero pusvalandžio atvažiavome po naujo susijaudi- 
nimo laimingai į Tėvelius pas Alkeninkus, artimus savo 
gimines. Alkeninkai pasidžiaugė, susilaukę artimų giminių 
tokiais baugiais laikais. Alkininkai buvo patys vyriausieji 

savo amžiumi ir patys turtingiausi iš mūsų visos giminės. 
Jų sūnus buvo žuvęs kare, duktė iševakuota su ligonine į 
Vakarus. 

Pas Alkeninkus radome dar vieną tėvo seserį, našlę 
Anikę Bezmėnienę. Čia pas juos pasilikome vienai dienai 
ir dviem naktim, kur bent gerai išsimiegoti galėjome. 

Spalių 13-tą jau turėjome toliau važiuoti, kadangi kitų 
žmonių atvyko. Važiavome paprastais žemės keliais, 18 
kilometrų iki „svogūnų“ miestelio, kurio tikro vardo 
negaliu pasakyti. Čia nakvynės negavome, bet nakvojome 
vežime po stogu, kur blogam orui užeinant apsisaugoti 
galima. Iš ten važiavome kitą rytą 12 kilometrų per 
Aukštpelkius ir dar 25 kilometrus iki Mielaviškių kaimo. 
Mielaviškiai buvo tik 5 kilometrus nuo didesnio kryžkelių 
Mielaukių miestelio. Nuo tos vietos buvo keliai jau pilni, 
kad nebegalėjai važiuoti, kur nori, bet turėjai sekti kitus. 
Mielaviškiuose pernakvojome ir pajudėjome 23 kitus 
kilometrus į Dumnavą, kur nakvojome po medžiu. Iš ten 
patraukėme 20 kilometrų iki Vėliuvos ir nakvojome čia už 
ūkininko daržinės. Sekantis sustojimas buvo 28 kilometrus 
į vakarus, Alnos miestelyje, kur nakvojome vėl vežime po 
medžiais. Kitą dieną privažiavome už 26 kilometrų Yluvą, 
kur mama kažkur įlindo į pastatą, o aš praleidau naktelę 
tarp dviejų šieno kaugių, notoli arklio ir vežimo. Nuo tos 
vietos pervažiavome sekančią dieną tris ar keturis kaimus, 
apie 28 kilometrus, iki Žintų. Čia nakvojome vėl arklių 
pastogėje, kadangi arklidėje nebuvo vietos. Žintai buvo 
Šventpilio apskrityje. Mums teko keliauti dar vieną dieną 
iš Šventpilio apskrities į Rudkalnio apskrirį, tiesiai beveik 
į pietus, septynius kilometrus į pietų vakarus nuo Rudkal- 
nio miestelio, Sonnenstuh! sodybą, kur mums prirodė 

nakvynę. Tada jau buvome pakeliavę 240 kilometrų, kai 
sustojome Kozlowskio sodyboje, apie kilometrą nuo naujai 
pastatytos autostrados. 

Kozlowskio sodyboje neteko ilgai pabūti, kadangi 
mane paėmė po kelių dienų apkasus kasti. Iš sodybos 
reikėjo nueiti į Rudkalnio stotį, iš kur mus nuvežė į 
Šventpilį. Šventpilyje persėdome, kur visur nepaprastai 
daug keliaujančiųjų matėme. Tokioje didelėje sprūstėje 
netikėtai šioje stotyje mane pakalbino mano 16 metų 
pusbrolis Helmutas, dėdės Dovydo sūnus, iš Akmeniškių, 
iš kurių pabėgome paskutinę valandą, kai ten tuojau 
prasidėjo pragariškas sovietų puolimas. Aš pasisveikinau 
su pusbroliu, papasakojau jam, kad pakelyje į Karaliaučių 
apkasams kasti kažkur vežami esame. Pusbrolis suspėjo tik 
tiek pasakyti, kad jis vežamas į Daniją. 

Mane išvežė su kitais iš Šventpilio į Karaliaučių, o iš 
ten dar 17-18 kilometrus į Dahlheimo dvarą, kur daržinėjė 
miegojome ant šiaudų. Pirmąją dieną ir antrąją davė 
lengvoje žemėje 4-5 pėdų gilumo griovius kasti, kad 
priprastume. Oras tada buvo dar nepaprastai švelnus. Po 
tų pirmųjų dviejų dienų prasidėjo tikra baudžiava ir 
vergystė, kai kiekvienas turėjo iškasti kasdien vieną metrą 
ilgumo, trijų metrų gilumo prieštankinio griovio. Tuos 
griovius kasėme visas dienas, per šeštadienius ir šventadie- 
nius. Per pertraukas pastebėjome, kad prie tų griovių 
vargo savąjį vargelį ištisas tautų margumynas. Pasitaikė 
būti kartu su dviem kitais lietuviais. Kiti, kurie čia kasė, 
buvo lenkai, ukrainiečiai, laisvieji ir nelaisvieji italai, 
prancūzai ir belgai, su kuriais mums tekdavo susitikti. Iš 
pradžių turėjome septynis prižiūrėtojus ir iki Šventų 
Kalėdų beliko jų keli, o po Naujųjų metų bematėme vos 

vieną, 70-ties metų amžiaus restorano tarnautoją iš 
Karaliaučiaus, kuris ypatingai rytais bijodavo atsilikti nuo 
mūsų vergų, kai tas mus vesdavo į darbą. 

Jei iki darbo vietos būdavo tik 5 kilometrai, tai 
turėdavome į darbą pėsti nueiti. Jei reikėdavo 6 ar 
daugiau kilometrų iki darbo vietos, tai veždavo traukiniu 
arba arkliais. Rudenį turėdavome per Karaliaučiaus 
miestą žygiuoti. Per vasaros karščius buvo miestas taip 
subombarduotas, kad iš to miesto bebuvo likusi geležinke- 
lio stotis ir pora gatvių prie stoties nesugriauti. Todėl 
nemėgdavome per miestą žygiuoti tol, kol nebuvo geras 
šaltis užėjęs, kadangi visas miestas buvo nuo sudraskytų 
lavonų, gal ir gyvulių, neapkastų, taip pašvinkęs, kad nosis 
užsiimdavome. 

Apkasus kasti reikėjo kasdien, visas septynias dienas 
kas savaitę. Tik Šventų Kalėdų dieną padarė išimtį. Tą 
dieną nereikėjo išeiti į darbą ir šiltus pietus gavome jau 
pietų laiku, kai kitomis dienomis šiltąją sriubą gaudavome 
tik iš darbo parėję. Šventųjų Kalėdų vakarą kažkas iš 
mūsų priežiūrėtojų atnešė mažytę eglutę su keletu žvaku- 
čių į didesnę patalpą, kur moterys miegodavo. Eglutę 
pastatė, žvakutes uždegė ir liepė giedoti. Ir mūsų keletas 
vyrų atėjo pasižiūrėti eglutės. Bet, kai buvo įsakyta 
giedoti, tai tos moterys to Kainbario mažai težiūrėjo į 
pastatytą eglutę ir vieton giedojimo pradėjo iš karto 
liūdnai ir garsiai verkti, kad tas atėjęs priežiūrėtojas 
apsisuko, nebeištarė nė žodelio ir išnėrė laukan pro 
tamsiąsias duris. į 

Kiekvienai dienai reikėjo vieną metrą tų prieštankinių 
griovių iškasti visiems tol, kol tas užimtasis ruožas buvo 
galutinai išbaigtas. Kai kurie, kuriems lengvesnė žemė 

pasitaikydavo, tie atlikdavo savo dienos uždavinį be 
kaimyno pagalbos. Kas tokios laimės neturėjo, tas turėjo 
savo draugų pagalbos prašyti. O tik, kai paskutinis savo 
vieną metrą iškasęs buvo, tai visus kartu vesdavo į namus. 

Vieną dieną man pasitaikė gauti vieną metrą sunkes- 
nės žemės kasti. Ar kietesnis sluogsnis žemės, ar didesnis 
akmuo žymiai pasunkindavo darbą. Po tokios dienos 
vakare buvau labai pavargęs. Atsisėdau ant šiaudų ir 
dubenėlį šiltos sriubos suvalgiau be vargo iki priešpaskuti- 
nio šaukšto. Kai tada priešpaskutinį šaukštą paėmiau į 
burną, tada sriubą nurijau be vargo, bet tuo metu staigiai 
mane užpuolė toks saldus miegas, kad užmigau, neužbai- 
gęs paskutinio šaukšto sriubos. Negaliu pasakyti, kaip ilgai 
buvau užmigęs, bet tikrai pamačiau, kad bevalgydamas 
buvau užmerkęs akis ir burną uždaręs su šaukštu burnoje 
ir kad dubenyje dar buvo likęs paskutinis pravėsusios 
sriubos. 

Gruodžio mėnesio pabaigoje ir 1945-tų metų, sausio 
mėnesio pradžioje buvo pakenčiama žiema. Šalčio tebuvo 
tik tiek, kad žemė negiliai teįšaldavo ir kasimo darbai 
nesustojo, bet atitinkamai vis dėlto sulėtėjo. 

1945-tų metų sausio mėnesio antrąją savaitę pradėjo 
daugiau šalti. Todėl ir tuo metu mažiau griovių beiška- 
sėme. To paties mėnesio trečiąją savaitę aplankė mus 
visiškai rimtas šaltis. Žemė įšalo gerokai, kad įšalusią 
žemę reikėjo kirstuvais prakirsti, kad būtų galima kasti. 
Suprantama, kad šaltam orui žmogus šilčiau apsirėdo ir 
kad sunkiai apsirėdžiusieji mažiau darbo beatlieka. Todėl 
prižiūrėtojai tomis dienomis nebereikalavo nustatytojo 
metro iškasti kasdien dėl užėjusio šalčio. 

Bet su šalčiu trečiąją sausio mėnesio savaitę pradėjo 
atsirasti naujų rūpesčių. Tą savaitę pasirodė viršum mūšų 
galvų sovietų žvalgybinių lėktuvų. Pirmuosius du mėnesiu, 
kuriuos kasėme griovius, nematėme jokių lėktuvių. Dabar 
lėktuvai, kurie pasirodė šią savaitę mūsų padangėse, 
pasidarė lyg kokie kasdieniniai svečiai. Vieną dieną po 
sausio vidurio mėnesio sovietų lėktuvai „apdovanojo“ 
bombomis mus, apkasus bekasant. Tomis dienomis buvo 
žemė giliai įšalusi ir giliau į žemę įsirausiusių nebuvo. 
Todėl kritusios bombos sužeidė tam tikrą skaičių vergų. 
Kai kuriuos sužeistuosius apraišiojo čia kažkur netoli. Per 
bombardavimą atlėkė kietai žemės grumstas, sušalęs, 
pataikė į mergaitės kojos minkštumus ir išplėšė juos, kad 
sužeistąją į ligoninę nuvežė. 

Sausio trečiąją savaitę mažiau griovių teiškasėme dėl 
nepalankaus oro. Bet savaitės gale šaltis kiek atleido. 
Sausio 21-ąją dieną aplankė mane mano mamytė Dahlhei- 
me, kur turėjome savo nakvynę. Ji atnešė man mažiuką 
kepaliuką duonos, o nuo lapkričio mėnesio vidurio jau 
nebebuvome besimatę. 

Šventos dienos vakare užsukau pas vietinį liuosininką 
8-tą valandą pasiklausyti vokiečių kariuomenės viešąjį 
pranešimą. Tas pranešimas mus visus gerokai išgandino, 
nes jame buvo pasakyta, kad sovietai buvo: užėmę Vokie- 
čių Yluvą, kokį šimtą kilomėtrų į vakarus 'nuo mūsų, 
einant link Danskos. 

„ Kadangi blogas žinias dieną. ar dvi pavėluotai pėriuo 
davo, todėl supratome, kad daug dienų apkasų niebeka- 
sime. 

„Nebeatsimenu, ar tai buvo paskutinį ar jau priešpasku- 
tinį vakarą, iš apkasų grįžtant, pastebėjau kariškius 

besisukinėjant už mūsų nugaras, vieną įsistatant savo 
kulkosvaidį ant iškasto griovio pakrančio. Tai buvo aiškus 
įrodymas, kad buvo susidariusi be galo rimta padėtis. 

Kai trupučiuką nuėjau į šalį namuon žygiuojant ir 
prižengiau arčiau prie vieno kareivio, kuris kaip tik statėsi 
savo kulkosvaidį, o pats į griovį dar nebuvo įlipęs, tai aš 
mėginau kareivį pakalbinti, bet tas man neatsakė nė 
žodelio. Supratau, kad fronto kareiviams nebėra laiko 
bekalbėti. Jie turi žiūrėti, kas dedasi jų priešakyje, kairėje 
ir dešinėje, o ir taip pat jie neturi pražiopsoti to, ką jie 
girdi iš savo viršininko, kuris „jaudinasi“ kažkur jų 
užpakalyje. 

Žvalgybiniai lėktuvai, bombos iš oro, kulkosvaidžiai, 
pastatyti už mūsų nugaros ir radijo žinios apie sovietų 
pasistūmėjimą į vakarus trimis kryptimis įvarė mums 
vargingiems vergams nemažai rūpesčių ir baimės. Apka- 
suose vergaujantiems buvo pakartotinai perspėta, kad 
kiekvienas, kuris pasišalinęs iš darbo, bus sugautas ir 
pakartas ant artimiausiojo medžio. Iki tos dienos nebuvo- 
me girdėję, kad kas būtų pabėgęs iš to ruožo. Ir niekas 
nematė niekur pabėgėlio, pakarto ant medžio. 

Mano mamytė man neatnešė jokių žinių apie kokius 
frontus. Tik džiaugiaus, kad ją gyvą ir sveiką pamačiau, 
kad ji papasakojo, kad tebegyvenanti toje pačioje sodybo- 
je, į kurią lapkričio mėnesį buvome atvaryti. 

Iki sausio 21-0s dienos vakaro mūsų visų žingsniai 
buvo priklausomi nuo vietinės vyriausybės. Nustatytu laiku 
išeidavome į darbą, valgydavome, grįždavome iš darbo ir 
pasiilsėdavome. Bet dabar buvo atėjęs savotiškas nujauti- 
mas, kad bile valandą gali mus toks vargas užklupti, kuris 
net mūsų vaizduotėje nesutilptų. Tokios mintys vargino 

tuo metu daugelį, įskaitant ir mane patį. Todėl naktį iš 
šventadienio į pirmadienį mažai temiegojau. Svarbiausias 
mūsų visų rūpestis šiuo metu buvo, kaip išlikti gyviems, 
kai prasidės šaudymai iš priešakio ir užpakalio, mušimai, 
žudynės ir korimai. Kareivis turi bent šautuvą, kuo 
apsiginti, o mes teturėjome vos po kastuvą. 

Daug prašiau Viešpaties Dievo stiprybės, sumanumo 
ir kantrybės suteikti mums, anksti ir vėlai, sunkioms 
valandoms užeinant. Tokios sunkios valandos užėjo labai 
greitai. Tai buvo 1945-tais, sausio mėnesio 22-tos dienos 
rytą, kai buvome išrikiuoti, suskaityti ir išvesti į darbą. Tą 
rytą buvo šaltis atsileidęs, bet už tai ėmė sniegas taip 
dideliais kąsniais dribti, kad už penkių metrų vos žmogų 
begalėjai atpažinti. Buvome jau apie du kilometrų pažy- 
giavę, kai buvo atsirišęs vienas batas. Aš turėjau geras 
kurpes iš Šveicarijos, kurių oda buvo storoka ir vandens 
nepraleido. Pasilenkiau batus apsižiūrėti, kad kojų nesu- 
šlapčiau. Vieną kurpę reikėjo gerai užverti ir užrišti 
rūpestingai. Kol tai padariau ir atsikėliau, mano žygiuojan- 
tieji vyrai buvo tiek nužengę pirmyn, kad jų nebemačiau, 
kadangi dar vis smarkiai tebesnigo, tirštai ir dideliais 
kąsniais. 

Kai nebemačiau savo vyrų, tai netikėtai šovė man 
mintis pasukti į kairę, kur už pusės kilometro turėjo būti 
geležinkelio stotis, kurios iš tos vietos dėl tirštai drimban- 
čio sniego irgi nemačiau. Vis dėlto pačjėjau truputį tuo 
keleliu į. kairę ir tuojau atpažinau, kad tai tikrai buvo 
kelias į geležinkelio stotį. 

Už kokių penkių ar šešių minučių atsiradau prie 
stoties. Stotyje buvo pilna žmonių, kurie norėjo į Kara- 
liaučių nuvažiuoti. Kaip tik atvyko traukinys nuo Įsrutės 

į stotį, visiškai perkrautas žmonėmis ir visokiausia manta. 
Kai kurie keleiviai nebuvo tilpę traukinyje. Tie buvo lauke 
prisikabinę prie traukinio, kad tik ištrūktų iš ugnies. 
Traukinys sustojo, bet naujų keleivių priimti nebegalėjo, 
jei niekas neišlipo. Tada buvo per garsiakalbį pranešta, 
kad šitas traukinys, čia sustojęs, yra paskutinis, kuris atėjo 
iš rytų ir kad kito po to nebebus. Todėl nemėginau išeiti 
prie traukinio, kai pamačiau, kad į traukinį įlįsti nebėra 
jokios galimybės. Tuo tarpu priėjo prie stoties durų 
moteris su dviračiu ir susijaudinusi papasakojo, kad šį rytą 
4-tą valandą Tepliuvos miestelį sovietai užėmę buvo ir kad 
ji iš ten pabėgusi mažesniais keliais. 

Tepliuvos miestelis tebuvo 10 kilometrų nuo šios 
stoties, tiesiai į rytus. Tai buvo truputį po 7-tos valandos 
ryto. Kitos išeities nebebuvo, kaip pasitikėti savo kojomis. 
Iš daržinės, kurioje miegodavome, buvau viską susidėjęs 
ką turėjau į kuprinę, ir nieko daugiau nebelaukdamas 
stotyje, pasileidau pėsčias per pievas ir žardes, kuriuose 
buvome iškasę tiek ir tiek antitankinių griovių, tiesiausiu 
keliu į Karaliaučių. Iki miesto buvo 15 kilometrų. Prieš 
miestą pastebėjau vieną ir kitą busą ateinant į paskutinę 
stotelę ir pasiimant keleivius. Iš tolo sekiau, ar busai ima 
visus, tai yra — ir vyrus, kuriuos kartais paimdavo nenu- 
matytiems darbeliams. Nors važiuoti norinčių daug buvo, 
niekas neklausė, kur kas keliauja. Taip aš įsibrioviau tarp 
moterų į busą ir nuvažiavau 2-3 kilometrus į geležinkelio 
stoties aikštę. Toji aikštė buvo jau pilna žmonių, vežimų 
ir arklių, nors didžioji dalis visų pabėgėlių buvo moterys 
ir vaikai. 

Į geležinkelio stotį atvykau lygiai 9-tą valandą ryto. 
Kadangi visur buvo labai daug žmonių, tai man prieiti prie 

langelio ir nusipirkti bilietą užtruko tris valandas. Tuo 
tarpu buvo atėjęs pietų laikas. Bet niekas nedavė nei 
pietų, nei nieko kito nusipirkti dėl tos begalinės gausybės 
žmonių. Bet aš džiaugiaus, kad nusipirkau bilietą į 
Berlyną. Turėdamas bilietą, galvojau, kad linija į Berlyną 
nėra nukirsta, kaip radijas užvakar buvo pranešęs. Paval- 
giau trupučiuką tos duonos, kurią buvau gavęs iš mamytės, 
ir kiek pasistiprinau. Bilietus pardavė antrame aukšte. Iš 
antro aukšto nueiti į pirmąjį aukštą ir prie traukinio 
prisimušti užtruko tris valandas ar daugiau, kadangi, kur 
tik norėjai koją kelti, ten buvo Žmogus prie žmogaus. 
Apačioje suradau traukinį, kuris turėjo išeiti 8-tąją 
valandą. Traukinys buvo ne keleivinis, bet prekinis su 
didelėmis durimis ir su šiaudais ant dugno. 

Laimingu skaičiau save, atėjęs bent keturiomis valan- 
domis prieš jo nustatytojo laiko, jojo išvykimo. Keturios 
valandos atrodė iš karto lyg per ilgas laikas laukti tol, kol 
traukinys išvyks. Bet, kai pažvilgterėjau į vieno ar kito 
vagono vidų, tai beveik nusigandau, pamatęs, kad čia ir 
čia jau buvo daug žmonių, besėdančių ant šiaudų. Trauki- 
nys atrodė lyg pripildytas, bet jis nebuvo perpildytas. 
Todėl ilgai nebesižvalgiau ir įlindau į vieną vagoną ir dar 
patį kampelį, kur tamsiausia, kad manęs taip lengvai 
nepastebėtų, jei kas ateitų ieškoti vyrų. Viešpats buvo 
viską puikiausiai numatęs ir sutvarkęs, kad tą vakarą tame 
vagone niekas netikrino vyrų ir nė vieno neišvarė. 

Lygiai 8-tą valandą vakaro pajudėjo traukinys iš 
Karaliaučiaus link Berlyno. Karaliaučiaus-Berlyno linija 
buvo man žinoma nuo prieškarinių laikų, kai aš studijavau 
Ciuricho Universitete, Šveicarijoje. Į Šveicariją reikėjo 
važiuoti per visą Vokietiją ir per Berlyną. Kai traukinys 

buvo išvažiavęs iš Karaliaučiaus miesto, kilo norimis ar 
nenorimis klausimas, kaip toli nuveš mus tas traukinys. 

Traukinys išsibėgėjo gerai ir niekur. nesustojo, neigi 
Šventpilio, neigi Rudkalnio stotyje, kur būčiau galėjęs 
išlipti ir susirasti savo mamytę už septynių kilometrų pas 
ūkininką Kozlowskį. O mano mamytė buvo buvusi pas 
mane vakarykštę dieną apsilankyti ir pasakojo, kad jos 
niekas iš tos vietos neiškėlė nuo lapkričio mėnesio, kai 
mudu čia apgyvendintų buvome. Traukinys nuvažiavo, 
nesustodamas Rudkalnio stotyje ir dar daugelį kitų stočių. 
Galų gale po kokių penkių ar daugiau valandų sustojo 
traukinys. Tai galėjo būti apie antrą ar trečiąją valandą 
ryto, kai tada kai kurie snaudė ar buvo užmigę. Tai buvo 
gerokai po vidurnakčio ir kai pro dideles duris pažvelgė- 
me, pamatėme stoties vardą aiškiai.parašytą Mūhlhausen, 
skliaustelėse. Tais laikais buvo žinoma Vokietijoje, kad 
paskutinės stoties tos provincijos vardas būdavo padėtas 
skliaustelėse. Kai pamačiau Mūhlhausen skliaustelėse, tai 
supratau, kad buvome sustoję paskutinėje Rytų Prūsijos 
stotyje, kad sekančioji stotis turėjo būti jau Vakarų 
Prūsijoje. 

Mūhlhausene sustojo traukinys ir niekas nesakė, 
kuriam laikui. Kas galvą iškišo iš vagono, matė, kad čia 
niekas nesirodė su kokia uniforma. Net geležinkeliečio čia 
nemačiau. Už kokio pusvalandžio atsirado su uniforma 
viršila ir ėjo pro vagonus pagalbos ieškodamas, prašyda- 
mas padėti kibirais atnešti vandens garvežiui. Iš to 
supratome, kad tai yra rimtas reikalas. Ir aš žvilgterėjau 
pirmyn ir atgal, ar niekas negaudo vyrų. .Kai buvau 
įsitikinęs, kad niekas :nė vieno neima, sutikau išeiti ir 

atnešti vandens. Pačioje stotyje nebuvo vandens. Reikėjo 
eiti per stotį į kiemą, kur buvo vandens pompa. 

Eidami per stotį pastebėjome, kad kas nors jau nebe 
tvarkoje. Telefonai ir telegrafo aparatai su vėlomis buvo 
nudraskyti nuo sienos. Pradėjome įsitikinti, kad prieš porą 
dienų radijas teisybę pasakęs. Ir stoties viršininko niekur 
nebuvo matyti. O be stoties viršininko traukinys neturi 
teisės išvažiuoti iš stoties. Dabar turėjome pakankamai 
vandens garvežiui, bet neturėjome stoties viršininko, kuris 
išleistų traukinį. Jau ir nebebuvo motoristo, kuris mus 
vežtų. Tas motoristas, kuris mus atvežė iki Mūhlhauseno, 
čia išlipo;-nuėjo ir daugiau nebepasirodė. Kai garvežiui 
pakgnkagiai vandens prinešta buvo, tai dar kokia valanda 
praėjo, kai vėl pasirodė viršila, kuris neįtikinčiu balsu ėmė 
skystis: 2ilis yra bailys, jis bijo važiuoti — aš irgi moku 
garvežį valdyti ir aš mėginsiu pravažiuotį...“ Toks viršilos 
nusiskundimas tik patvirtino tai, ką užvakar radijas buvo 
pranešęs, kad prie Vokiečių Yluvos traukinio linija buvusi 
nukirsta ir kad sovietai varo kylį į šiaurę iš Lenkijos ir 
todėl nebėra galima traukiniu toliau nuvažiuoti. 

Taip ilgai ištupėję sustojusiame traukinyje, iš vagonų 
pradėjo kai kurie keleiviai išlipti ir tarėsė, ar nemėginti | 
eiti pėsčia iš čia link Danskos. Nedidelis skaičius žmonių 
nebegrįžo į traukinį, bet pasileido savo jėgomis, pėsti 
nueiti į šiaurę iki kitos ug vietos. Man šitas 
pasiūlymas nepatiko ir aš pasilik u traukinyje. 2 

Viena rimta priežastis buvo, kad aš neišėjau iš trauki- 
nio dėlto, kadangi šaltis buvo atsileidęs ir per tas klampy- 
nes aš bijojau tokiu met Ažist nenorėdamas įklimpti ar 
net nuskęsti tol, kol nebuvo išaušęs rytąs. O buvo dar ir 
kita priežastis, dėl kaiajos neišlipau iš t aaa Aš vis dar 

turėjau vilties, kad traukinys pajudės ir dienos metu bus 
galima lengviau pirmyn prasimušti, kas ir atsitiktų. Ir šį 
kartą mano nujautimas padėjo geriausį sprendimą neaiš- 
kiu metu padaryti. Praėjo gal būt kokia valanda po to ir 
traukinys pradėjo judėti. Bet jis pradėjo judėti ne pirmyn, 
bet atgal. 

Vis dėlto aš nenusigandau, bet pagalvojau, kad didysis 
Viešpats Dievas turi ką nors saviesiems numatęs ir šiuo 
metu mes to nesuprantame, o gal kartais ir nenorime 
suprasti. 

Traukinys pajudėjo atgal ir važiavo pilnu greičiu į ten, 
iš kur buvome išvykę. Šį kartą traukinys vėl nesustojo 
mažose stotyse, kaip aną dieną. Bet traukinys laimingu 
atveju sustojo šioje kelionėje Rudkalnio stotyje. Čia aš 
išlipau ir buvau Viešpačiui dėkingas, kad čia išlipau, 
kadangi už septynių kilometrų Sonnenstuhl'o sodyboje 
tikėjaus surasti savo mamytę. Rudkalnio stotyje temačiau 
vieną kitą žmogelį, bet kalnus išdėstytų maisto prekių 
žmonėms pasiimti nemokamai. Kiekvienas, kuris čia atėjo, 
galėjo pasiimti su savimi du daiktu. Aušra buvo tada jau 
besirodanti. Jei gerai atsimenu, iš tų dviejų prekių, kurios 
gyventojams atiduodamos buvo, aš pasirinkau cukraus ir 
šokolado tiek, kiek tikėjaus saugiai parsinešti 7-ius 
kilometrus pas savo mamytę. 

Iš Rudkalnio stoties 7-ius kilometrus į Sonnenstuhl'o 
sodybą pas mamytę parėjau sausio 24-tą 1945 metais. 
Mano mamytė buvo buvusi pas mane apie 50 kilometrų į 
šiaurę iš tos vietos prieš porą dienų, kur aš nuo lapkričio 
mėnesio vidurio ligi tol apkasuose vargęs buvau. Ten prie 
apkasų susitikusiu, po trijų mėnesių, nė sapnuote nesapna- 
vau, kad už poros dienų vėl susitiksime. Tai buvo didelė 

Dievo dovana, kad mamytė susilaukė savo sūnaus tokiu 
pavojingu laiku. O visiškai rimtas pavojus buvo jau 
pakelyje mus išsklaidyti arba išžudyti. 

Tuo metu buvo sovietų frontas nuo Kozlowskio 
sodybos vos keturis kilometrus rytuose ir tik porą kilo- 
metrų pietuose. Gal kas paklaustų, kodėl mes taip ilgai 
iškentėjome ir išlikome gyvi. Į tai turiu trumpą atsakymą. 
Sovietams pritrūko kariuomenės ir karinės medžiagos su 
mažesnėmis aukomis ir nuostoliais pasistūmėti pirmyn. 

Kozlowskio sodyboje buvo tuo metu kimštinai apgy- 
vendintų pabėgėlių ir tremtinių. Visos pastogės buvo 
pilnos, visi gyvenamojo namo kambariai, gyvulių tvartai ir 
daržinės patalpos. Tomis dienomis, kai aš parėjau pas 
mamytę, mes miegojome vidutinio didumo ūkininko 
svetainėje keturiolika žmonių, vienas greta kito, kaip 
silkės, ant grindų. Tik mano mamytei buvo kampe pasta- 
tyta lova. 

Taip teko Kozlowskio svetainėje nakvoti dar 12 nakčių 
nuo to laiko, kai traukinio linija prie Vakarų Prūsijos 
sienos sovietų nukirsta buvo. Kas dieną, ar kas valandą 
galėjo pasirodyti sovietų kovos daliniai aplink Kozlowskio 
sodybą. Svetainėje, kurioje naktimis miegodavome, čia 
dienos metu nebuvo jokių išsišokimų ar ginčų. Anaiptol, 
šie laikini gyventojai šios pastogės laikėsi pavyzdingai ir 
nepaprastai ramiai. O visi tada žiūrėjome mirčiai tiesiai į 
akis ir laukimas to, kas nežinoma, tai dar kiek prisidėjo 
prie ir taip sunkiai nešamos naštos. 

Vieną dieną, pasisėmęs stiprybės iš aukštybės, mūsų 
seniausias ėmė paraginti susirinkusius susikaupti. Ir, mes, 
nors visi svetimi, susiėjome ir sutikome čia svetainėje 

pasiklaupti ir melsti Dievo apsaugos ir Jojo tolimesnio 
vedimo. 

Tada aplankė mus Viešpats Dievas Savo nuraminimu, 
kad likusią dieną ir ateinančią naktį praleidome be 
išgąsčių ir be nuostolių. Paskutinę sausio mėnesio savaitę 
pasikinkiau arklį ir mėginome pavažiuoti link Aistmarių. 
Bet mes toli nenuvažiavome, kadangi mūsų arklys, beveik 
tris mėnesius negavęs atitinkamos priežiūros, nebeturėjo 
pakankamai jėgų pilną vežimą ant nelygios gatvės ir kietai 
sušalusio gruodo už kokio kilometro toliau benuvežti. 
Nutarėme tada apsisukti ir grįžti pas Kozlowskį, kadangi 
dar ir snigti pradėjo. 

Tai įvyko pirmadienį, sausio mėnesio 29-14 dieną. 
Sekančią dieną ir naktį po to praleidome be bauginančių 
žinių ar gandų. Bet tik vieną dieną vėliau nukrito už 
Kozlowskio daržinės nedidelis sovietų lėktuvas. Kai tik 
išėjome pasižiūrėti, kas atsitiko, pastebėjome, kad lėktuvas 
turėjo susprogti ore, kadangi lėktuvą ir jo du lakūnu 
radome gana plačiai ištaškytus. Kai kurios lakūnų kūno 
dalys dar tebekabėjo ant medžio šakų. Tikras šiurpas mus 
paėmė, kai didelių dalių ant žemės neradome, tik vieną 
koją su batu, vieną sovietišką švarką su kariškio pasu ir su 
trupučiuku lenkiškų ir sovietiškų pinigų. Bet kai pasižiūrė- 
jome į medžius, tai pamatėme, kad ant šakų kabojo kita 
koja, plaučiai, dalis žarnų, dalys drabužių ir kai ko tokių 
daiktų, kurių atpažinti negalėjome. 

Tai buvo tik maža dalis to didelio karo pačių nemalo- 
niausių vaizdų, kurių ir po 50 metų negalima užmiršti ir 
išdilinti iš savo atminties. 

Skaudžiausias išgąstis Prūtenijoje 

Praėjo vos pora dienų ir vėl apsilankė toks triūkšmin- 
gas įvykis, kuris šį kartą mus visus palietė. Vasario 
mėnesio 3-i4 dieną apie trečią valandą po pietų bombar- 
davo sovietai Kozlowskio sodybą, kurioje tuo metu mes 
tebebuvome. Nuo Kozlowskio sodybos iki autostrados 
buvo mažiau negu vienas kilometras. Autostrada buvo tuo 
pasižymėjusi, kad ji sujungė Rytų ir Vakarų Prūsiją. Todėl 
artimiausioms vietovėms bombos ir kliuvo pirmiausiai. Šį 
kartą gavo ir Kozlowskio sodyba, jos pastatai, žmonės ir 
gyvuliai dešimtį bombų, kurių niekas niekam neturėtų nei 
palinkėti, neigi pavydėti. 

Laimingu atsitikimu šį kartą taip pasisekė, kad trys iš 
mestųjų bombų nukrito, padarė nuostolių, bet jos nespro- 
go įšalusios žemės paviršyje ir todėl to nepadarė, ką būtų 
padariusios, jei jos būtų sprogusios. Viena bomba buvo 
nukritusi už daržinės galo, nesprogusi ir gulėjo gulsčiai ant 
žemės paviršiaus, visiems gerai matoma. Antroji bomba 
panašiai netrenkė į nieką, nesprogo ir krito už gyvulių 
pastato, matomų nuostolių nepadariusi. Bet trečioji 
bomba, kuri nesprogo, buvo atitinkamai smarkesnė. Ji 
prakirto arklidės stogą įstrižai, įlindo į arklidę ir išlindo 
pro laukinę medinę sieną į lauką, įsikasė vieną pėdą nuo 
sienos lauke į žemę tik tiek, kad ji nesprogo. Bet ta 
bomba įlindo į žemę taip giliai, kad jos viršus buvo 
vandeniu apsemtas, kai išėjome pažiūrėti. Ši nesprogusi 
bomba išsaugojo mano gyvybę, kadangi, kai ji prakirto 
stogą lygiai viršum mano galvos, bet šovė įstrižai per sieną 
į lauką ir trečiąjį kartą atsidūrusi į ką nors vis dėlto 
nesusprogo. 

Neturiu tokių žodžių, kuriais galėčiau Viešpačiui 
atitinkamai padėkoti už tai, kad Jis išsaugojo tą dieną 
mano gyvybę! 

Kaip stebuklingai ir didingai apsireiškė mums visiems 
Viešpats tą dieną, o ir man asmeniškai, kai bomba 
prasimušė pro stogą lygiai viršum mano galvos, čia 
nesprogo ir nesprogo prasiskverbdama per sieną, nuo 
kurios tik tris pėdas ir visai arti prie arklių buvau, ir taip 
pat nesprogo, kai ji įlindo į žemę taip giliai, kad vanduo 
ant jos užsiliejo. Nuo bombų trenksmo, kurios toliau krito, 
ir ypatingai nuo tos, kuri į mane nepataikė, parkritau ant 
žemės ir to nepajutau ir tada lyg iš gilaus miego staigiai 
kėliaus ant kojų, prasidžiugdamas, kad dar gyvas ir tuojau 
žiūrėjau, ar neesu sužeistas arklių, kurie tada išbauginti į 
lubas šoko ir lengvai ant manęs užvirsti ar užtrypti galėjo. 
Taip pat niekas nenukrito ant manęs nuo pramušto stogo 
ir pralaužtos sienos. Garbė Viešpačiui už visa tai! 

Jis yra pilnas malonės mums visiems! 

Reikia neužmiršti ir to, kad tuo metu, kai trys bombos 
nesprogo, ant tos Kozlowskio sodybos krito dar kitos 
septynios ar daugiau bombų, kurios krisdamos ar kritusios 
susprogo ir nemažai žalos padarė. Viena tų septynių 
bombų išmušė gyvenamojo namo mažiausio kambario 
priešakyje visus langus su visais rėmais, bet moterėlei, kuri 
ant savo patalynės ir drabužių krūvos sėdėjo, nieko 
nepadarė, nors ta taip arti prie to lango rymojo. 

Ir šią moterėlę, sengalvėlę, Viešpats buvo numatęs 
stebuklingai išsaugoti tokiame baisiame oro puolime. 

Per šitą oro puolimą buvo iš karto užmušti vienuolika 
žmonių ir penki arkliai. Dvidešimt du gyventojų buvo taip 
sužeisti, kad juos greitai nuvežė į netolimą ligoninę. 

Vienam tų žuvusiųjų buvo įstrižai pusė galvos per 
bombardavimą nuplėšta, kad baugu buvo į tai pažiūrėti. 

Nors tas oro puolimas tęsėsi tik keletą minučių, vis 
dėlto mes, kurie gyvi išlikome, buvome kuriam laikui taip 
apstulbę, kad daug valandų nė kalbėti nenorėjome. 

Po tokio siaubingo ir skausmingo įvykio šeštadienio 
daug nebeliko dienos, kad tas vakaras, naktis ir ateinantis 
šventadienis praėjo palyginant be sukrėtimų. Šventos 
dienos po pietų atėjo žinios, kad dar atsidariusi galimybė 
ištrūkti iš apsupimo. Tatai davė kai kuriems išgąsdintiems 
šiokios tokios vilties. Būtent, pėsčiomis galima ledais 
pereiti per Aistmares ir iš ten užmariu pasiekti Danską. 
Šita naujiena buvo kai kuriems iš tikrųjų įtikinanti. Tik 
nežinau, ar kas nors mėgino Šventąją dieną pėsčiomis 
išeiti iš apsupimo. Pirmadienį jau buvo keletas tokių, kurie 
iš tikrųjų buvo pasiryžę žiemos metu apleisti savo, kad ir 
laikiną, pastogę ir pasitikėti savo kojomis didelei kelionei 
iš apsupimo. Bet, kai tas pirmadienis dar nebuvo net 
neįpusėjęs, jau dienos metu nebebuvo galima nosies iš 
namų iškišti, kadangi sovietai tada jau turėjo daugiau 
lėktuvų, kuriais jie sekė bet kokį judėjimą, kurį tik 
pastebėjo, mums esant taip netoli nuo autostrados. 

Ir mano mamytė ir aš pats buvome du iš tų, kurie 
turėjome jau aiškų nusistatymą pėsčiomis keliauti į 
Danską, tai būtų, trumpiausiu keliu tik vienas šimtas 
kilometrų. 

Tik tą dieną mes negalėjome išeiti iš namų tol, kol 
neatėjo vakaras, kai iš lėktuvų nebegalėjo apšaudyti. O kai 
sutemo, tą vakarą ir viename fronte, kuris tebuvo vieną 
kilometrą nuo mūsų ir taip pat antrame fronte, kuris buvo 
keturis kilometrus nuo mūsų, pastebėjome ir girdėjome 

mums neaiškius vyksmus, kurie neišleido mūsų iš namų 
išeiti. Tik apie dešimtą valandą vakaro aprimo vienas ir 
antrasis frontas ir visi triukšmingi veiksmai ėmė užsibaigti. 
O dienos metu, tą pirmadienį, vasario 5-tą, sovietai 
negailestingai bombardavo Rudkalnio miestą, kuris nuo 
mūsų tik septynis kilometrus buvo, kad visas miestas * 
užsidegęs, tik pleškėjo. 

Kai prie frontų ir aplink sodybą pagaliau viskas 
nusiramino, mano mamytei ir man prisiėjo išspręsti kitą 
nemalonų klausimą. Iš namų iki Kozlowskių sodybos 
buvome atsivežę pilną vežimą reikalingiausių daiktų ir 
daiktelių. Dabar turėjome palikti vežimą ir arklį ir tepasi- 
imti dviratį, ant kurio tegalėjome tik mažą dalelę užkrauti 
to, ką turėjome vežime. Kas gal svarbiausia buvo, tai 
turėjome pas Alkininką, savo dėdę, gerai išrūkintus 
lašinius pasiimti. Be tų reikėjo ir duonos ir kitų dalykėlių 
užkrauti ant dviračio ir juos gerai pririšti. Kol išsprendėme 
visokius tokius klausimus, ką pasiimti ir ko nepasiimti su 
savimi, beveik praėjo visa valanda. Labai sunku buvo 
atsisveikinti su vežimu ir visa likusia manta ir su labai 
religinio turinio brangiomis knygomis vežime ir su mūsų 
arkliu, kuris mus taip ištikimai buvo atvežęs iki tos vietos. 

Nepaprastai sunku buvo atsisveikinti nuo savo tėvų ir 
tėvelių ir jųjų tėvų žemės, Prūtėnijos, iš kurios mes ne 
savo valia išėjome, bet pasitraukėme dėl svetimųjų 
kryžminės ugnies, kad išneštume bent savąją plikąją 
gyvybę. Mano mamytė ir aš, kaip daugelis kitų, pasitraukė- 
me iš savosios žemės ir po 51-ių metų iki šios dienos tos 
nėsame atgavę, ką mūsų tėva; buvo užsidirbę, įsigiję ir joje 
laimingai gyveno. 

Pėsčiomis į Danską 


Iš Kozlowskio sodybos, kuri buvo septynis kilometrus 
į pietų vakarus nuo Rudkalnio miestelio, Karaliaučius- 
Berlynas geležinkelio linijos, mudu, mano mamytė ir aš 
išėjova 11-tą valandą nakties žemės keliais link Danskos. 
Mano mamytė nešėsi mažiuką čemodaniuką, o aš stūmiau 
naują dviratį, ant kurio turėjau bent 60 svarų maisto ir 
drabužių užkriovęs ir pririšęs. Kelias buvo sausas, kadangi 
naktimis tuo metu po trupučiuką pašaldavo. Tiesiausias 
kelias iš tos vietos į prie Aistmarių ėjo per Rudkalnio 
miestą. Bet praėjusią dieną buvo tas miestas skaudžiai 
subombarduotas, kad jis degė dieną ir naktį nuo vieno 
galo .iki kito galo. Dėl tokio didelio gaisro turėjome 
aplenkti miestą kitu keliu, kad nueitume į Pasargę. 

Kai iš namų dar netoli tebuvome išėję, pamatėme savo 
akimis, kur sovietų-vokiečių frontas buvo sustojęs ir liko 
čia nepajudėję 2-3 mėnesius, kadangi čia apsčiai pakildavo 
vienos pusės ar kitos pusės šviečiančios kulkos. 

Pradžioje matėme savo kelionėje kairėje pusėje fronto 
liniją su šviečiančiomis kulkomis, o toliau toje pačioje 
pusėje degantį Rudkalnio miestą. Kadangi visas miestas 
degė, mes negalėjome eiti per miestą, bet keliauti aplinki- 
niais keliais. Aplenkdami degantį miestą, turėjome nueiti 
daugiau kelio ir sugaišti daugiau laiko. Eidami aplinkiniais 
keliais sutikome daugiau žmonių, kurie taip pat norėjo 
pasiekti Aistmarias, kaip ir mudu. Kol atėjome iki Pasar- 
gės kaimo prie marių, jau pradėjo aušti. Bet tą rytą 
saulelė aiškiai nepasirodė. Ji ir nepasirodė visą dieną 
mūsų laimei dėl užėjusio rūko. 

Ant didelio ledų Aistmarių ploto užėjome apie 8-tą 
valandą ryto, kai jau visa eilė keliaujančių prisirinko ant 
mūsų kelio. 

Mes, kurie keliavome per marias tą dieną, galėjome 
skaitytis palaimintais, kadangi migla apsaugojo mus nuo 
sovietų lėktuvų, kurie vakarykštę dieną buvo nesuskaitomą 
skaičių iš kulkosvaidžių žmonių ir arklių išžudę. Visas 
kelias buvo vietomis krauju lyg kokiais dažais padažytas, 
kadangi anas dienas saulutė švietė ant plyno ledų ploto, 
kur nebuvo nieko, už ko būtų galima užsilįsti. Tada 
žuvusiuosius greitai nuveždavo, kad negyvųjų ant ledo 
niekur nematėme. Bet už tai matėme kritusių arklių ir 
sušaudytų vežimų didelį skaičių. 

Marių ledo viduryje buvo dvi vėži išlaužti, kuriomis 
vokiečiai prieš porą dienų buvo išplukdinę keletą laivų iš 
Aistmarių į Baltijos jūrą. Per tas išlaužtas vietas buvo 
padaryti lentiniai perėjimai lyg kokie tilteliai, per kuriuos 
atsargiai perėjome. 

Kai mudu ėjova per marias, Viešpats mus saugojo visą 
dieną tiršta migla tol, kol priėjome užmario krantą. Per 
marias neėjome skersai, bet įstrižai į kitą krantą, sukdamu 
link Danskos, kad tik didesnį kampą nukirsti galėtume. 
Prie užmarių krantų priėjome prieš temstant. Bet prie 
kranto atėję, aš nelipau į krantą, kadangi norėjau dar kiek 
dviratį toliau lygiu keliu pastūmėti ant ledo, kur ir kelias 
lygesnis buvo, negu ant sušalusio gruodo. Pagal krantą dar 
nebuvome nė dešimties minučių paėję, kai mus šūviai vėl 
išgąsdino. Jau pradėjo temti, bet dar buvo aiškiai matyti, 
kaip buvome apšaudomi iš anapus Aistmarių, iš kur 
buvome išėję prieš vienuolikos valandų. Aš mačiau savo 
akimis, kai keturios kulkos, ar penkios, žemai pagal ledą 

atzvimbė ir prieš mane į krantą įkirto. Iš išgąsčio prišau- 
kiau savo mamytę, kad ji greičiausiai eitų į krantą, kur 
bent už ką nors būtų galima užsilįsti, jei šaudymas nepasi- 
liautų. Kaip supratau, taip ir padariau. Lipau su dviračiu 
į krantą, suradau keliuką einantį į vakarus ir ten nebema- 
tėme ir nebegirdėjome daugiau šaunant ant mūsų iš mūsų 
užpakalio. 

Viešpats mus išsaugojo ir šį kartą nuo mirties! Garbė 
ir didelė padėka tebūnie Jam per amžius ir už šitą pa- 
galbą! 

Ar iš to paskutinio išgąsčio, ar iš nuovargio, o buvome 
jau 19 valandų ant savo kojų būvę, pirmyn bejudėdamu, 
ar kadangi tuo tarpu sutemo, mudu su mamyte pasimetė- 
me, ant kranto užlipusiu. Mamytė laikydavosi kartais arti 
kokio vežimo, ant kurio jai leisdavo uždėti savo čemoda- 
niuką, kai ji negalėdavo tada atsilikti nuo vežimo, ant 
kurio tas čemodaniukas buvo uždėtas. 

Ant užmario nebereikėjo toli citi. Už pusės kilometro 
buvo Kahlbergo kaimas. Kai priėjau prie tos vietovės 
pašto pastato, pastebėjau, kad pašto durys dar nebuvo 
uždarytos. Įėjau į pašto laukiamąjį. įsivedžiau dviratį su 
savimi ir po langeliu, iš kurio aptarnaujami žmonės, 
atsisėdau ant grindų, ir truputėlį atsirėmęs į sienelę, 
praleidau naktelę. Mano mamytės čia nebuvo, kadangi ant 
kranto mudu pasimetėme tokioje daugybėje žmonių ir 
vakaro tamsai užėjus. Tą vakarą mudu buvova atėjusiu 40 
kilometrų į Kahlbergą ir todėl. mano mamytė padarė, ką 
bile žmogus būtų padaręs po nakties ir ilgos dienos 
vaikščiojimo. Ji pamatė vietelę kur nors po stogu, ir ten 
susigūžusi, sulaukė rytmečio. Kitą rytą mudu abu turėjova 
vilties dienos šviesoje vienas kitą susirasti. 

Kai aš tą rytą pabudau, aš atsikėliau iš pašto palangės, 
apsidairiau, pasiėmiau dviratį su sunkiu krioviniu ir 
pradėjau tą stumti pamažu link Stutthofo. Pakelyje 
įsikalbėjau su kai kuriais pamariškiais iš anapus Aistmarių, 
kurie vėliau už mus iš ten išskubėję buvo. Tie papasakojo, 
kad jie vos suspėjo išbėgti iš ugnies, kadangi sovietai 
užėmė tą vietą tą rytą, iš kurios mes keletą valandų 
anksčiau buvome ištrūkę. Iki vakaro sovietai viską užėmė 
iki Aistmarių ir todėl jie mus iš ten per marias apšaudė, 
bet dėl Dievo malonės mūsų nepagavo. Su tokiu sunkiu 
krioviniu ant dviračio daug sukinėtis negalėjau. Per mielą 
dienelę stūmiau dviratį per gruodą nelygiu žemės keliu 
visus 22 kilometru iki Stutthofo kaimo. Bet mamytės 
pakelyje niekur neradau nei dieną, nei vakare Stutthofe. 

Kadangi vėl buvo priėjęs vakarėlis, sekantis rūpestis 
Luvo man susirasti vietą, kurioje būtų galima pernakvoti. 
Ten to kaimo daug nemačiau. Bet netoli nuo kelio kairėje 
pusėje buvo galu atsuktas pastatas, lyg koks ilgas cementi- 
nis barakas. Nuėjau prie Barako, atidariau duris ir žmonių 
ten neradau, tik keletą arklių, kurių kai kurie net pririšti 
nebuvo. Į tą baraką įsitraukiau dviratį, pasistačiau jį prie 
metalinio stulpo, susigraibiau kamuoliuką šiaudų ir 
atsisėdau ant jų nugara atsirėmęs į dviratį. 

Pavakary pradėjo mus smulkus lietus laiminti, kuris 
visą žmonių judėjimą atitinkamai apsunkino ir sulietino. 
Mano kojų pėdos buvo sušlapusios. Todėl barake sėdėda- 
mas nusiaviau tvirtas kalnų kurpes ir nusitraukiau kojinių 
tik tas pėdų dalis, kurios buvo sušlapusios, o sausąsias 
dalis palaikiau ant kojų, kad iki ryto sušlapusios dalys 
apdžiūtų. Kelionei aš turėjau labai geras šviesių vilnų 
kojines ir nenorėjau, kad kas nors man jų nepavogtų. 

Prieš rytą mane pažadino arklys, kuris buvo pastebėjęs 
truputį šiaudų, ant kurių aš sėdėjau. Arklys man nieko 
nepadarė ir neišgąsdino, jis tik mėgino tų šiaudų pasipešti, 
ant kurių visą naktelę buvau praleidęs. 

Tą rytą lijo smulkus lietus ir diena buvo tamsi. Iš 
barako nesinorėjo išeiti dėl blogo oro. Kėletą kartų 
pasižiūrėjau į judėjimą gatvėje, ar kur nors nepamatyčiau 
savosios mamytės. Gatvė buvo pilna žmonių, kurie liečiau 
judėjo ir kurių tiek daug nebuvo, kaip anas dienas. Vis 
dar nemačiau niekur savo mamytės. Kai vėl išėjau apie 11- 
tą valandą prieš pietus pasižiūrėti į keliaujančius, tada 
didžiai apsidžiaugiau, pamatęs vienoje eilėje beeinančią 
savo mamytę. Tuojau priėjau prie jos ir įsivedžiau ją į 
baraką, kai lietus dar nebuvo sustojęs lyti. Mano mamytė 
prasidžiugo, suradusi savo sūnų, kuris vežėsi ant savo 
dviračio visą maistą. O tada mamytė nebuvo nieko 
nevalgiusi nei vakarienės, nei pusryčių, kadangi buvome 
pasimetę. Barake abu išsiėmėme, ką turėjome ir pavalgė- 
me pietus. Kai pietus buvome pavalgę, diena nebuvo nė 
kiek neprašvitusi, kai lietus taip tebelijo, kaip buvo 
pradėjęs vakaro vakare. Prikalbėjau savo mamytei pasilikti 
per naktį šitame barake su viltimi, kad iki ryto bus lietus 
praėjęs. Tada dienos dar buvo trumpos ir mano mamytė 
priėmė mano pasiūlymą mielu noru. Barake ypatingų 
patogumų nebuvo. Ilsėjomės ant smėlio su atliekamais 
šiaudgaliais, kurių ir arkliams neužteko. Prie sušlapusių 
apsiaustų ir kitų darbužių pradėjo kabintis drabužinės 
utelės, kurios buvo pilkos ir beveik skruzdės išvaizdos ir 
didumo. Tokių nebuvau matęs savo gyvenime ir jų 
perdaug nebijojau, kadangi jas buvo galima nuo drabužių 
mupurtyti ir į kūną, bent man per porą nakčių, neįkando. 

Vasario mėnesio 9-tą dieną, ryte, lietus buvo jau 
pasiliovęs. Pavalgėva pusryčius iš to, ką ant dviračio 
turėjova susirišusiu. Su naujomis viltimis išėjova iš Stut- 
thofo:link Bohnsacko miestelio. Pakelyje turėjome pereiti 
per vieną Vislos ištaką, kur nebuvo tilto. Todėl čia šimtus 
ir tūkstančius keliaujančiųjų per upę keldavo mediniu 
keltu. Nuo kalnelio jau iš tolo buvo galima matyti minią 
žmonių, norinčių patekti ant kelto, kad perkeltų per upę. 
Bežiūrėdamas į belaukiančių minią, pastebėjau, kad tik 
moteris su vaikais teužleisdavo ant kelto. Bet vyrus 
atskirdavo į kairę į kitą būrį ir neužleisdavo per upę 
pereiti. 

Nepraėjo nė pusės dienos, kai vėl atsidūrėme tokioje 
painiavoje, iš kurios išeiti žmogaus proto neužtenka. Bet 
ir šią valandą Viešpats suteikė tiek sumanumo, kuris 
padėjo neatskirti sūnaus nuo žilagalvėlės našlės. 

Ilgiems pasitarimams dayg laiko nebebuvo, kadangi po 
mūsų prigužėjo eilių eilės žmonių, kurie irgi norėjo per 
upę pereiti. Nusižiūrėjau, kad apie 40 moterų užleido ant 
kelto kas kartą ir po to tiek pat atskaitydavo ir prileisdavo 
ateiti prie kelto. 

Su savo mamyte todėl taip susitariau, kad aš mėginsiu 
įvidurį 40-ties moterų įsisprausti ir jei aš laimingai užeisiu 
ant kelto ir ji pamatys mane laimingai tolyn nuėjusį, kad 
ji su sekančia grupe leistųsi keltu per upę. Man pasisekė 
nepasirodyti moterų būryje, kad esu vyras. Pasisekė todėl, 
kad aš buvau vidutiniško moters, tai yra, neaukšto aug- 
mens ir nestambių veido bruožų. Ant abiejų pusių ir ant 
akių nusitraukiau žemai žiemišką kepurę, kad manęs iš 
veido neatpažintų. Tekiu būdu ir buvau priskaitytas prie 
moterų. 

Todėl laimingai užlipau ant kelto ir buvau perkeltas 
per upę. Ant kito kranto negaišau nė akimirkos užsistumti 
dviratį ant kalnelio ir iš ten kuo toliausiai nueiti nuo tos 
vietos, kur vyrai atskiriami nuo moterų. Kai buvau nuėjęs 
lyguma kokį pusę kilometro nuo kelto, pamačiau vokiečių 
kariuomenės eilinį uniformuotą kareivį, kuris man kažką 
iš tolo iš užpakalio prišaukė, ko aš nesupratau. Aš neišsi- 
gandau, pamatęs vokiečių kareivį. Tik tada aš nesupratau, 
o ir šiandien dar man nėra aišku, kodėl aš atsakiau tam 
kareiviui vienu ir labai aiškiu žodžiu: „Auslander!“ 
Daugiau man ir nereikėjo pasakyti. Kai tas kareivis išgirdo 
tą vienintelį žodį Auslander, jis daugiau nebesakė nė 
žodžio, apsisuko ir nuėjo atgal tuo keliu, kuriuo jis buvo 
atėjęs. 

Po tokio trumpo pasikalbėjimo su kareiviu aš buvau 
vienintelis, kuris buvo nuėjęs toliausiai nuo kitų per upę 
perėjusių. Kitų žmonių arti mudviejų nebuvo nė vieno, 
kuris galėjo išgirsti kareivio klausimą man ir mano 
atsakymą tam kareiviui. 

Tolyn bestumdamas dviratį lyg išsigandau dėl tokio 
trumpo, bet labai pavojingo atsakymo beatskubančiam 
kareiviui. Net pagalvojau, kad anas kareivis galėjo atsiųsti 
ką nors kitą, kuris mane vėl paimtų į kitus apkasus naujų 
griovių kasti. Todėl judėjau su dviračiu pastoviais, nors ir 
ne taip greitais, žingsniais link sekančio miestelio. Sekantis 
miestelis buvo Bohnsack, 22 kilometrų nuo Stutthofo, kaip 
radau parašyta ant kelrodžio. 

Mano mamytė sekė mane iš anapus upės, kaip man 
pasisekė užeiti ant kelto ir kaip aš buvau perkeltas upę. 
Kai aš buvau užlipęs ant kito upės kranto, mano mamytė 

užėjo ant kelto ir buvo perkelta per upę, kad galėtų 
pasivyti savo sūnų. 

Mano mamytė pasivijo mane, kad abu vėl galėjova 
toliau keliauti iki sekančios nakvynės. Atsimenu, kad 
sekančią nakvynę pasiekėme vasario 9-tą, penktadienį. 
Kaip ir kur suradome nakvynę, nebuvau pasižymėjęs savo 
mažame kalendoriuje ir todėl to negaliu pasakyti. 

1945-tais metais, vasario 10-tą dieną, paskutinę dieną 
keliaujant į Danską, teko kelionėje pamatyti ir vieną kitą 
vyrą. Kai pamačiau keturis vyrus kartu keliaujant lietuviš- 
kai kalbančius, kilo man mintis pasiteirauti, kaip jie 
praeina visokias kontroles, pro kurias nevisuomet taip 
lengva būdavo pralįsti. Į tokį mano klausimą davė man 
vienas iš tų keturių vyrų tada beveik įtikinantį pasiūlymą. 
Jis sakė, jei kas paklaus kur nori eiti, tai pasižiūrėk į kokį 
iš čia matomos kurios nors įstaigos ar dirbtuvės ar įmonės 
vardą ir pasakyk, kad turi ten prisistatyti. Tam kartui 
buvau patenkintas pasiūlymu ir buvau linkęs juo pasinau- 
doti. Greitai praėjo didžioji dienos pusė ir galų gale 
atėjome į didelio miesto Danskos priemiesčius, kur gatvės 
buvo išgrįstos ir dviratį ten lengviau pastumti galima buvo. 
Pabėgėlių ir čia niekur netrūko. Kur kiti ėjo, ten ir mes 
ėjome ir po savaitės atsiradome Danskos mieste. Šitame 
dideliame mieste priėjome prie didelio kinoteatro, kuris 
vadinosi UFA. Tuo tarpu sutemo ir mudu įlindova į 
aptamsintą Ufos kinoteatro žiūrovų salę, kur radau vieną 
sėdynę neužimtą. Čia nutarėva pasilikti per naktį. Mano 
mamytė paliko man tą vienintelę sėdynę, kuri buvo arti 
prie durų ir kur buvo galima pasistatyti dviratį. O mano 
mamytė įėjo per koridorių į kažkokią mažą patalpą, kuri 
buvo truputį apšildyta ir kur ji galėjo pasiilsėti. 

Po savaitės keliavimo pėsčiomis buvo miegas taip 
saldus mano mamytei, lygiai, kaip ir man pačiam. O po 
vidurnakčio ar per vidurnaktį buvo kinoteatro salėje per 
garsiakalbį pranešta, kadtraukinysyra pasiruošęs netrukus 
išvykti iš Danskos, važiuoti pajūriais link Stettino ir kad 
tame traukinyje dar esą vietos ir kas nori pasinaudoti šia 
proga, tas tegu teišeina į traukinį tuojau. Nors aš buvau 
labai pavargęs, vis dėlto aš pakilau iš sėdynės ir ėjau per 
koridorių mamytės pasiklausti, ar ji norėtų keltis ir eiti į 
traukinį tolimesnei kelionei. Man pasisekė aptamsintose 
patalpose susirasti savo mamytę ir per uždarytas duris ją 
pažadinti iš saldaus miego ir paklausti, ar mudviem eiti, ar 
neeiti į traukinį. Mano mamytė davė man aiškų atsakymą, 
kad ji taip pavargusi ir kad ji negalinti ir nenorinti šiuo 
metu niekur savo kojos iškelti. 

Buvau patenkintas, kad gavau tokį atsakymą iš savo 
mainytės. Savo sąžinėje nusiraminęs, kad ne be reikalo 
ėjau sengalvėlės prikelti iš saldaus miego nakties gūdumo- 
je, greitai sulindau į savo sėdynę, kur dar labai daug 
poilsio pasisemti reikėjo. 

Kitą dieną mus nelaikė ilgai tame kinoteatre. Čia buvo 
tik trumpalaikė sustojimo vieta, iš kurios pabėgėlius 
paskirstė į visos apylinkės šeimas. Taip ir mudu traukiniu 
išvežė apie 15-34 kilometrų iš miesto į priemiestį Ohrą pas 
šeimą, kur ir nakvynei geresnę vietą gavome. Bet mūsų 
tikslas nebuvo čia ilgesniam pasilikti, bet kuo greičiausiai 
susirasti savo šeimos trečiąjį narį, brolį Kurtą, kuris 
paskutinėmis žiniomis buvo išsiųstas į Ilmenau, Tiuringiją. 

Danskos mieste neteko matyti jokios kariuomenės, 

neigi tokių, kurie anksčiau savo uniforma visur išdidžiai 

pasirodydavo. Ir apkasų to didelio miesto apylinkėse 
niekur nemačiau. 

Bet iš Ohros pasiteiravome, ar tebeeina vakarais 
traukiniai pajūriais į Stettiną. Todėl ir temiegojome dvi 
nakti Ohros priemiestyje ir vasario 15-tą vakare įlindome 
į prekinį traukinį, kuris mus nuvežė per naktį į Kolbergo 
miestelį prie Baltijos jūros. 

Į Kolbergą atvykome 8-tą valandą ryto, turėjome išlipti 
ir laukti kito traukinio visą dieną, iki 8-tos valandos 
vakaro, kai naujas traukinys buvo sustatytas. Tai buvo 
vasario 16-toji, saulėta diena, Lietuvos Nepriklausomybės 
šventė, kurią praleidome pakelyje į nežinomybę. Dienos 
metu buvo čia palyginant ramu. Turėjau progos nueiti į 
miestelį ir krautuvėje du kepaliuku duonos nusipirkti be 
kortelių ir pasidžiaugiau, prisimindamas, kad paskutinį 
kartą krautuvėje buvau buvęs prieš septynis mėnesius 1944 
metais Šiauliuose, Lietuvoje. . 

Kolberge sustatė trečios klasės keleivinį traukinį, kurį 
pripildė kimštinai sužeistaisiais, moterimis ir vaikais. 
Mano mamytei vietos traukinyje surado, bet man jokios 
vietos nebebuvo. Kad daugiau vietos traukinyj nebebuvo; 
tatai aš mačiau savo akimis ir negalėjau dėl to niekam 
pasiskųsti. 

Kadangi mano mamytė į traukinį laimingai patekusi 
buvo, aš tada mėginau ant vagono užpakalinio tiltelio 
užvesti savo dviratį, jį pririšti ir tada pats save prie 
traukinio prisirišti. Žiemos metu tokiu būdu ir dar naktį 
traukiniu važiuoti galėjo būti gana pavojinga. To bijojo 
mano mamytė ir aš pats bijojau, ypatingai tarp 3-5 
valandų ryto, kai naktimis šalčiausia būna. Be šalčio 
bijojau tomis valandomis ir sovietų apšaudymo. Pagal 

paskutiniuosius kovų pranešimus, galėjo sovietai ir tą 
traukinio liniją apie 4-tą valandą perkirsti ir tiesiai į mus 
pataikyti. Todėl pradėjau apie trečiąją valandą rūpestingai 
klausytis, ar tik nėra kur nors: sovietų artilerijos šūvių 
girdėti. Iki 4-tos valandos ryto nieko tokio negirdėjome ir 
kiek aprimome. Taip vienas mūsų rūpestis ėmė atslūgti. 
Bet kitas rūpestis, kuris neatslūgo, buvo šaltis, kuris mus 
taip spigino, kad mūsų viltys sveikiems pasiekti Stettiną vis 
kas valandą mažėjo. 

Aš žinojau, kad aš tokią ryto valandą buvau pavargęs 
ir" gerokai pašalęs, nors dar drebėte nedrebėjau. Ir iki 
tokio išgąsčio mes jau visi buvome taip priartėję, kurie ant 
vagonų tiltelių važiuodami šaltį kentėjome. 

Štai, ir šią naktelę Viešpats nebuvo apleidęs savo 
vargstančiųjų, kai Jis netikėtai juos labai malonia staigme- 
na apdovanojo. Už kokių 20-30-ties minučių traukinys 
sustojo mažoje stotyje. Tai buvo maloni staigmena 
ypatingai tiems, kurie prie traukinio lauke prisikabinę šaltį 
kentėjo. Šį kartą sustojo traukinys ne dėl kurios nelaimės, 
bet lyg tai grynai norėdamas apsaugoti tuos, kurie tiek 
valandų tokį žiemos šaltį kentėjo. Vieton blogų žinių, 
buvo sušalusieji maloniai pakviesti užeiti į pastogę ir 
išgerti po puoduką karštos kavos, Tai buvo geriausias 
vaistas nuo peršalimo apsisaugoti. 

Čia matome, kad Dievas gali ir anksti ryte, kad ir tarp 
4-ių ir 5-ių valandų ryto, padaryti stebuklą. Tik nesakykite, 
kad šitas stebuklas, Viešpaties iš anksto numatytas, buvo 
koks paprastas priepuolamumas pilko žmogaus gyvenime. 
Tikinčiam nė plaukelis nenukrinta nuo jo galvos be Dievo 
valios: Šiandien, po 50 metų gyvai tebeatsimenu tos 

stebuklingos dovanos iš aukštybės, kuri ne mane vieną, bet 
ir daugelį kitų išsaugojo iš visiškai rimtaus susirgimo. 

Į Stettiną traukinys mus nuvežė ryte, apie 6-tą valan- 
dą. Už valandos buvo numatytas pasiųsti kitą traukinį į 
Hamburgą, kur turėjome pusbrolį, ten daugelį metų 
gyvenusį. Tik dėl tų dažnų bombardavimų jo ten galėjome 
neberasti gyvo arba kiton vieton išsikėlusį. Aš buvau 
griežtai nusistatęs toliau į vakarus nebekeliauti. O mu- 
dviejų tikslas buvo juk brolį Kurtą pirmon eilėn susirasti 
tol, kol gyvas. Kai rytas-išaušo, buvo pranešta traukinio 
stotyje, kad už valandos išeis traukinys link Berlyno. Apie 
9-tą valandą buvo sustatytas neilgas traukinys iš platformų, 
tai yra, iš vagonų, kurie neturėjo nei sienų, nei tų keturių 
stulpų, kurių tarpe sudedamos sieninės lentos. Kažkas 
pasiūlė lipti ant tų platformų ir bent puskelį nuvažiuoti, 
iki Angermunde's. Kai pamatėme žmones besikraunant 
savo mantą ant platformos vidurio, tai ir mano mamytė 
nutarė su manimi prisidėti dviratį prie pradėtos daiktų 
krūvos platformos viduryje ir greta ant aslos atsisėsti, su 
kojomis įsiremiant į grindinį, kad važiuojant traukiniui 
nenuslystume ant bėgių ir neužsimuštume. 

Apie pietus pasiekėme Angermunde's miestelį, kuris 
buvo maždaug pusiaukelyje tarp Stettino ir Berlyno. 
Angermundėje turėjome nusikraustyti nuo platformų ir 
laukti kito traukinio link Berlyno. 

Čia vėl nebuvo keleivinio traukinio, kuris važiuotų ta 
linkme, bet sustatė traukinį, kuris vežti turėjo gana 
didelius skaldos malūnus, kurie net platformų neturėjo, 
bet turėjo priešakyje ir užpakalyje neplačius tiltelius, ant 
kurių buvo galima užsistoti ir tolyn nuvažiuoti. Ant tų 
tiltelių nebuvo jokių malonumų važiuoti, kadangi reikėjo 

stovėti vienoje vietoje ir visą laiką rankomis tvirtai laikytis, 
kad nenuslystumei po greitai važiuojančio traukinio ratais. 

Angermunde's apylinkėje daug gyvybingumo nematė- 
me. Kitų miestelių pakelyje kaip ir nepastebėjome. Jokios 
kariuomenės ar karinės medžiagos niekas nevežė ir apkasų 
čia niekas niekur nekasė. Tik ore teko matyti vieną kitą 
lengviųjų lėktuvų skraidant, kurie sprogstančiosios medžia- 
gos nesivežė, o tik savo apribotus žvalgybinius uždavinius 
atlikinėjo. 

Pavakarop prisiartinome prie Vokietijos sostinės — 
Berlyno. Dar gerą galą prieš miesto pamačiau tai, ko 
nenorėjau matyti, būtent, lengvoje žemėje vyrus kasant 
apkasus. Kai išvydau tuos žmones vargstant grioviuose, 
pagavo mane nemažas šiurpas, kadangi tą sunkų darbą 
"buvau dirbęs nuo lapkričio mėnesio vidurio iki beveik 
sausio mėnesio pabaigos 1945-tų metų. Tada per visą laiką 
davė tik vieną vienintelę dienelę pasiilsėti ir tai buvo Šv. 
Kalėdų pirmąją dieną. Beveik pradėjau gąsčiotis, kad ir 
mane čia nepaimtų į apkasus griovių kasti. 


Šiurpulingi įvykiai sostinėje 


Kai traukinys buvo privažiavęs prie miesto, buvo 
pranešta, kad čia galima išlipti tiems, kurie nori vykti į 
Berlyno miestą, kadangi iš tos vietos traukinys pasisukąs 
ir nevažiuojąs per miestą, miesto visiškai neliesdamas, 
tiesiai į vakarus. Kai nulipome nuo malūnų tiltelių, 
pradėjo jau temti, o iki Berlyno miesto susisiekimo tinklo, 
S-Bahn, buvo ištisas kilometras, kurį reikėjo pėsčiomis 
nueiti. Taip praėjo vasario 17-toji diena ir atėjo vakaras, 
kai Vokietijos miestai turėjo būti aptamsinti po saulės 


+. 

nusileidimo. Berlyno S-Bahn susisiekimo tinklą pažinau, 
kadangi prieš karą čia buvau buvęs šešis kartus nuo vienos 
iki šešių dienų kas kartą, kai reikėdavo sustoti arba 
persėsti į kitą traukinį, keliaujant į Šveicariją arba grįžtant 
iš ten į Lietuvą. 

Berlyno mieste, Jablonskio gatvėje , turėjo mano 
mamytė seną buvusią kaimynę, gyvenančią, pas kurią 
stengėmės susirasti aptamsintose gatvėse, daug kartų 
apsiklausinėdami vietos gyventojų. Aptamsintose gatvėse 
reikėjo visko pasiklausti, kadangi nei gatvės vardo, nei 
namų numerių tamsumoje savo akimis nebuvo galima 
matyti. Bet buvome laimingi tuo atveju, kadangi toje 
miesto dalyje nebuvo nei sniego, nei lietaus ir svarbiausiai 
jokio oro puolimo. Apie 10-tą valandą susiradome Jab- 
lonskio gatvėje mūsų senuosius Piečius penktame aukšte. 
Piečių namas tebuvo šešių aukštų ir neturėjo kelto. Todėl 
reikėjo visus penkius aukštus užlipti ir visą mantą su 
dviračiu užsinešti į viršų. Tebūnie mudviejų čia abiejų 
ištarta didelė garbė ir padėka Viešpačiui už nakvynę, kurią 
suradome po visos savaitės taujojimo pažįstamųjų bute! 

Laimė mums nusišypsojo tą vakarėlį iki kitos nakties, 
kai tuo metu Berlyno toje dalyje nebuvo jokių oro puoli- 
mų ištisą naktelę ir mudu sau ramiai išsimiegoti galėjome. 
Kadangi buvo visą pirmadienį ramu Piečių gyvenamoje 
Berlyno dalyje, pasinaudojau tokia proga nueiti į Lietuvių 
Pasiuntinybę Berlyne, kur susitikau su Antanu Valiūkėnų, 
su kuriuomi studijavau Ciuricho Universitete, Šveicarijoje. 
Susitikti su Antanu buvo labai įdomu ir naudinga, kadangi 
jis buvo studijavęs politiką ir kitų mokslų, reikalingų 
tarnaujant užsienio užsiėmimuose. Nors to laiko daug 
nebuvo, vis dėlto šį tą sužinojau iš seno studijų laikų 

draugo. Man buvo įdomu ką nors išgirsti apie karo eigą ir 
apie paskutiniuosius numatytuosius sąjungininkų žygius, 
pasibaigus Antrajam pasauliniui karui. 

Man asmeniškai gana savotiškai skambėjo vakarų 
sąjungininkų nusistatymas atiduoti sovietams Vokietijos 
plotus ne iki Ūdros upės, bet iki Elbės upės. Iš vienos 
pusės tai buvo man visiškai nauja žinia, nors ir nelabai 
džiuginanti, kadangi Berlynas yra į rytus nuo Elbės upės. 
Suprantama, kad šitoji žinia ir mane savotiškai nuteikė. 

Lietuvių Pasiuntinybėje Berlyne prisistačiau kaip 
Šiaulių Prekybos Instituto dėstytojas ir Mokytojų Semina- 
rijos mokytojas, pridėdamas, kad po vasaros atostogų 
nebeturėjęs galimybės į tas mokyklas besugrįžti. Atsisveiki- 
nant iš Lietuvos Pasiuntinybės buvo man išmokėta alga 
trijų mėnesių, kuri buvo truputį mažesnė už tą, kurią 
būčiau gavęs Šiauliuose. Berlyne galėjau gautaisiais 
pinigais gerai prasiversti, kadangi mano iš Lietuvos 
atsivežti pinigai beveik niekur nebebuvo priimami. 

Kai parėjau pas Piečius ir pas savo mamytę, papasako- 
jau jiems gerąsias žinias, kurias parsinešiau iš pasiuntiny- 
bės. Apie nelinksmąsias naujienas šnekėti nebuvau linkęs, 
o ir to laiko jau tiek daug nebebuvo likę. 

Antroji naktis Berlyne buvo skausminga ir bauginanti. 
Trumpai prieš antrą valandą nakties metu sirenos išvarė 
mus penkis aukštus žemyn į slėptuvę iškentėti nemalonų 
aliarmą. Garbė Viešpačiui už tai, kad šį kartą nieko 
negirdėjome arti mūsų nukrintant! Maždaug po gero 
pusvalandžio galėjome gyvi ir sveiki sugrįžti į 5-tą aukštą 
pas šeimininkus. Buto šeimininkas buvo tada jau tų dažnų 
puolimų taip paveiktas, kad kas kartą, kai paskelbdavo 

tik skubėti į slėptuvę. 

Kai po pirmojo aliarmo atšaukimo dar nebuvome 
miegoję nė dviejų valandų, buvo paskelbtas antrasis oro 
puolimas. Be kalbų ir atidėliojimų vėl atsįradome toje 
pačioje slėptuvėje antruoju kartu. Kadangi oro puolimai 
taip greitai kartojasi, jautėme, kad puolantieji šį kartą 
buvo rimtai nusistatę šią Berlyno apylinkę skaudžiai 
nuskriausti. 

Ir mes neapsirikome. Slėptuvėje mes dar nebuvome 
buvę nė dešimties minučių praleidę, kai susvyravo visas 
pastatas, šviesos užgeso vienai minutei ir tada automatiš- 
kai įsijungė pagalbinis elektros tinklas, kuris mus vėl 
apšvietė. Tuo metu buvo nukritusi ties mūsų pastato per 
gatvę už namo kieme 2-jų tonų bomba, kuri nukrisdama 
nesprogo, o tik įsikasė į kiemo žemės paviršių. Bombos 
trenksmas buvo toks didelis, kad slėptuvėje viskas lyg 
baltais miltais apibarstyta buvo. Bet mes buvome laimingi, 
kai jokių didesnių gabalų ant mūsų galvos nenukrito. 

Iš tokio didelio išgąsčio ir susijaudinimo miegui daug 
laiko nebeliko, kadangi tai įvyko trumpai prieš aušros 
pasirodymo. Nebeatsimenu, ar dar kiek tą rytą pamiegojo- 
me ar nepamiegojome, bet žinau, kad ryte, 7-tą valandą 
vėl buvome išvaryti į gatvę, kadangi visi kuo greičiausiai 
turėjo išeiti kuo toliausiai nuo tos vietos, kur 2-jų tonų 
bomba buvo kritusi, bet nesprogusi. Buvo paaiškinta, kad 
ta nukritusi bomba turėjusi gaištuką ir negalėjo sprogti 
atsimušdama į ką nors, bet tik po 5-6 valandų, ar anks- 
čiau, ir buvusi tokia galinga, kuri pajėgė nunešti besprog- 
dama visą bloką įvairiomis kryptimis. Kai buvome griežtu 
įsakymu išprašyti iš savo buto į gatvę ir nuėję beveik vieną 

bloką, tai buvo pranešta, kad galime grįžti į savo namus ir 
kad gaištukas iš bombos tuo tarpu pionierių buvo išimtas 
ir kad bomba dabar nebesprogs ir nebebus pavojinga nei 
už valandos, nei už kelių. 


Kelionė iš Berlyno 


Tokie baisūs pergyvenimai per vieną naktį privertė 
mus kuo greičiausiai pasitraukti iš didmiesčio. Iš Berlyno 
reikėjo pagauti "traukinį, kuris eina į pietų vakarus. 
Anhalto stotyje sužinojome, kad sekantis traukinys ta 
kryptimi išvyksta 8-tą valandą vakaro. Šį kartą dviračio su 
savimi nebeėmiau, bet palikau jį pas pažįstamuosius 
Piečius. Kai Anhalto stotyje buvo sustatytas traukinys, 
keleivinis, delsiau lipti į tą, bijodamas, kad iš traukinio 
lengva išrankioti vyrus ir man taip atsitinkant, mano 
mamytė staiga likių vienų viena tokių sąmyšių valandomis. 

Pusę valandos prieš traukinio išvykimo pastebėjau, kad 
priešakyje to traukinio, kuriuo mudu buvova numačiusiu 
važiuoti, buvo prikabinti trys pirmos klasės vagonai. Nors 
niekas nė žodžio iš pradžių nepasakė, vis dėlto aš pradė- 
jau susirūpinti dėl tų trijų pirmosios klasės vagonų to 
traukinio sąstate, kuriuo mums reikėjo važiuoti. Todėl 
patariau savo mamytei nueiti į antrąjį traukinio galą, į 
paskutinį vagoną, kad būtume kuo toliausiai nuo pirmo- 
sios klasės vagonų. Aš bijojau tų pirmosios klasės vagonų, 
nežinodamas, ką į juos įsodins paskutinėmis minutėmis 
prieš traukinio išvažiavimo. Turėjau galvoje kokio nors, 
vienos ar kitos rūšies pasikėsinimą į juos, jei ne į visą 
traukinį, tai bent į tuos vagonus, kurie buvo paruošti 
nežinomoms įžynybėms. Kadangi mudu su mamyte 

nelaukėme paskutinės minutės sėsti į traukinį, todėl ir 
nematėme nė vienos iš tų įžymybių ir todėl negalėjome 
pasakyti, ar bent vienas jų, ar nė vienas nevažiavo su mūsų 
traukiniu. Vėliau sužinojome, kad tuo traukiniu turėjo 
iševakuoti japonų ambasadą iš Berlyno. 

Traukinys išvažiavo iš Berlyno lygiai 8-tą valandą 
vakaro, kaip anksčiau buvo pasakyta. Šį kartą sėdėjome 
traukinyje kaip žmonės keleiviniame vagone, bet ir čia 
buvome ne be rūpesčių. Tai buvo metas, kai sąjunginės 
kariuomenės be pertraukos smarkiai kedeno vokiečių 
nepaprastai sumažėjusius apsigynimo vienetus. Tikrai 
bijojome kartu su tomis įžymybėmis žūti arba bent būti 
sužeisti, vakarų ir rytų frontams visą laiką pastoviai 
besiartinant. 

Iš sostinės išjudėjome traukiniu 8-tą valandą vakaro, 
kaip buvo pažadėta. Traukinys važiavo man jau žinomais - 
keliais, kuriais vykdavau į Ciurichą prieškariniais metais, 
Šveicarijoje studijuodamas. Šioje kelionėje traukinys 
sustodavo rečiau ir trumpesnėmis pertraukomis, kadangi 
tuo metu buvo tikslas išvežti kuo daugiausiai keliaujan- 
čiųjų iš labai pavojingo didmiesčio. 

Apie 5-6-ias valandas traukinys judėjo pirmyn lyg 
įprastu greičiu, nesutrukdytas matomai jokių išorinių 
puolimų. Kai atvykome į slėnio besivingiuojantį tarpu- 
kalnį, traukinys sustojo neva tai atsikvėpavimui. Buvo 
pasakyta, kad traukinys čia stovės visą valandą ir kas nori, 
tas teišlipa iš traukinio išsitiesti ir pasimankštinti nakties 
ore. Čia tarp kalnų, be kalnų, nieko kito ir nebuvo nei 
matyti, nei girdėti. Bet, kai valanda praėjo, traukinys 
neišjudėjo iš savo vietos. Jei gerai atsimenu, tas traukinys 
ilsėjos dar vieną ir dar ilgiau toje vietoje, kur nebuvo 

jokios stoties, neigi jokių apgyvenamųjų plotų visoje 
apylinkėje. 

Kai traukiniui poilsio laikas seniai buvo praėjęs, pagal 
bėgius lauke esantiems buvo pranešta, kad sekančioje 
stotyje bus galima gauti vandens ir to reikėsią atsinešti ne 
iš stoties, bet iš kiemo, kur esanti vandens pompa. 

Kol atvykome iki sekančios stoties, pradėjo švisti 
ramus, tylus rytas. Kai prieš pat stoties sustojimo vietos 
pravažiavome kito, prieš mus važiavusio traukinio griau- 
čius, į stotį įvilktus, tai nenorimais turėjome pamatyti ir 
įsisąmoninti tai, kas mūsų buvo laukęs. Traukinys, kuris 
prieš mus važiavo tais pačiais bėgiais, kaip ir mes, buvo 
patekęs į tokį negailestingą oro puolimą, kad iš vagonų 
buvo belikę dugno rėmai ir keturi kampiniai stulpai. Kai 
pamatėme tuos vagonus taip sudegintus, supratome, kodėl 
mūsų neįleido į stoties pastatą. Antrasis išgąsčio smūgis 
trenkė į mūsų sąmonę greitai po to, kai pamatėme pro 
vieną stoties langą viduje sukrautus lavonus, vieną ant kito 
iki lubų nedidelioje patalpoje. 

Kokia malonė buvo mus vėl aplankiusi tą naktį! Kad 
tik mes sugebėtume Viešpačiui padėkoti už praėjusios 
nakties išsaugojimą ir mūsų tolimesnį vedimą! 

Atsigėrę vandens ir atsidusę nuo dviejų didžiai 
šiurpulingų vaizdų, turėjome po kurio laiko išlipti Saal- 
feldo miestelyje iš didžios linijos į traukinį, kuris mus 
nuvežė per Arnstedto miestelį vasario 23-ią dieną 8-tą 
valandą į Ilmenau, Goethe's miestelį, kur mano mamytė 
ir aš tikėjovos surasti brolį Kurtą. O prie to miestelio 
prieidamu, prisibijojova, kad jo ten po tokio ilgo laiko 
galėjo ir nebebūti, kadangi jojo adreso pakeitimo nebuvo 
kaip gautis mudviem nuo spalio mėnesio nebeturint 

pastovios vietos, į kurią būtų galima nusiųsti naująjį 
adresą. 

Galų gale po 19-os dienų vargingos, varginančios ir 
labai pavojingos kelionės atvykome 1945 metais, vasario 
23-čią dieną nuo Rudkalnio miestelio, Prūtėnijos į Ilme- 
nau miestelį, Tiuringijoje, pas savo trečiąjį šeimos narį. 
Tai buvo iš tikrųjų didelis ir džiaugsmingas susitikimas, 
man po 4-ių metų, o mano mamytei po 8-ių šiurpulingų 
karo mėnesių, iš trijų valstybių. 

Garbė Viešpačiui už stebuklingą vedimą per kryžius ir 
vargus, nors ir trumpam, bet palaimintam susitikimui! 

Tą vakarą, kurį atvykome pas brolį į Ilmenau, buvo 
per vėlu registruotis savivaldybės įstaigoje. O kitą dieną 
registracijos įstaigoje mums buvo pasakyta, kad šitame 
miestelyje naujų ateivių nebepriimama ir mudviem 
reikalinga persikelti per Tiuringijos kalnyną, kuris buvo tik 
1000 metrų aukštumo, į Goldlauterio-Heidersbacho 
kaimą. 

Į naująją vietą tuo metu nebuvo jokios viešos susisieki- 
mo priemonės. Ir taip(buvo mano mamytė, sengalvėlė su 
savo sūnumi paskirtu Dievo valiai, pėsčiomis 6-7 valandas 
nueiti per kalnus siauru keliu į pastovesnę vietą. Į Gold- 
lauterio miestelį atėjome po pietų, Viešpats mudu lydėjo 
nepaprastai geru oru. Goldlauterio-Heidersbacho savival- 
dybės įstaiga prirodė mudviem mažą kambariuką antrame 
aukšte, viršum krautuvės, 600 metrų aukštumoje, Tiuringi- 
jos vakar; kalnų atšlaityje tokioje vietoje, kur susieina į 
vieną tašką trys gatvės. Pirmame aukšte, gatvės pusėje 
buvo nedidelė Walterio Lenz'o maisto krautuvė. Strategi- 
niu atžvilgiu ta vieta nebuvo iš idealiausių. Pastatas 
stovėjo 600 metrų aukštumoje, antroje pusėje pakelyje į 

Tiuringijos kalnyno viršūnę, prie trijų gatvių, butas buvo 
antrame aukšte, kur ir mažame susišaudyme galėjo visa 
eilė kovojančiųjų padėti savo galvelę visiems amžiams. 

Heidersbache gyvenome apie porą savaičių kiek 
ramiau, kadangi tai buvo tokia vieta, kuri buvo toli nuo 
pramoninių dirbtuvių ir svarbesnių susisiekimų mazgų. 
Šeimininkė būdavo dienų dienas viena namuose arba 
parduodavo, kaip visur Vokietijoje, normuotas prekes už 
pinigą ir už gautą kortelę arba išduotą leidimą. Šeimininką 
tų namų temačiau tik vieną kartą prabėgomis per visą 
laiką, kurį ten gyvenau. 

Antroje kovo mėnesio dalyje pradėjome girdėti karo 
veiksmus iš vakarų fronto. Vakarų sąjungininkai turėjo 
galingas karo jėgas pakinkę iš pietų, iš vakarų ir iš šiaurės 
prieš Vokietiją. Kai 19-tą kovo dieną prasidėjęs fronto 
dundėjimas vis smarkėjo, vietos gyventojai irgi ėmė labiau 
jaudintis. Kai kurie stengėsi pasilikti ištikimi savo dikta- 
toriui iki paskutinės valandos, suvarydami 11-13 metų 
vaikus į krūvą ir išveždami juos į vakarų frontą. Kai po 
kelių dienų tie jaunieji vaikai neišaiškintu būdu baigė savo 
gyvenimą, tai niekas nedrįso apie tai nė šnekėti. Kai 
sąjungininkai užėmė tą vietą, į kurią tie vaikai buvo 
nusiųsti, tai ten atiado 30 vaikų vienoje krūvoje negyvų. 
Kiti, kurie necuvo niekur išsiųsti, tie gal prieš laiką 
iškabino savo baltas staltieses ir paklodes pro langą, kad 
sąjunginiukai užimdami tą gatvę, nesugriautų jųjų gyvena- 
mųjų pastatų. 

Ištikimas iki mirties 

Heidersbacho nedidelėje lygumoje buvo Evangelikų 
Liuteronų bažnyčios beveik nauja šventovė, kurioje 
tarnavo vidurio amžiaus kunigas. Pamaldose toje bažny- 
čioje būdavo kimštinai parapijiečių ir svečių. Kadangi tais 
laikais vokiečių vyriausybėje daug popierinių krikščionių 
savavaliaudavo, todėl Heidersbacho Evangelikų Liuteronų 
bažnyčios kunigas buvo apkaltintas, apskųstas ir nuteistas 
už priešvalstybinį nusistatymą ir už neleistiną bažnytinę 
veiklą. 

Minėtasis kunigas neužsiėmė priešvalstybine veikla, 
bet skelbė Dievo Žodį iš gilaus tikėjimo ir amžinosios 
tiesos, kurios pasisemiama iš Šventojo Rašto. Už drąsą ir 
už viešą amžinųjų tiesų skelbimą, buvo šitas Dievo tarnas 
diktatorinės vokiečių valdžios nemėgiamas, stumdomas, 
apkaltintas, nuvestas į teismą ir nutejstas. Teismas išnešė 
tokį sprendimą — kunigą nubausti mirtimi, kad nebenau- 
dingas ir.. nebereikalingas. esąs tuometinei bažnytinei 
visuomenei. Kunigas buvo išsiprašęs iš teismo, kaip savo 
paskutinį pageidavimą, savo tikėjimo parapijai ir bendruo- 
menei bent susiaurintu mastu pasitarnauti. Teismas 
patenkino kunigo prašymus dalimis, kai kunigas pasisakė, 
nesibijąs mirti ir neturįs jokio noro slėptis ar pabėgti, ar 
atsitolinti nuo bažnyčios ir parapijiečių iki paskutinės 
valandos. Balandžio mėnesio pirmąją dieną buvo Šventos 
Velykos, tai buvo kunigui paskutinė diena, kurią jam buvo 
leista pamaldoms savo bažnyčioje vadovauti. Vidutiniško 
didumo bažnyčia buvo taip kimštinai pilna, kad kai kurie 
vėliau atvykę į pamaldas, turėjo stovėti lauke už atvirų 
įėjimo durų. 

Tą dieną užsitęsė pamaldos trupučiuką ilgiau, kadangi 
kunigas kalbėjo kiek liečiau, rimčiau ir giliau, be nusiskun- 
dimų ir be mažiausio nusivylimo. Kunigas žinojo, kad 
ateinančios savaitės trečiadienį turėjo ateiti teismo 
vykdytojai į jo namus paskutinį kartą ir jį nusivežti į 
kalėjimą, ten palaikyti per naktį mirties kamaroje ir 
ketvirtadienį jį atimti iš gyvųjų tarpo. Bet kunigas liko 
ištikimas savo Viešpačiui iki paskutinės valandos. O 
Dangiškasis Tėvas buvo šiam tarnui numatęs keletą 
staigmenų, kurių po 50 metų jokiu būdu negaliu užmiršti. 

Vakarų frontas pasikėlė kasdien pastoviai į rytus, artyn 
prie mūsų, ką galėjome spręsti iš kovų dundėjimo stipru- 
mo ir apimties padidėjimo. Su kiekvienu dundėjimu iš 
vakarų kartu ir atitinkami vilties garsai atėjo ne tik vien 
mirtin pasmerktam kunigui, bet ir daugeliui kitų, kurie 
trokšte troško pamatyti svarbių pasikeitimų kasdieniniame 
gyvenime. 

Iš Suhl'o miesto teismo vykdytojai turėjo sekantį 
trečiadienį parsivežti mirtin pasmerktą kunigą ir jį ketvir- 
tadienį pristatyti budeliams, kurie Dievo tarną išimtų iš 
šios žemės gyvenimo. Bet taip nesisekė akliesiems supago- 
nėjusiems, pasimetusiems vietinio teismo vykdytojams. 
Vieną dieną prieš kunigo išvežimo, sąjungininkų karinės 
pajėgos užėmė tą miestą su teismu ir jo vykdytojais, 
panaikindamos visus iki tol veikiančius įstatymus ir 
įsakymus. Iki tol veikusių teismų ir jų vykdytojų nuo tos 
dienos viešai nebebuvo, kad jų tada jau nebereikėjo bijoti, 
neigi klausyti. Bet kunigui dar reikėjo trupučiuką bijoti 
Goldlauterio-Heidersbacho vietinių karštagalvių, kurie 
paskutinėmis valandomis galėjo skaudžiai bažnyčiai ir jos 
kunigui pakenkti, kadangi amerikiečiai čia dar nebuvo 


68 


atėję. Kai teismo ir miesto policijos nebebuvo, kunigas 
turėjo progos bent kiek atsipeikėti ir tik žiūrėti, kad 
vietiniai pramuštgalviai jam ko pikto nepadarytų. O ir šiuo 
atveju Viešpats pasirūpino savuoju tarnu. Vietiniams 
karštuoliams to laiko savavaliauti daug nebebuvo, kadangi 
trečiadienį po Šventų Velykų sąjungininkų karinės pajėgos 
užėmė Goldlauterio-Heidersbacho miestelį ir išlaisvino 
kunigą galutinai iš baimės ir galimybės būti suimtam ir 
sunaikintam. 

Amerikiečių karinė vyriausybė buvo labai greitai 
supažindinta su kunigo paskutinių savaičių sielvartu ir 
todėl nė kiek nedelsdama pasveikino tą Dievo tarną gyvą 
ir sveiką išlikusį, linkėdama jam nuo šios dienos sugrįžti 
į savo parapiją naujais palaiminimais. 

Naujai užimtose srityse gyventojai buvo laikomi savo 
namuose visą naktį ir išleidžiami dienos metu tik porą 
valandų pirmomis savaitėmis. Ateinantį šventadienį irgi 
būtume turėję tik porą valandų teisės išeiti iš savo namų. 
Bet karinė vyriausybė, sužinojusi apie išlaisvintą kunigą, 
paskelbė, kad ateinantį Atvelykio šventadienį leidžiama 
vieton dviejų net keturias valandas išeiti išimtinai, kad 
gyventojai nueitų į tą liuteronų bažnyčią, iš kurios kunigas 
buvo nuteistas mirti ką tik tą dieną, kai sąjungininkų 
karinės pajėgos užėmė visą tą apylinkę. Dėl tokio protingo 
įsakymo apsidžiaugė vietos gyventojai, o labiausiai išlais- 
vintasis kunigas, jo šeima ir jo visa parapija. 


Naujas gyvenimas 


prasidėjo tiems gyventojams, kurių gyvenamosios 
vietovės buvo sąjungininkų karinių pajėgų užimtos. Mes 

gyvenome didelių pasikeitimų metu 600-tų metrų aukštu- 
moje Tiuringijos kalnų vakariniame šlaite, kur visas 
kalnynas buvo apaugęs mišku ir vidutiniškai iškilęs tik 
vieną kilometrą nuo jūros lygio. Kadangi mudu buvova 
apgyvendintu antrame aukšte ir dar prie trijų gatvių 
susiėjimo, todėl vietiniams ir mudviem svetimiem buvo 
ištisų trijų savaičių dundėjimas artėjančių kovų pasidaręs 
toks ilgas, lyg tas dviejų kariuomenių susikirtimas dar 
netaip greitai ateisiąs. 

Kai sąjungininkai užėmė 5 kilometrus nuo mūsų esantį 
Suhl'o miestą, girdėjome įvairiausių garsų, kaip susišaudy- 
mų, sprogimų if didelių gabalų skardos draskymų triukš- 
mo, kurio nesupratau ir dėl kalnelių ir miško nematėme 
nieko. Bet buvo aišku, kad kas nors daroma dideliu 
mastu. Bet mūsų to meto svarbiausias rūpestis buvo 
išsiaiškinti, kiek dviejų priešingų kariuomenių susikirtimas 
palies mus, čia beesančius tokioje nepavydėtinoje vieto- 
vėje. š 

Sekantį rytą žvilgterėjau atsargiai pro vieno lango 
kampelį ir pro kito lango kampelį, norėdamas pamatyti, 
kas dedasi tose gatvėse, prie kurių gyvenome. Pažiūrėjęs 
pirmąjį kartą ir po kurio laiko vėl žvilgterėjęs, nieko 
nuostabaus nem. čiau. Prieš 11-tą valandą ryto prikišau 
savo nosį prie lango iš antrojo aukšto ir pamačiau ameri- 
kiečių šarvuočių, vieno po kito užvažiuojančių į Goldlaute- 
rio-Heidersbacho aukštumą. Greitai nubėgau prie kito 
lango, iš kurio buvo galima matyti nedidelį trikampį, į kurį 
susieina trys gatvės. Tame trikampyje pamačiau pastatytą 
kulkosvaidį, bet ne šaudant. Iš vienos pusės ir kitos 
kariškiai su žiūronais sekė gyvai apaugusius kalnus. Iš 
trikampio pasuko šarvuočiai viena gatve ir antrąja. 

Pėstininkai žygiavo atsargiai gatvių pakraščiais žąsele. Kai 
aš tiek daug kariuomenės iš karto pamačiau, lyg krūptelė- 
jau, kadangi iki tol nebuvau matęs jokio amerikono 
tokioje uniformoje, jųjų lauko aprangoje, jųjų kitoniškų 
šalmų ir be garso pirmyn judančių šarvuočių. 

Man kilo klausimas, kaip atsitiko, kad aš nepamačiau 
pirmųjų amerikiečių užvažiuojant į trikampio aikštę, prie 
kurios mes gyvenome. Kai aš pirmuosius amerikiečius 
užslenkant aukštyn į aikštę pro šoninį langą pamačiau, tai 
tie nebuvo patys pirmieji iš tos voros. Kiti buvo pro mus 
pravažiavę, tik mes jų nematėme ir negirdėjome, kadangi 
jų šarvuočių motorai vos buvo girdimi ir pėstininkų padai, 
guminiai, nesudarė jokių garsų. 

Kaiamerikiečiai įžygiavoį Goldlauterio-Heidersbacho 
kaimą, jie pastebėjo daug staltiesių ir paklodžių, iškabintų 
pro langus kaip ženklą, kad vietos gyventojai yra linkę 
pasiduoti svetimai kariuomenei. Daug valandų nepraėjo 
po pirmųjų kariuomenės dalinių pasirodymo, kai kaimo 
seniūnas su lapu rankoje buvo vežamas per gatves. 
Seniūnas susišaukė nedideliu varpeliu atitinkamoje vietoje 
gyventojus ir paskaitė jiems į vokiečių kalbą išverstą 
pirmąjį sąjungininkų pranešimą. 

Pirmame sąjungininkų pranešime buvo pasakyta, kad 
su sąjungininkų kariuomenės įžygiavimu yra čia vokiečių 
vyriausybė nustojusi veikti ir kad nuo tos valandos jųjų 
kariuomenės, teismų ir policijos įsakymai niekur nebega- 
lioja, ir kad nuo 6-tos valandos vakaro turi visi gyventojai 
pasilikti savo namuose ir kad ateinančiomis dienomis bus 
leidžiama kol kas tik porą valandų kasdien išeiti iš namų 
savo reikalingiausiems dalykėliams atsilikti ir nuolat laukti 

tolimesnių parėdymų pagal karinių pajėgų vyriausiojo 
vado generolo Dwight D. Eisenhowerio įsakymus. 
Svetimšaliams ir buvusiems diktatoriaus vergams buvo 
tai pirmoji diena, kurią buvo galima atsikvėpti. Per karą 
buvo vokiečiai aisivarę ir prisivežę labai daug svetimšalių, 
kurie turėjo sukti jųjų apsigynimo malūną. Dabar buvo 
tas :malūnas sustojęs ir nebereikalingas. Sąjungininkai 
buvo tarptautiniuose susirinkimuose pasižadėję po 
Vokietijos nugalėjimo tuojau atskirti svetimšalius nuo 
vokiečių. Taip.pradėjo įvairių šalių tautiečiai susirinkti ir 
pasitarti ir išsirinkti savo tautinius atstovus, kurie 
prisistatė Jungtinių Tautų vyriausiai vadovybei per vietos 
karines įstaigas savo tautiniams klausimams išspręsti. 


Jungtinių Tautų valdžioje 


Tiuringijos kalnyną užėmė Jungtinės Tautos tą savaitę 
po Šventų Velykų. Mūsų ruože, kur mes gyvenome, 
užėmė amerikonai trečiadienį, balandžio 4-tą dieną. 
Kadangi Goldlauterio-Heidersbacho kaime vokiečių 
kariuomenės nebuvo, todėl užimant tas vietoves kraujo 
praliejimo nebuvo, nors kažkas minėjo, kad pakelyje iš 
Suhl'o miesto link mūsų vietovės matęs keletą žuvusių 
vokiečių kareivių, Kai Goldlauter-Heidersbachas pilnas 
amerikiečių buvo, išnešiojo kaimo seniūnas amerikiečių 
kariuomenės vadovaujančio karininko skelbimą, kuriuo 
buvo įsakyta išduoti 17-0s metų jaunuolį, kuris peršovė . 
amerikiečio karininko ranką, pabėgo ir kur nors slapstėsi. 
Kaimo gyventojai buvo prašomi, kad jie surastų tą jau- 
nuolį, kuris peršovė amerikiečio karininko ranką ir 
pristatytų iki 4-tos valandos po pietų seniūnui, kad tas jį 

perduotų kariuomenės vadovybei. Jei tas jaunuolis iki 4- 
tos valandos neprisistatys ar nebus surastas, tada kaimas 
bus apšaudomas. Iki 4-tos valandos vakaro niekas nesura- 
do to jaunuolio, kadangi jis buvo pabėgęs į miškuotus 
kalnus, kurių kariuomenė dar nebuvo užėmusi. 

Kaip kariuomenė buvo pažadėjusi, nesulaukiusi 
jaunuolio, taip ji lygiai 4-tą valandą po pietų pradėjo 
apšaudyti kaimą. Kaimas buvo apšaudomas lengviausiais 
gatvė, iš kurios jaunuolis buvo šovęs ir pataikęs į karinin- 
ką. Sunaikintas buvo nedidelis namas, iš kurios išlėkė 
nelaimingasis šūvis ir du gretimu pastatu, vienas iš vienos 
pusės, kitas iš antrosios pusės sugriautojo, buvo artilerijos 
paliesti, bet nesunaikinti. Bienos metu prieš tai buvo 
kiekvienas kampelis to kaimo lauke ir viduje rūpestingai 
peržiūrėtas, kad nebūtų to, kas nesutinka su sąjungininkų 
okupaciniais nuostatais. Perkratant gyventojų butus buvo 
atimami visokios rūšies ginklai, foto aparatai ir sprogstan- 
čioji medžiaga. Viską reikėjo sumesti lauke nustatytoje 
vietoje į krūvą. 

Mūsų apylinkės atiduotų ginklų ir foto kamerų su 
kreivais senoviškais peiliais krūva buvo suversta ant 
kryžkelio, kur susieina trys gatvės. Į krūvą atiduotų daiktų 
tarpe buvo ir mano gana brangus foto aparatas. Man, 
kaipo nepiliečiui nebūtų reikėję atiduoti foto aparato. Bet 
to nuostato nebuvau suspėjęs sužinoti, kadangi kariuome- 
nė dar tik prieš keleto valandų tebuvo įžengusi į tą vietą. 
Buvau galvojęs padėti brangųjį foto aparatą saugesnėn 
vieton, kuri niekam į akis nekristų, ateinant į kambarį. 
Man beturint aparatą savo rankose, kažkas pasibeldė į 
duris. Atidariau duris, laikydamas savo rankoje foto 

kamerą ir čia buvo amerikiečių kareivis, kuris nė žodžio 
neištardamas paėmė iš mano rankų aparatą ir numetė jį 
į metro aukštumo sumestų draudžiamų dalykėlių krūvą. 
Kai visi butai ir kampeliai buvo perieškoti, kareivis 
atsinešė indą su gazolinu ir apipylė atimtųjų ginklų, foto 
kamerų ir peilių krūvą degamuoju skysčiu, uždegė tą 
krūvą, kad ta per trumpą laiką taip sutirpo, kad nieko 
naudingo iš jos nebeliko. 

Tuo tarpu prisivežė amerikiečiai viso to, ko širdis tik 
pageidė. Pamačiau lauke kareivį besinešantį su kaupu 
prikrautą tualetinio popieriaus ritiniukų dėžę. Kareivis 
pamatė mane ir nieko nesakydamas primetė man vieną 
ritiniuką ir tą patį padarė su pro šalį einančiu vietos 
gyventoju. Tas pagyvenęs vokietys buvo taip nustebintas, 
kad jis suplojo abiem rankom, tardamas: „Herrgott ..., 
kiek metų mums nelavo ir melavo, kad amerikiečiai nieko 
neatsiveš per Atlantą, kad mus nugalėtų — štai, jie 
atsivežė per Atlantą visko — net tualetinio popieriaus!“ 

Vėliau pastebėjome, ypatingai Amerikoje, kad tualeti- 
nis popierius vartojamas ne vien tualetiniams tikslams, bet 
ir pramonėje bei namų ruošos reikalams. 

4. Vokiečių atsišaudymas 

Kai amerikiečiai buvo prisivežę daug savo asmeniškos 
mantas, karo medžiagos ir galybę kariuomenės, tai buvo 
jau trys dienos praėjusios nuo Heidersbacho užėmimo. 
Šeštadienį, dienos metu mėgino vokiečių kariuomenė 
atsišaudyti iš rytų pusės Tiuringijos kalnyno. Pradžioje 
girdėte nieko, negirdėjome, bet netikėtai pastebėjau per 
mūsų galvas kažką zvimbiant ir kertant į atšlaitį, neapau- 

gusį mišku į vakarus nuo mūsų kokį pusę kilometro. Kai 
tokių įkirtimų suskaičiau keletą į tą patį šlaitelį krintant, 
priėjau prie kareivio ir paklausiau jo, kas tie pykšterėjimai 
esą aname šlaite. Kareivis atsiliepė trumpai, nesijaudinda: 
mas: „Vokiečiai atsišaudo!“ Beveik išsigandau. Bet, kai 
pamačiau tą amerikietį nė kiek nesirūpinant vokiečių 
atsišaudymu, ir aš nusiraminau. 

Vokiečiai atsišaudė iš pačių mažųjų patrankų, kadangi 
jų sviediniai neįsikasė giliai į žemės paviršių bekrisdami. 
Nepraėjo daug minučių, kai amerikiečių artilerija ėmė 
galingai atsiliepti į vokiečių atsišaudymą. Vokiečiai, 
apšaudydami amerikiečius, išdavė amerikiečiams tas 
vietas, iš kurių jie paleisdavo savo artilerijos ugnį. Todėl 
ir ilgai netruko amerikiečiams sunaikinti vokiečių artileri- 
jos lizdus, kad po 15 minučių apšaudymas per Tiuringijos 
kalnus ir mūsų galvas buvo užsibaigęs. 

Tą vakarą atėjo trys amerikonų kariškiai į mūsų 
pastatą ir pasiprašė šeimininkės vieno kambario nakvynei. 
Į tą kambarį atsinešė kariškiai savo miegamuosius maišus, 
kuriuose jie praleido naktelę. Vakare kariškiai prašė 
šeimininkės vandens atvirinti. Amerikonai buvo atsinešę 
savo kavos, jie įsidėjo tos į virintą vandenį ir pavaišino ir 
mus gardžiai kvepiančia kava. Vieną mėnesio laiką nebuvo 
leista kareiviams susidraugauti su vietiniais. Aš pasakia3, 
kad aš neesu vokietys, todėl ir girsnojau kavos virtuvėje su 
amerikonu. Vienas iš tų trijų kariškių pamatė kambaryje 
pianiną ir tas žinojo ką su juo daryti. Nė vieno neprašytas 
jis prisėdo prie pianino ir paskambino mums keletą gražių 
muzikos dalykėlių. 


p) 

Fronto pasistūmėjimas į rytus 


Šventadienį grįžtant iš pamaldų pamatėme ant nedide- 
lės plokštumos tris patrankas su labai ilgais vamzdžiais. 
Čia nemačiau tų patrankų sviedinių ir nebuvau girdėjęs 
šaudant iš tų ilgųjų vamzdžių. Tą vakarą gavome išgirsti tų 
ilgųjų patrankų šūvius. Nors ta plokštuma, ant kurių buvo 
ištiestos patrankos su ilgais vazdžiais, buvo apie kilometrą 
nuo mūsų namų, vis dėlto kiekvienas šūvis dienos metu 
pašokindavo žmogų nuo kėdės, o nakties metu beveik 
išmesdavo iš lovos. Viena laimė buvo tame, kad tos 
patrankos paleisdavo savo ugnį tik kas 55-ias minutes, 
dienos ir nakties metu prieš Tiuringijos kalnyno ėmimo ir 
užėmimo. 4 

Kai amerikiečiai buvo prisivežę pakankamai karinės 
medžiagos, gerai išsimiegoję, apsiprausę ir apsiskutę, 
pirmadienį balandžio mėnesio, 9-tą jie pradėjo plačiu 
ruožu užimti Tiuringijos miškais apaugusį kalnyną, 
paleisdami iš karto galybę kulkosvaidžių ugnies taip arti 
vieną prie kito, kad nė voveraitė negalėjo pro juos pralįsti, 
per tą pastoviai pirmyn judančią mirtį sėjančią juostą. Nuo 
mūsų iki kalnyno viršūnės tebuvo 400 metrų kopti į viršų. 
Kiek ta pirmyn judanti kariuomenės banga sustojo kalnų 
viršūnėse, to mes negavome sužinoti. Kad ta kariuomenės 
banga pradėjo kalnų antroje pusėje žemyn leistis, suprato- 
me iš to, kad kulkosvaidžių tratėjimas ir pyškėjimas liko 
mums mažiau begirdimas. 

Amerikonams užėjus,sutemus nebereikėjoapdangstyti 
jokių šviesų, kadangi tuo metu vokiečiai nebeturėjo 
lėktuvų, kuriais užpultų iš oro galinguosius sąjungininkų 
kariuomenės dalinius. Žinias klausytis per radiją buvo 

galima iš viso pasaulio nuo tos dienos, kai sąjungininkai 
tik buvo atėję į tą vietą. Svarbiausias žinias su nurodymais 
naujiesiems Vokietijos užimtiesiems plotams perduodavo 
nuolat Liuksemburgo radijas. Televizijų tada čia dar 
nebuvo. Balandžio mėnesio 9-tą dieną baigė sovietai 
užimti Karaliaučiaus miestą, aplink kurį beveik tris 
mėnesius turėjau vergauti, apkasus bekasdamas. 


Nelaiminga diena Leipcigui 


Balandžio 17-tą dieną iškvietė namų šeimininkė padėti 
iškapliuoti nedidelį dirvos sklypelį apie vieną kilometrą 
nuo namų. Diena pasitaikė būti labai graži ir tikras 
malonumas buvo pasimankštinti atgaivinančiame pavasario 
ore. Prieš pietus matome, lauke būdami, mėlyname 
danguje didelį skaičių metalinių sparnuočių skrendant per 
mūsų galvas rytų linkme. Kadangi mes tada jau sąjungi- 
ninkų valdomi buvome, todėl mes nebebijojome bombone- 
šių, kurie visus penkerius metus mums daug rūpesčių ir 
baimės įvarydavo. Kai ėmiau tuos bombonešius suskaityti, 
kurie per mūsų galvą perskrido, buvau nustebęs, kad jų 
tiek daug buvo. Suskaičiau keturiasdešimtį gražiai išdės- 
tytų rikiuočių po keturiasdešimtį sidabrinių lėktuvų ir po 
vieną mažiuką lėktuvą priešakyje dešinėje pusėje prie 
kiekvienos rikiuotės. Kas tuose dideliuose lėktuvuose 
buvo, nebuvo sunku įsivaizduoti: bombos, sprogstamoji 
medžiaga. Bet, kas tuose tamsuose mažuose, lyg kokiuose 
juoduose taškeliuose mėlyname danguje greta sidabrinių 
„paukštelių“ skrido, man neteko sužinoti. Dabar spėju, 
kad tie mažiukai lėktuvai, kurie lydėjo didžiuosius, buvo 
labai greiti ir gerai apginkluoti naikintuvai, kuriuose 

sėdėjo lėktuvų vieneto vadas, kartu su savo rūšies žvalgy- 
bos žinovais. Vėliau sužinojome, kad tuo masiniu balan- 
džio 17-tos dienos bombardavimu buvo didelė Leipcigo 
miesto dalis sulyginta su žeme. 


„Paskutinės karo dienos 


Dešimtį dienų vėliau, balandžio mėnesio 27-tą dieną 
susitiko pirmieji amerikiečių kariuomenės daliniai su 
sovietų daliniais prie Torgau miestelio. Tris dienas vėliau 
pradėjo žmonės šnekėti, kad Hitleris žuvęs. Vieną dieną 
po to pasidavė sostinė Berlynas sąjungininkams. Gegužės 
6-tą Čieną mums buvo nedraudžiamas laikas pratęstas nuo 
8'18 valandos. Gegužės mėnesio 7-tą, 2:41 pasirašė 
vokiečiai Reimse is Los kapituliacijos aktą Prancūzi- 
joje... 21 3 ' 


uo Karas pasibaigė — nauji uždaviniai 


1945 metais, gegužės 8-tą dieną buvo Antrojo pasauli- 
nio karo pabaiga švenčiama Europoje ir Amerikoje. O 
anglų-amerikiečių derybos su rusų sovietais buvo tuo 
tarpu nutrūkusios gegužės mėnesio 6-tą dieną dėl Lenki- 
jos. Grosz Deutschland'o, Didžiosios Vokietijos po 12-0s 
metų diktatūros, nebebuvo. „Deutschland, Deutschland 
ūber alles — kaput“ parašė vienas istorikas savo užra- 
šuose... : 

Buvusioji Vokietija buvo didžiųjų laimėtojų Anglijos, 
Amerikos, Prancūzijos ir Sovietų Rusijos padalinta į 
keturias okupacines zonas. Buvusioji Vokietijos sostinė 
Berlynas buvo taip pat į keturias zonas suskirstyta. 
Anglams, amerikiečiams ir prancūzams reikėjo važiuoti 


78 


toli per sovietų okupacinę zoną vykstant į savąją Berlyno 
dalį. 

Nors karo dienos buvo užsibaigusios, vis dėlto nemažai 
reikėjo daugeliui vargų nugalėti savo patenkintam gyveni- 
mui užsitikrinti. Okupacinės vyriausybės Vokietijoje turėjo 
milžinišką uždavinį parvežti milijonus užsieniečių iš 
Vokietijos į savo tėvynę, kad kiekvienas sugrįžtų į savo 
kasdieninį gyvenimą. 

Vien lenkų buvo 10 milijonų atvežtų į Vokietiją karo 
metu, kurių tam tikra dalis nebeturėjo namų ir nebežino- 
jo, kur begrįžti. Dėl lenkų buvo gegužės 6-tą dieną 
nutrūkusios anglų-amerikiečių derybossu Rusijos sovietais 
tam kartui. Ukrainiečiai irgi turėjo daug savo tautiečių 
Vokietijoje, kurių didelei daliai, netoli trijų milijonų, 
nebebuvo kur begrįžti, kadangi ukrainiečių plotai, prieš 
karą valdomi lenkų, dabar buvo priskirti sovietų Rusijai. 
Per BBC buvo pakartotinai pažadėta, kad ateinantį 
pavasarį būsią pabaltiečiams galima sugrįžti į tėvynę, 
atgauti savo nuosavybes ir jomis verstis, kadangi iki to ' 
laiko sovietai būsią apleidę mūsų šalį. Tą pačią vasarą; 
liepos 14-tą dieną atėjo žinia, ar tik gandas, kad kanadie- 
čiams yra numatyta užimti Baltijos kraštus. Po keturių 
dienų pasklido neva geresnė naujiena, kad Baltijos kraštus 
jau perėmę kanadiečiai. Po kelių dienų be vargo paaiškė- 
jo, kad 14-tos dienos atėjusia žinia, kaip ir 18-tos dierios 
naujienos buvo kažkieno neaiškiais tikslais išgalvoti gandai 
ir tik čia paskleisti. 


Atominė bomba 


1945 metais, rugpjūčio mėnesio 6-tą dieną numetė 
amerikonai pirmąją atominę bombą ant Hirošimos miesto 
Japonijoje, nuo kurios žuvo 282 tūkstančių gyventojų. 
Japonai atpažino atominėje bomboje Dievo ranką ir ėmė 
keisti savo nusistatymą. Kai po trijų dienų krito antroji 
atominė bomba, šį kartą ant Nagasaki miesto, japonai 
buvo įsitikinę, kad laikas atėjęs pasiduoti. Tada dar tą 
pačią 9-tą dieną rugpjūčio mėnesio rusų sovietai paskelbė 
Japonijai karą ir po dviejų dienų išsiderėjo keturias salas 
lyg be šūvio. Vakarų sąjungininkai tarėsi su japonais dėl 
pasidavimo dar tris dienas. Kai Japonija pasirašė besąly- 
ginę kapituliaciją su sąjungininkais, Washingtone buvo 
paskelbta švęsti rugpjūčio 15-tą dieną ir 16-tą, dvi dieni iš 
eilės, pergalę Japonijoje, 

Karui pasibaigus Vokietijoje, kilo gyvas reikalas 
suburti svetimšalius pagal tautybes arba pilietybes, kadangi 
tiems buvo tada padidintos maisto normos. Tokiu būdu 
tautų registracijoje Goldlauterio-Heidersbacho įstaigoje 
sutikau gerą bičiulį iš jaunystės laikų — Martyną Kleinaitį, 
kuris geresniais prieškariniais laikais buvo Rusnės privati- 
nės pradinės mokyklos vedėju, o vokiečių metu vicebur- 
mistru Palangos miestelio, bet tik iki tos dienos, kai jis 
vokiečių saugumo pareigūnų buvo suimtas ir uždarytas 
Tilžės kalėjime. 


Jungtinių Tzutų stovyklose 


Kadangi kariniais laikais Vokietijoje svetimšaliai buvo 
laikomi daugumoje lyg kokie kumečiai arba vergais, todėl 
karui užsibaig <. Jungtinių Tautų atstovai su vietine 

kariuomenės vyriausybe pradėjo steigti stovyklas ne 
Vokietijos piliečiams. 

Tokiu būdu mano mamytė, mano brolis Kurtas ir aš 
atsidūrėme 1945 metais, liepos 1-ąją dieną Wildfleckeno 
stovykloje. Čia telikome tik tris savaites ir liepos 22-tą 
dieną pervežė mus į Coburgo pereinamąją stovyklą. 
Rugpjūčio 17-tą dieną buvome perkelti į Ašafenburgo 
kareivines be langų. Rugsėjo 26-tą dieną buvome perkelti 
į Berg Rothenfels'o pilį Bavarijoje. Čia spalių 22-tą dieną 
buvau paskirtas karinės vyriausybės būti stovyklos virtuvės 
viršininku. Paskyrimas manęs į virtuvės viršininku man 
neatnešė jokių malonumų, kadangi man su virėjais 
reikėdavo keltis kas rytą 5-tą valandą ryto, išduoti maistą 
ir visai stovyklai iš 400-tų gyventojų paruošti pusryčius, 
pietus ir vakarienę tai dienai. Algos tais laikais niekas 
nemokėjo pinigais. tik per porą savaičių pridėdavo price 
maisto davinio keletą pakelių cigarečių, kurių aš nerūky- 
davau. Vienintelis uždarbis už ta darbą ir atsakomybę 
būdavo cigaretės, kurias būdavo galima išmainyti į ką nors 
arba atiduoti jas už menką pinigėlį. 

Už savaitės. spalių mėnesio 29-t4 dieną buvau paskir 
tas stovyklos viršininku. Paskyrimas stovyklos -viršifinku 
atnešė bv naujų pareigų bei atsakomybės ir šiokių tokių 
lengvatų. Stovyklos viršininkas turėjo teisę gauti vieną 
vienintelį kambarį savo šeimai, kai likusieji stovyklos 
gyventojai turėdavo gyventi 1 miegoti vienoje patalpoje, 
kartu su kitomis šeimomis. 

Mano viršininkavimo metu turėjo Berg Rothenfels o 
stovykla viską sutvarkyti ir pagrindinai išvalyti kiekvieną 
kampelį, kadangi buvo laukiama garbingų svečių iš 
Jungtinių Amerikos Valstybių, net paties prezidento 

žmonos. Kai kariuomenės karininkas padarė inspekciją, tai 
tas pasidžiaugė, kad viskas buvo gražiai sutvarkyta ir 
pavyzdingai išvalyta ir pasakė, kad už dviejų dienų bus 
galima susilaukti garbingųjų svečių iš užsienio. Praėjo pora 
dienų ir po to dar pora dienų ir tada buvo pranešta, kad 
tie garbingieji svečiai iš Amerikos nebesuskubo užsukti į 
mūsų stovyklą. 

Iš Berg Rothenfels'o stovyklos mes buvome išvežti į 
Šveinfurto medinius barakus 1945 metais, lapkričio 
mėnesio 18-tą dieną. Šitie barakai nebuvo tinkami gyventi 
šeimoms su vaikais, ypatingai žiemos metu. Tuose bara- 
kuose reikėjo šeimoms su vaikais beveik nuolat pečius 
kūrenti, ypatingai vėjuotomis dienomis. Audrai užėjus, 
tereikėjo vienam barakui užsidegti ir tada būtų nupleškė- 
jusi bematant visa stovykla. 

Todėl surašėme raštą komendantui, išdėstydami jam, 
kad bijome gyventi tuose barakuose per žiemą. Už kokios 
savaitės atvažiavo generolas Andersonas iš Bambergo į 
mūsų stovyklą pasižiūrėti, ar barakuose gali kilti gaisras, 
audrai užėjus. Generolui daug nereikėjo žiūrėti ir jis greit 
įsitikino, kad šie barakai esą pavojingi šeimoms su vaikais 
gyventi. Nuėjome su generolu iki pusės stovyklos kiemo 
per purvą, kad generolo batai apkibo taip moliu, kad tas 
savo kojas vos pavilkti begalėjo. Kai generolas tai pamatė, 
jis pasiūlė man užsilįsti už barako galo, kur netaip smar- 
kiai vėjas pūtė. Čia generolas paklausė manęs: „Kada jūs 
grįšite į savo ;namus?" Aš turėjau jam gerą atsakymą. 
„Mes grįšime pavasarį, kaip British Broadcasting Corpora- 
tion pakartotinai skelbdavo iš Londono, tada. kai sovietai 
bus išėję iš Baltijos kraštų ir kada mes galėsime atsiimti 
savo nuosavybes. Mes, Baltijos kraštų gyventojai, paskel- 


82 


bėme karo pradžioje viešą neutralumą pasauliui ir neesa- 
me piktuoju nei su sovietais, nei su vokiečiais.“ Tokie 
išvedžiojimai generolui taip patiko, kad jis tuojau leido 
patuštinti keletą apynaujų mūrinių pastatų, į kuriuos mus 
nukėlė prieš pat Šventąsias Kalėdas, gruodžio 22-tają 
dieną, 1945-ais metais. 

Gyvendami po saugesniu stogu, galėjome atitinkamai 
ramiau išsimiegoti ir pirmąsias Šventąsias Kalėdas links- 
miau pašvęsti po tokio ilgo karo. Į naująją vietą atkėlė ir 
iš kitų vietų lietuvių, keletą šeimų estų ir vieną kitą latvį, 
kad pripildytoje stovykloje turėjome 1100 sielų. Iš vienuo- 
likos šimtų gyventojų stovykloje buvo apie du šimtu sveikų 
jaunų vyrų, kurie savaitės dienomis būdavo vežami į 
aerodromą tris kilometrus ardyti nebereikalingus lėktuvus 
ir paruošti juos išvežimui. Čia dirbantieji tada užsidirbo 
pirmąjį apčiuopiamą uždarbį po karo pabaigos. Stovykla 
tvarkėsi savo kasdieninius uždayinius beveik nepriklauso- 
mai nuo vietinės vokiečių vyriausybės. Stovyklos viršinin- 
kui padėjo viešai tvarkai palaikyti mažas policijos vienetas 
ir penki seniūnai. Vaikams buvo įsteigta pradinė mokykla, 
darželis ir vėliau net progimnazija. Suaugusiems veikė 
anglų kalbos kursai. Netrūko stovyklai ir medicininės 
pagalbos. Pirmajai pagalbai suteikti patalkindavo kukliai, 
bet tvarkingai vedamoje pirmosios pagalbos stotyje patyrę 
gydytojai, sesutės ir slaugės. Inžinierių grupė sutelkė gražų 
skaičių žmonių, kurie norėjo mokytis automobiliu važiuoti. 
Sekmadieniais būdavo laikomos pamaldos ir vaikams 
veikdavo sekmadienio mokykla. 

Kontrolės įstaigos 


Kadangi buvau aukštuosius mokslus užbaigęs diplomi- 
niu pažymėjimu ir tuo metu abi kalbi, tai yra anglų ir 
vokiečių buvau išmokęs iki akademinio lygio, man užsiė- 
mimų Vokietijoje niekuomet netrūko. 

Jungtinės Tautos atskyrė svetimšalius nuo vokiečių, 
kur tik galima buvo. Kadangi svetimšalių Vokietijoje daug 
buvo ir tie įvairiausiomis kalbomis kalbėjo, įsteigė Jungti- 
nės Tautos kontrolės įstaigas nevietiniams gyventojams 
tapatybę nustatyti. Taip ir man teko dirbti tokiose kontro- 
lės įstaigose Regensburge ir Wuūrzburge. Tarnauti į 
Regensburgo kontrolės įstaigą buvau pakviestas 1947 
metais, rugpjūčio pabaigoje. Reikalavimai kontrolės 
įstaigoje dirbantiems buvo aukšti: bent dviejų kalbų 
mokėjimas žodžiu ir raštu su aukštaisiais mokslais. Teko 
įkontrolėsįstai gą ateinančius apklausinėti trimis kalbomis 
iki kaulo ir 12-4 puslapių viską anglų kalba užpildyti, 
maždaug per vienos valandos laiką. Darbas buvo sunkus, 
bet labai reikalingas. Iš surinktųjų žinių Jungtinės Tautos 
nustatydavo tapatybę ir išduodavo Displaced Persons 
pažymėjimą iki tol beteisiams ir benamiams buvusiems tos 
šalies gyventojams. Displaced Person, sutrumpintai D.P., 
reiškia savo namų nebetekęs nevietinis asmuo. Lietuviai ir 
latviai vadindavo tokius, kurie gaudavo D.P. pažymėjimus, 
dipukais arba Dievo paukšteliais, kurie gaudavo teisę 
gyventi tremtinių stovykloje. 

Hanau stovykloje 


Kai kontrolės įstaigos buvo užbaigusios savo darbą, 
atvyko gimnazijos direktorius Petras Maldeikis pas mane 
pakviesti dėstyti anglų kalbą Hanau D.P. stovykloje. Nuo 
naujųjų 1948-tų metų pradžios pradėjau dėstyti Hanau 
stovyklos gimnazijoje. Hanau stovykla buvo pavyzdingai 
susitvarkiusi ir turėjo beveik visus akademinio išsilavinimo 
mokytojus gimnazijoje, kur man darbas labai patiko. 

Tais pačiais metais, spalių mėnesio 1-mą dieną 
pradėjau Mūnchene dirbti Pasaulio Liuteronų Sąjungoje 
dėstyti Studijų Centre Berchtesgadene. Čia man patiko 
darbas dar labiau, kadangi ten mano pasiimtos pareigos 
arčiau atitiko mano išsilavinimui ir mano palinkimams. 


Sveikutėlis, tačiau neišganytas 


Spalių mėnesio 1-4 dieną pradėjau Pasaulinėje 
Liuteronų Sąjungoje dirbti Mūnchene, kur man teko 
atstovauti lietuvius liuteronus vakarinėse Vokietijos 
zonose. Darbą Mūnchene pradėdavome rytais su malda, 
keliais skirsneliais, paskaitytais iš Švento Rašto ir kartais 
vienu ar kitu posmeliu visiems žinomos giesmės. 

Dr. Howard Hong, profesorius iš Minnesotos su 
teologu Kenneth Senft'u pradėjo šį iš Ženevos remiamą 
skyrių, su dviem latviais, dviem estais ir vienu lietuviu. 
Viešpats laimino sąjungos darbą taip, kad Mūncheno 
skyriuje dirbančiųjų skaičius padvigubėjo per keletą 
mėnesių. Iš laisvojo pasaulio pradėjo plaukti nemaži 
kalnai drabužių, apavo išdirbinių ir maisto gaminių. Su 
medžiagine pagalba atėjo ir dvasinė parama iš tokių, kurie 
norėjo su mumis susipažinti. Tam tikslui buvo Liuteronų 

Sąjunga pasirūpinusi .Berchtesgadeno kalnuose keletą 
pastatų, kuriuose buvo pravedami kursai ir kur kursantai 
galėjo savaitei ar dviem sustoti ir gyventi. Kursantams 
nakvynė ir maistas būdavo parūpintas Pasaulinės Liutero- 
nų Sajungos. Čia reikia pažymėti, kad estų, latvių ir 
lietuvių liuteronų sugyvenimas ir bendravimas visur buvo 
didžiai pasigerėtinas. 
Dabar mėginsiu įterpti keletą i edlišiančių minčių, 
kurios palietė kai kurių kursantų sąžinę Berchtesgadene. 
Prieš savo akis ir priešais savo sąžinės turime sveiku- 
tėlį žmogų, kūnu ir dvasia. Sveikatam žmogui nėra jokio 
reikalo nusiskųsti bet kokia liga. Sveikutėlis ir jo artimieji 
savuoju atjautimu laikosi palaiminti tuo atžvilgiu, kad jie 
„neserga. Net sakoma, kad Dievas tokiems yra dovanojęs 
sveikatos, kad nereikėtų kentėti. Juk Viešpats mums 
visiems duoda saulėtų dienų, bet ir atitinkamai lietaus. Tik 
mes esame kartais nepatenkinti tuo, ką gauname. 
Farizietis nesiskundė savo maldoje nė kiek kuo nors, 
bet nudavė, kad jis sveikas ir esąs laimingas galįs pasnin- 
kauti dvi dieni, vietoje vienos dienos ir dar galįs atnešti 
tokių aukų, kurių net nereikalaujama. 
Farizietis atėjo į Viešpaties Dievo šventovę su šiomis 
plunksnomis, įsegtomis į jo galvos papuošalus: 
1 farizietis atėjo į bažnyčią melstis, bet Dievo tikrumoje 
nieko neprašė, 
2 jis pasigyrė, kad visko su kaupu aukojąs, palyginant su 
kitais, 
3 farizietis neranda reikalo ko prašyti, kadangi jis turi 
visa ko pakankamai ir apsčiai, 
4 fariziečio sąžinė yra taip rami, kad ji visiskai nutilusi, 

5 nei sielvartas, nei kūno negalios, nei ligos nekankina 
fariziečio, 
ligomis nebekankinamas, lyg nebedaras nusikaltimų 
prieš Dievą, prieš savo artimą ir net prieš save, 

7 neranda ir nenori rasti jokio matomo nusikaltimo, 
nuodėmės Dievo akivaizdoje, 

8 visi — šeimoje, giminystėje, artimoje ir tolimesnėje 
visuomenėje gerbia jį, vadindami jį fariziečiu, kuriam 
nieko kito nebereikia būti priimtam į dangaus kaia- 
lystę, 

9 farizietis nė mėginte nemėgina pažvelgti į savo sąžinės 
gilumą ir suvokti, kas ten parašyta, | 

10 nemato savo nuodėmės, kadangi neatsisuka į savo 
sąžinę ir nesistengia ir negeidauja pagauti apčiuopia- 
mų atsakymų į amžinuosius klausimus. 


Čia galima matyti, kokias išvadas padaro žmogus iš 
fariziečio trumpų pasisakymų, pasididžiavimų ir pasigyri- 
mų. Tokios yra žmogaus išvados, padarytos fariziečio 
atžvilgiu, ateinant tam į Dievo šventovę ir jam stojant 
Viešpaties akivaizdon. Dievas padaro savo išvadas. Jėzus 
leido sąvo palyginime ir muitininkui ateiti į tą pačią 
bažnyčią, į kurią farizietis jau buvo įžengęs ir priešakin 
nuėjęs. Muitininkas nenuėjo taip toli į bažnyčios priešakį, 
bet atsiliko toli nuo fariziečio. Muitininkas nedrįso savo 
akių dangun pakelti, mušdamas į savo krūtinę, ir meldėsi: 
„Dieve, būk man nusidėjėliui gailestingas!“ „k 

Štai, kaip didingas yra muitininko nusistatymas, jam 
ateinant į Dievo namus, prisistatant Viešpaties akivaizdon! 
Ir kaip išganytingai Jėzus Kristus priima tokį nuoširdžiai 

ir giliai atgailaujantį nusidėjėlį! „Aš sakau jums, šis nuėjo 
išteisintas į savo namus, bet ne anas. Nes, kas pasiaukšti- 
na, bus pažemintas. O kas pasižemina, tas bus paaukštin- 
tas.“ Šv. Lūko 18:14 

Šita tema: „Sveikutėlis, tačiau neišganytas!“ teko 
Berchtesgadene kalbėti porą sesijų lietuviams lietuviškai, 
o vokiečių kalba estams. Po paskaitų turėdavome dar ir 
klausimų ir diskusijų ta pačia tema, kuri liečia mūsų visų 
išganymą. 

Po dviejų sesijų paskaitos estams buvau gerokai 
išsisėmęs, kad nenuėjau atsakyti į klausimus ir dalyvauti 
diskusijose. Atsiprašydamas, kviečiau estų kunigą atsakyti 
į klausimus ir vesti pasitarimus. Po pilnų dviejų valandų 
klausimų ir pasiaiškinimų atėjo kunigas VEEM padėkoti 
užtemą, pasidžiaugdamas su ašaromis visų kursantų vardu 
už palaimintas mintis Viešpaties garbei, kad visi klausyto- 
jai dalyvavo didžiai susidomėję paskaitomis ir paaiškini- 
mais. 

Už marių, už Atlanto 


1949 metais pradėjo tremtinių ir pabėgėlių judėjimas 
pagyvėti. Buvo tam tikras nuošimtis tokių, kurie buvo 
apsipratę su Vokietijos gyvenimo sąlygomis ir nutarė 
pasilikti karą pralaimėjusioje šalyje, kur jie jau daugelį 
metų buvo praleidę ir kai kas čia jau vieną, arba antrąjį 
savo artimųjų palaidojęs turėjo. Aš, asmeniškai, neturėjau 
jokio noro pasilikti Vokietijoje. Svajonė sugrįžti į tėviškę 
dar nebuvo visiškai praėjusi. 

Dėl visa ko parašiau kunigui Jonui Pauperui laišką į 
Jungtines Amerikos Valstybes, į Čikagą, norėdamas 
sužinoti, ar apsimoka keltis per Atlantą ir t.t. Po keletos 

savaičių susilaukiau iš kunigo Paupero, paruoštą pragyve- 
nimo užtikrinimą Amerikoje sutartį, kurią buvo pasirašęs 
Petras Palekaitis. Už penkių mėnesių atsiradau Jungtinėse 
Amerikos Valstybėse.. 

General M. B. Stewart keleiviniu laivu 1949 metais, 
spalių mėnesio 29-tą dieną, 3-čią valandą po pietų išplau- 
kėme iš Bremėrhaveno uosto link New Yorko. 

Nuo pirmosios valandos ant laivo teko man dirbti kokį 
darbą. Kai tik parodė kajutę ir lovą, kurioje miegosiu, ir 
pasidėjau nešamuosius daiktus, buvau nuvestas į virtuvę 
apačioje, kur turėjau garbės padėti įgulos virtuvės darbuo- 
tojams paruošti trims tūkstančiams keleivių vakarienę. 

Mums buvo iš anksto pasakyta, kad, kas gali, tas tegu 
teužsidirba savo kelionę pats per Atlantą, kadangi to 
negalės padaryti moterys su mažais vaikais. Taip aš ir 
buvau vienas iš tų, kurie laive dirbo, pirmąją dieną — 
virtuvėje, porą dienų dažiau teptuku laivo laiptus, vieną 
dieną reikėjo durų rankenas šveisti, vieną dieną priraišioti 
virvėmis sandėliuose tokius daiktus, kurie nebuvo pritvir- 
tinti ir gali per audrą stumdomi sudužti ar kitos žalos 
padaryti. 

Bet davė ir laiko šiame laive leidžiamajame laikraštyje 
pasisakyti, nuo kurio mielai neatsisakiau. Darbo dienomis 
laive dirbo tik darbingieji keleiviai, šventomis dienomis tik 
virtuvėje, kiek reikėjo. 

Iš New Yorko nuvažiavau traukiniu į Čikagą. Čia 
mane pasitiko kunigas Martynas Preikšaitis ir parvežė 
mane iš Union stoties pas kunigą Joną Pauperą. 

Kunigas Pauperas buvo keletą mėnesių anksčiau 
atkeliavęs į Čikagą. Šitas didelis geradaris surado dauge- 
liui, įskaitant ir mane, remėjų, kurie sutiko pasirašyti ant 

pasižadėjimo sutarties, pagal kurią priimamas naujas 
ateivis į Jungtines Amerikos Valstybes. Kaip didžioji dalis 
naujųjų ateivių, taip ir kunigas Pauperas pirmomis 
dienomis turėjo neįprastą fizinį darbą dirbti.sunkius miltų 
maišus kilnoti ir nešioti tol, kol nebuvo priimtas kunigu į 
Lietuvių Evangelikų Liuteronų Parapiją Čikagoje. Kai 
kunigas Pauperas jau buvo pasižadėjęs kunigu pasitar- 
nauti, tai jis atidavė savo telegramą man, kuria jis buvo 
kviečiamas į kitą fizinį darbą. Su ta telegrama nuėjau į 
Spiegels, Inc. įstaigą ir ten gavau pirmąjį darbą Čikagoje. 
Čia dirbau šlavėju naktimis už 75-ius centus už valandą. 
„ Kai man darbo ieškojimu laiko gaišti nebereikėjo, 
atėjau kunigui į pagalbą, tuojau užsiimdamas Ziono 
parapijos jaunaisiais ir su sekmadieninės mokyklos 
mokiniais. Per tris savaites suspėjome pasirodyti kuklia 
Šventų Kalėdų programa Kūčių vakarą prie gražiai 
papuoštos eglutės. 

Kai geras skaičius jaunų mergaičių ir jaunikaičių 
atsirado Ziono parapijoje, paruošėme atitinkamą darbo- 
tvarkę jaunuolių užsiėmimams. Liuteronų jaunimas su 
reformatų bažnyčios „Jaunųjų rateliu nusisamdė busą ir 
nuvažiavo rugsėjo mėnėsio 1-ąją dieną į Torontą, Kanadą, 
kur turėjo gerą progą susitikti su giminėmis ir pažįstamais. 

Pusantrus metus po manęs, atvyko vasario mėnesį į 
Čikagą iš Vokietijos mano mamytė ir mano brolis Kurtas. 
Kai čia buvome ':yse, tai nusisamdėme visą butą iš trijų 
miegamųjų kamiirių. 

Savoviršininkui darbovietėje buvau minėjęs, kad mano 
mamytė ir mano brolis atsikels į Čikagą. Kai tavo mamytė 
atvažiuos į Čikagą, tai aš ją norėčiau pamatyti, atsiliepė 
man mano viršininkas. 

Mano viršininkas buvo Jonas Svagaris iš Alkiškių 
kaimo, nuo Akmenės kilimo. Jo tėvai buvo pasiturį 
ūkininkai. Jo vyresnį brolį paėmė caras 25-iems metams į 
kariuomenę ir nuvežė į Vladivastoką. Likusi šėima bijojo, 
kad ir Jonas nebūtų paimtas į kariuomenę. Todėl nelaukė 
Jonas, kad jį paimtų, bet būdamas 18-0s metų, pabėgo į 
Rytprūsius. Ten jis kalbos nemokėjo ir „žmogvagiai“, kaip 
jis pats išsireiškė, jį pagavo ir nuvežė jį pirma į Hamburgą 
ir vėliau į Jungtines Amerikos Valstybes. Ten jis vėl 
susidūrė su kalbos nemokėjimo vargais. Bet būdamas 
darbštus, tvarkingas ir sąžiningas, jis prasimušė palyginant 
labai gerai ir net apsivedė ir nusipirko namą. Kai jo 
žmona Barbora numirė, tai jis nebeišmokėjo skolos už 
namą ir to neteko, kadangi tada buvo prasidėję sunkios 
krizės metai Amerikoje ir Europos šalyse. 

Kai mano mamytė atvyko į Čikagą, tai kitą mėnesį 
nuvežiau ją parodyti Jonui Svagariui, savo darbovietės 
viršininkui, kaip buvau pažadėjęs padaryti. Taip išėjo, kad 
po metų laiko mano viršininkas apsivedė mano mamytę 
Evangelikų Liuteronų Tėviškės bažnyčioje Čikagoje. 
Lygiai po metų vėliau toje pačioje bažnyčioje aš buvau 
sutuoktas su Grėtele Staraite, kiliusia iš Laudžių kaimo, 
Šilutės apskrities. Koks tai nuostabus Viešpaties vedimas! 
Savo tėviškėje nebuvova matę vienas antrojo, nors abudu 
esavu gimusiu ir užaugusiu toje pačioje apskrityje. Grėtelė 
priklausė Verdainės parapijoje, o aš Kintų parapijai. 

Pirmąjį kartą susitikova Tėviškės bažnyčioje Čikagoje 
ir ten po pamaldų turėjova progos susipažinti. Po septynių 
mėnesių, 1954-ais metais, birželio 19-tą dieną įvyko 
sutuoktuvės ir po to mano bute iškilminga vestuvinė 
vakarienė, kurioje dalyvavo tik 14 sielų su Timpiene, 

Uršule, kuri tuo metu mano bute gyveno ir visą vakarienę 
taip pavyzdingai paruošė. 

Praėjo vieni metai ir pora savaičių ir Viešpats apdova- 
nojo mus pirmąja dukrele, kuriai pasirinkome vardą — 
Eleanoros. Po Eleanoros gimimo, gimė pora metų vėliau 
pirmasis sūnus — Jurgis ir dar po kitų dviejų metų gimė 
antroji dukrelė Rūta. 


Nekviestųjų antplūdis 


Mano žmona turėjo seserį su savo šeima, gyvenančią 
Čikagoje. Retkarčiais apsilankydavome vieni pas kitus. 
Grįžtant iš žmonos giminių namų Čikagoje pakelyje į 
Brookfieldą beveik pravažiuodavome koplytelę, į kurią 
žmonos giminės lankydavosi. Toje koplyčioje būdavo 
vakarinės pamaldos 7-tą valandą vakare. Žmonos sesuo 
pasiūlė mums vieną dieną grįžtant į namus užsukti į jųjų 
pamaldas. Kadangi ta diena buvo buvusi labai graži, o ir 
vakaras taip pat priimtinas, todėl sutikome užeiti į žmonos 
sesers koplytelę. Šita koplytelė nebuvo didelė, priklausanti 
man nežinomai bažnytinei bendruomenei, „kuri nepripa- 
žino altoriaus savo pamaldose ir praleisdavo daug bran- 
gaus laiko savo tokiais papročiais, kurie tikinčiųjų tarpe 
buvo svetimi ir mūsų supratimu, net Viešpačiui Dievui 

„galėjo nepatikti. Apie kokią liturgiją šioje koplytelėje 
nebuvo jokios kalbos. Vienas jųjų paprotys tikrai atrodė 
neviliojantis ir Dievui daug garbės neatnešė. | 

Šventame Rašte yra šešiolika ar septyniolika kartų 
paminėta, kad žmonės pasidarytų altorių, kur tik jie ir 
nueitų, kad ir AŠ ten ateičiau ir pas jus būčiau, sako 
Viešpats. Išėjimo Knygoje skaitome: „Pasidaryk Man 

altorių iš žemės, ant kurio Man aukotumei savo degimąją 
ir padėkos auką, savo avis ir savo galvijus. Ir kiekvienoje 
vietoje, kurią Aš parinksiu jums pagerbti Mane, Aš pas 
tave ateisiu ir tave palaiminsiu“ Išėjimo 20:24 

Minėtoje koplytelėje nebuvo jokio altoriaus, neigi 
paprasčiausio stalo susirinkimo priešakyje. Gal ir dėl tos 
priežasties, kad jie negerbė altoriaus, o gal iš viso jų tokio 
nusistatymo nesiskaityti su tuo, kas yra šventa ir kas nėra 
šventa, tie žmonės klaupėsi koplyčioje maldai, bet savo 
nugaras atsukę į priešakį. 

Jei ne Dievo namuose žmogus klaupiasi, jis gali 
pasiklaupti į tą pusę, į kurią jam geriausiai išeina. Bet 
pamaldose nugarą atsukti į tą pusę, iš kurios skelbiamas 
Dievo žodis, skaitau tai grubiu Dievo šventumo nesiskaity- 
mu ir papeikimu. Juk Dievas yra pasakęs, kad Jis ateis į 
Dievo namus ir mielai pabus prie jūsų altoriaus. 

Aną vakarą, koplyčioje, kai susirinkusieji buvo prašomi 
pasimelsti, visi ėmė apsisukti į duris, pro kurias jas jie 
buvo atėję. Iš karto kažko lyg nesupratau, kam reikia 
apsisukti besimeldžiant. Kadangi tai gana greitai įvyko, aš 
irgi apsisukau ir atsirėmiau ant sėdynės ir susikaupiau 
maldai. O, kai visi atsistojo ir aš su kitais atsikėliau, tai aš 
pažvilgterėjau į tą vietą, kur turėjo būti altorius, bet jo 
nebuvo, ir kur bent Dievo skelbėjas turėjo būti, bet ir to 
tada nebuvo, tai toje visoje asloje mačiau apie 30 trijų 
metrų aukštumo velnius. Po to vakaro pamaldų padariau 
tokią išvadą: jei žmonės neturi vietos altoriui, prie kurio 
Viešpats mielai ateina, tai į tą vietą ateina velniai, kurie 
šį kartą buvo vieną metrą aukštesni už čia susirinkusius 
žmones. 

Tai buvo mano antrasis toks pergyvenimas, kai aš 
mačiau tiek daug velnių tokioje vietoje, kur Žmonės 
susirenka Dievo garbei ir pasimelsti. Anie velniai, kuriuos 
mačiau prieš 20-tį metų anoje pusėje Atlanto vandenyno, 
buvo sukėlę manyje kuriam laikui nemažai rūpesčių, 
kadangi aš pats pradėjau save kaltinti, matydamas tuos 
nevidonus savo kūniškomis akimis. Aš niekuomet neabejo- 
jau, kad šiame pasaulyje yra visa galybė tų tamsybės 
gaivalų, kurie taip begėdiškai lenda prie žmonių, neap- 
lenkdami nė pačių šventųjų iš jųjų tarpo. Kam aš tuos 
nevidonus savo akimis pamačiau, to aš iš pradžių niekaip 
nesugebėjau sutalpinti savo galvoje. 

Taigi, mielasis, jei Dievo prašysi, kad jis tau atsiųstų 
angelą tave apsaugoti, tai tamsybės karžygiams nebus 
progos savavaliauti ir tau pakenkti. 

Ištikimasis Dievo tarnas Juobas, kuris daug patyrimų 
turėjo su velniais ir jųjų padėjėjais, rodo mums savo 
kantrumu, kad kovoti su piktu nereikia pamesti vilties, 
nors tokia kova ir labai ilgai užsitęstų. 


Naujas susidūrimas su nevidonu 


1966-ais metais, liepos mėnesio pradžioje buvau 
numatęs su žmona, Grėtele, 11-0s metų dukteria Eleano- 
ra, su 9-ių metų sūnumi Jurgiu ir 7-ių metų Rūtele 
nuvažiuoti atostogų į Michigano valstiją, į Union Pier'o 
vasarvietę, kur daug lietuvių atvykdavo atsigaivinti. Tris ar 
keturias dienas prieš kelionę mano žmona sugalvojo dar 
pasitikrinti sveikatą pas gydytoją. Visi nutarėme, kad tai 
gera mintis, išeiti iš namų be jokių abejonių ar neaiškumų. 

Mano Žmona nuėjo pas šeimos gydytoją daktarą 
Laboką ir sugrįžo nuo jo labiau pritrenkta, negu Antrojo 
pasaulinio karo bombos. Dr. Labokas pasakė mano 
žmonai aiškiai ir tiesiai, kad jis pastebėjęs pradžią vėžio 
jos gimdoje. Daktaras tuojau užsakė jai lovą Central 
Community Hospital ligoninėje, 5700 So. Wood St. 
Čikagoje. Jis paaiškino, kad tas piktybinis augulys yra vos 
teprasidėjęs ir kad jį bus galima be vargo išpjauti, kad 
vėžys neišsiplėstų toliau į kitas kūno dalis. Jis dar paminė- 
jo, kad po operacijos bus reikalinga tam tikrą skaičių 
spindulių paimti tol, kol visos žaizdos nebus visiškai 
užgijusios. 

Gimdos operacija praėjo sklandžiai ir po to 6-ių 
savaičių spindulių apšvietimas Fantus klinikoje taip pat 
baigėsi sėkmingai. 

Po to prabėgo 10 mėnesių be staigmenų, artėjant 
naujų atostogų metui. Kai atėjo atostogų dienos, vėl 
nebebuvo atostogų. Šį kartą pranešė dr. Labokas, prieš 
pat atostogas, kad mano žmonai reikalinga antroji opera- 
cija. Mano žmona buvo vėl paguldyta toje pačioje ligoni- 
nėje, kur ji buvo buvusi prieš vienerius metus. 

Mano mamytė gyveno tada tris ir pusę mylių nuo 
ligoninės. Ji lankydavo savo marčią po pietų, o aš atva- 
žiuodavau po darbo. 

Kai mano žmona jau buvusi vieną savaitę ligoninėje, 
vėl kažkas negirdėto atsitiko. 

Vieną rytą, apie 4-tą valandą ryto, kai pirmieji saulės 
spinduliai pradėjo nugalėti gilios nakties gilybę, aš buvau 
pabudęs ir staiga aš išgirdau ką nors užpakaliniais laiptais 
garsiai užlipant, atplėšiant duris į virtuvę ir drąsiai žen- 
giant per virtuvės grindinį lyg aukštais moteriškais batu- 

kais. Kai išgirdau moteriškais batukais tauškinant per 
virtuvės aslą, nebebijojau plėšiko dėl dviejų priežasčių. 
Plėšikas ar žudikas neateis moteriškais batukais ir nesiverš 
taip triukšmingai pro duris. Tas moteriškų batukų tauški- 
nimas iškėlė mano sąmonėje tokį klausimą. Ar galėjo 
mano žmona pabėgti iš ligoninės ryte prieš 4-tą valandą 
taip lengvai ir atsirasti namuose tokiu metu. Ir dar tas 
klausimas šovė į mano galvą, iš kur ji gavo tokius batukus, 
su kietais padais, kadangi į ligoninę buvo nuvežta ji su 
minkštais ir žemais padais. 

Kai aš buvau įšokęs į virtuvę, aš nemačiau nei plėšiko 
ar žudiko, nei žmonos. Kas tada užėjo laiptais, atsidarė 
duris, užtrenkė jas ir gyvai nužygiavo per virtuvę ant 
valgomojo kambario kilimo? Jei šitas lankytojas nebuvo 
žmogus, kuris dvejas duris atsidarė ir jas vėl užsidarė ir 
tada garsiai nužygiavo, tai tas nematomasis tikriausiai 
buvo nevidonas. Tada porą ar trejetą žingsnių įžengęs į 
virtuvę, nedelsdamas padariau dešiniąja ranka didelį 
kryžių, tardamas: „Vardan Dievo, Tėvo, Sūnaus ir Švento- 
sios Dvasios vardu, tu šetone, išeik iš šių namų ir nebe- 
grįžk!“ 

Po tų žodžių pasijutau lyg dešimtį svarų numetęs nuo 
savo galvos, būdamas tikras, kad čia nėra ko bijoti, 
kadangi nemačiau piėšiko su ginklu rankoje, kuris kažin 
ką galėjo padaryti. Nors jau rytas pamažu pradėjo aušti, 
nusiraminęs Trivienio Viešpaties vardu, sulindau atgal į 
lovelę dar bent kick atsiilsėti. 

Taip jau yra, kad šetonas lenda į karaliaus rūmus, bet 
irį paprasčiausiųjų namus. Dažniausiai nevidono pasirody- 
mas yra susijęs šu tam tikra mįsle. Bent šį kartą ir man 
taip atsitiko. Jei velnias ėjo pas mane, kodėl jis neįėjo į 

mano:kambarį, kuriame aš miegojau? Jei jis ieškojo mano 
Žmonos, kodėl jis neėjo į josios miegamąjį? Juk ketvirtą 
valandą ryto niekas nesėdi valgomajame kambaryje. Ir tai 
dar neaišku, jei šetonas ieškojo mano žmonos, ar jis 
nežinojo, kad mano žmona tuo metu nebuvo namuose, bet 
gulėjo ligoninėje. Šis įvykis nori man pasakyti, kad tam 
tikrais atsitikimais net velniai gali apsirikti ir paklysti. 

Šita proga galėjau pasidžiaugti ir užtikrinti, kad apie 
porą metų nebeatėjo jokia pikta dvasia į mano butą, kad 
prie manęs prisikabintų. 

Bet mano žmona negalėjo tokia Idišije pasidžiaugti per 
visus keturis metus ir vieną mėnesį, kai.ji buvo naikinama 
vėžiu. Prie mano žmonos nepatogumų ir ligos kančių dar 
prisidėjo ir jos vienintelės sesers įveltas nesąmoningas 
sielvartas. Mano žmonos sesuo buvo dviem metais vyresnė 
už mano žmoną ir jautėsi kartais lyg turinti kokią teisę kai 
ką savo seseriai įsakyti, tai yra mano žmonai. Mano 
žmonos sesuo priklausė tai koplyčiai, kurioje buvau matęs 
30-tį didelių tamsybės gaivalų — velniukų. 

Iš minėtosios koplyčios teteko keletą nuolatinių 
lankytojų arčiau pažinti. Iš jų ir daugiausiai iš mano 
žmonos sesers pastebėjau keletą dalykų, vieną tųjų drįstu 
pavadinti perdėtu pasivelyjimu. Jei Dievas tave stebuklin- 
gai pagydė, tai padėkok Jam ir lik Jam visuomet dėkingas. 
Jei Dievas tau atnešė ligos, tai irgi prašyk Jo apreiškimo, 
kuriam tikslui arba dėl kurios priežasties susirgai. Dėl ligų 
žmogus kartais ne tik prašo, bet tiesiog reikalauja atgauti 
savąją sveikatą. Ar galima žmogui išreikalauti stebuklo iš 
Dievo, het tais atvejais, kai Viešpats nenori ir nėra to 
numatęs. Kaip lengva ir tikinčiam pėržengti Dievo numa- 
tytą ribą sveikatos atžvilgiu. Todėl tokiu abejotinu nūsista- 

tymu stengėsi mano žmonos sesuo su savaisiais tiesiog 
kankinti virš 15-0s metų laikotarpį mano žmoną, kartais 
net jėga. 

Mano žmona buvo pakrikštyta liuteronų Verdainės 
bažnyčioje ir laikėsi Efėziečių 4:5 įsakymu: „Tėra vienas 
Viešpats, vienas tikėjimas, vienas krikštas ...“ Anos 
koplyčios lankytojai per žmonos seserį tiesiog brukte 
bruko mano žmonai netikusią mintį, jog žmogus per jųjų 
antrąjį pakrikštymą, ypatingai visišku panardinimu, arčiau 
prieinąs prie Dievo. 

Kaip mažai teskaito Šventąjį Raštą tie, kurie įsivaiz- 
duoja, kad krikštas ateina iš žmogaus! Šventasis Krikštas 
yra Dievo dovana, per kurią Dievas atleidžia pakrikšto- 
mam nuodėmes tada ir atleis ateityje, jei tik to prašys. 


Nereikalingas krikštas 


1970-tais metais, vasario mėnesio dienomis pastebėjau, 
kad mano žmona lyg nuo vienos dienos žymiai pasikeitusi 
į negerąją pusę. Ji buvo pradėjusi pykti ant visų iš eilės. Ji 
nebenorėjo kalbėti su tais, kurie ateidavo ją aplankyti. Net 
apie vaikus ji nieko nebenorėjo žinoti, nors tik Eleanora 
viena, kuri buvo virš 12-kos metų, tegalėjo ją pamatyti. 
Atrodė, lyg mano žmona nuo vienos dienos pradėjo 
nebepakęsti savo vyro, vaikų, uošvienės, giminių ir kaimy- 
nų su tokiu kartėliumi, kuris tiesiog įtartinas pasidarė. 
Pradžioje aš pagalvojau, kad tai tik eilinis žingsnis link 
mirties, kadangi žmonos svcikata palaipsniui vis silpnėjo. 
Tuo metu buvo sunku pasakyti, kiek dienų Dievas laikys 
mano žmoną gyvą. Kad ji turės šioje ligoje atsisveikinti iš 
gyvųjų tarpo, jau beveik niekas nebeabejojo. Bet ne 

ateinančioji mirtis žmonos, bet josios piktumas, nesidomė- 
jimasis savo vaikais, vyru, giminėmis ir toks šiurkštus 
atžagareiviškumas mane stipriai pagąsdino. 

Vieną dieną netikėtai teko pasišnekėti su mokytoju K., 
kilusiu iš mano tėviškės apylinkės. Tasai pakalbino mane 
tiesiai ir aiškiai: „Ar girdėjai, kad tavo žmona buvo slapta 
panardymu pakrikštyta?“ Mano atsakymas buvo trumpas: 
„Ne, negirdėjau“. 

Ta nemaloni žinia mane taip negailestingai sužeidė, 
kad ta padarytoji žaizda ilgus metus neužgijo. 

Kaip tie žmonės, kurie save vadinasi pačiais švenčiau- 
siais krikščionimis, galėjo taip nekrikščioniškai pasielgti? 
Jei žmogus yra pakrikštytas bažnyčioje tam tikrą valandą, 
ar tas pats pakrikštytasis turi būti vieną valandą ar kiek“ 
vėliau antruoju kartu krikštomas tų, kurie taip mielai save 
vadinasi šventaisiais? Ar jiė' neskaito Efėziečių 4:5, kur 
pasakyta — vienas tikėjimas, vienas Viešpats, vienas 
krikštas... Šventasis krikštasyra šventas įvykis, dovana. Ar" 
gali žmogus pakeisti Dievo darbą, užsigeisdamas dar kartą 
jau pakrikštytąjį savo panardymu „geriau“ pakrikštyti? 

Vėlesni įvykiai mūsų šeimoje rodo įsakmiai, kaip 
ištikimas yra mūsų Viešpats ir kad Jis nieko nekeičia, kas 
kartą, kai tik žmogus šį ar tą užsigeidžia. Iš minėtojo 
sakytojo sužinojau, kada maždaug mano žmona buvo 
pakrikštyta. Kai aš jo to paklausiau, kada tai įvyko, jis 
atsiliepė: „Maždaug prieš penkias ar šešias savaites“. Tai 
išgirdęs, aš nustebau, kadangi tai buvo tas laikas, kurį 
pastebėjau savo žmoną suniurusią, piktą ir nebenorinčią 
su manimi kalbėti. 

Kai visas tokias smulkmenas išdėsčiau sakytojuj, jiš 
mielai sutiko su tuo, Kad antru kartu pakrikštytoji“ nebuvo 

palaiminta Šventosios Dvasios dovanomis, bet užsėsta 
pikta dvasia. Juk Dievas neleidžia žaisti tuo, kas yra 
šventa, kadangi Šventasis Krikštas yra šventas ir liks tokiu 
ir to nereikia užmiršti. 

Todėl taip ir atsitiko su Grėtele Vėliene, kuri turėjo 
būti palaimita, šiuo atveju pagydoma, bet ji buvo tuo 
krikštu atiduota į šetono nagus. Ji dabar ne viena kentėjo 
ir dar daugiau kentėjo, bet visa jos šeima ir jos artimieji. 


Kūniškos kančios ir sielvartas 


Mano žmona buvo vėl nuvežta į ligoninę vienam 
mėnesiui, trims dienoms parleista į namus ir po to 
sugrąžinta į tą pačią Swedish Covenant ligoninę. 1969-tų 
metų vasarą mano žmona buvo kobalto apšvietimus gavusi 
septynias savaites ir metus prieš tai kitus apšvietimus 
šešioms savaitėms Fantus klinikoje. Po tų švietimų sekė 
gydymas chemikalais. Visa tuo vėžys nebuvo sustabdytas, 
tik sulėtintas, kad sergančioji turėjo tik ilgiau kentėti, kaip 
vienas ligoninės gydytojas prasitarė. 

Kai ligonio liga surasta ir nustatyta, netrunka ilgai 
prirašyti gydymui vaistų, sumažinti skausmus ir pašalinti 
daugelį nepatogumų. Bet, jei prie ligonio kūniško skausmo 
prilimpa ir dvasinis skausmas, tai išlenda vienas vargas po 
kito. Jau seniausiais laikais lietuviai buvo atpažinę tokį 
skausmą, kuris neateina iš kūno, bet iš žmogaus dvasios, 
ar geriau sakant, iš žmogaus sielos, kuris ir šiandien 
tebėra vadinamas sielvarta 1rba sielvartu. 

1970-tais metais, liepos mėnesio pirmomis dienomis 
pastebėjau, kad mano žmona buvo didžiai kankinama tiek 
kūniškų skausmų ir tiek sielos skausmo, tariant, sielvarto. 

Tada gulėjo mano žmona Swedish Covenant ligoninėje 
Čikagoje, nė valandos be skausmų. Kai aš ją vieną dieną 
aplankiau ligoninėje, aš pamačiau iš karto, kad jos kova su 
skausmais yra nepaprastai varginanti. Jos veidas, ypatingai 
jos akys, įrodė tai, ką aš mačiau — didelį skausmą, kad 
net jos rankos drebėte drebėjo. Aš jos tiesiai ir paklau- 
siau: „Ar labai skauda?“ Šį kartą ji nevengė atsiliepti, kaip 
per anas visas savaites, užtikrindama man atvirai, kad 
labai sunkias kančias 'kenčianti. Ji dar pridėjo, kad ji 
neseniai gavusi adatą nuo skausmo ir po to dar tris 
piliules taip pat nuo skausmo, bet tai nesumažino jos 
kančios, kuri ją varanti tolyn į visišką nusivylimą. Ji net 
išsitarė, kad ji dvi piliuli pasislėpusi po pagalvėle ir 
norėjusi tas paimti su trečiąja piliule ir taip pravaryti 
pragariškąjį skausmą. Bet gailestingoji sesutė, atėjusi pas 
ją, pakėlė jos pagalvėlę ir privertė ją tas piliules nuryti 
tuojau. Taip bežiūrėdamas į besikankinančią žmoną 
pastebėjau aiškiai, kad ji kovoja nugalėti kūniškąjį skaus- 
mą ir kartu dvasinę kančią — sieivartą. 

Kas yra sielvartas? Sielvartas yra toks smarkus sielos 
skausmas, kuris atsiliepia į kūną taip, kad sergantysis iš 
skausmo vartosi ar raitosi. Nuo kūno įvairiausių skaudėji- 
mų turime visą eilę vaistų. Bet nuo dvasinės ligos, kurią 
pažįstame kaip sielvartą, teturime tikrumoje tik vieną 
vaistą, kuris tikrai padeda, tai yra malda. 

Man pasitaikė aplankyti savo žmoną tokią valandą, 
kurią ji kentėjo pačius didžiausius skausmus. Tą dieną mes. 
buvome atvažiavę tryse į ligoninę aplankyti sergančią 
mano žmoną. Kadangi į tą skyrių tos ligoninės nuostatai 
neleido daugiau negu dviejų lankytojų pas ligonius, aš, 
pasiūliau žmonos jaunystės draugei Margai, atvykusiai iš 

Pietų Afrikos ir savo dukteriai Eleanorai užeiti pas ligonį 
pirma. Aš sutikau palaukti iki tol, kol viena iš tų sugalvos 
išeiti iš sergančiosios kambario. 

Po gero pusvalandžio užėjau į antrąjį aukštą, prie 
kambario, kuriame mano žmona gulėjo. Durys buvo 
truputį praviros ir mano duktė Eleanora atėjo priešais ir 
paklausė, ar aš jau noriu užimti josios vietą. Bet aš 
pasakiau Eleanorai, kad ji dar pakentėtų sergančios 
mamos kambaryje vieną kitą minutę, paprašydamas, kad 
ir tolimasis svečias iš Afrikos irgi neišeitų. Tada pasiūliau 
ir paprašiau tol, kol vieno iš mūsų neišprašys, mes visi trys 
tyliai pasimelstume už save ir už sergančią draugę, 
mamytę ir žmoną. 


Pasikeitimai po Maldos 


Mes ir tuojau pasimeldėme žmogui negirdimais 
žodžiais. Maldos metu niekas neatėjo mūsų tikrinti. 
Netrukus po to mūsų svečias ir dukrelė atsisveikino ir 
paliko mane vieną pas žmoną. 

Besikalbėdamas su žmonele, nežymiai pastebėjau, kad 
paties Viešpaties atnešti vaistai Grėtelei ėmė iš tikrųjų 
galingai veikti. Mano žmona jau buvo linkusi su manimi 
šnekėti, kaip prieš josios antrojo pakrikštymo. Tai buvo 
geras ženklas, kad pažanga padaryta. Tyčia neminėjau 
jokios ligos mudviejų pasikalbėjimuose, o beveik visus tris 
mėnesius nebuvome, kaip reikia, išsišnekėjusiu šeimyni- 
niais klausimais. Grėtelės veide ir akyse lyg nebebuvo 
jokio skausmo matyti. Tik nieko jai apie tai dar nesakiau, 
norėdamas pasekti kiekvieną akimirką dieviškojo gydymo 
eigos mano žmonos asmenyje. Jos rankos nebedrebėjo. Šis 

pusvalandis belikęs apsilankymui mudviem šį kartą labai 
greitai praėjo. Nors ir nenorėjau, bet vis dėlto paklausiau 
žmonos atsisveikindamas: „Ar dar taip tebeskauda?“ Ji 
atsiliepė nesivaržydama: „Nebeskauda“. 

Garbė Viešpačiui už tokią dovaną mums visiems, kad. 
Jis taip maloningai atsiliepė į mūsų maldas, išimdamas 
tokią baisią kančią iš mano žmonos kūno! 

Tą vakarą parvažiavau tuos 20 mylių nuo ligoninės iki 
Brookfieldo giliu dėkingumu Dievui už didelę pagalbą ir 
naujas viltis. Kaip stebuklingai Dangiškasis Tėvas kartais 
suklosto mūsų kasdieninius rūpesčius! Nė vienas iš mūsų 
trijų ligonio lankytojų ir sergančiosios, kuri irgi meldėsi, 
negalėjo pasigirti, kad Dievas tavo maldos daugiau 
išklausė už kitus. Jis taip padarė, kad niekas neturėtų 
pagrindo pasididžiuoti prieš žmones ir taip pat prieš 
Dievą. Dar kartą tebūna atiduota visa pagarba ir padėka 
Viešpačiui už Jo didingus ir stebuklingus darbus! 

Anos koplyčios lankytojai buvo užsispyrę — nusistatę 
pagauti mano žmoną į savo lankytojų sąrašus. Bet Viešpa- 
ties keliai buvo netokie, kokius jie įsivaizdavo. Savo 
panardymu, kadangi tai buvo antrasis, jie paniekino 
Šventąjį Krikštą. Juk mano žmona buvo nepalaiminta 
panardymu, bet šetonų draskoma ir tik aną dieną trijų 
svečių ir pačios sergančiosios maldomis atpalaiduota nuo 
neperstojančių kančių. Bet tuo nesibaigė šildantieji 
Viešpaties spinduliai apšviesti mano sergančiąją žmoną, 
kada koplyčios lankytojai tebekaltino mane, kad mano 
žmona serganti dėl mano netikėjimo. Jie tvirtino, kad aš 
irgi taip tikėčiau, kaip jie tiki, tai mano žmona neturėtų 
jokios ligos. 

Tokius apkaltinimus teko man girdėti pakartotinai, bet 
jie mano tikėjimo į Dievą nesugriovė, bet gal dar sustipri- 
no. Aš turėjau surasti atsakymus į keblius gyvenimo 
klausimus, apie kuriuos Biblijoje tiek ir tiek prirašyta. Jei 
ko nors greitai nesuradau, tai prašiau Viešpaties apreiški- 

"mo vienokiu ar kitokiu ir kartu meldžiaus Dievo, kad Jis 
man parodytų, kur aš apsilėidau, ką pražiopsojau ir kaip 
ir kuo aš turiu pasitaisyti: 


Dangiškas apreiškimas 


Buvau prašęs Dievo kažko mažesnio, bet už vienos 
nakties ir vienos dienos gavau daug daugiau, negu prašiau, 
bet su aiškiu ir trumpu įsakymu: „Kitą kartą, kai nueisi 
aplankyti savo žmoną, pasakyk jai, kad ji visiškai atsisa- 
kytų nuo koplyčios ir visus ryšius su ja nutrauktų, kad 
Viešpats ją apdovanotų!“ 

Štai, čia buvo įsakymas iš Viešpaties Dievo, kuris 
atrodė man labai geras ir labai didelis ir man labai 
pavojingas. Juk mano žmona jau buvo keturis metus vėžio 
kankinama. Kaip man pasiruošti, kaip paruošti žmonos 
nuotaiką ateinant su tokiu retesniu pasiūlymu, kuris galėjo 
mudviejų atgijusius gerus santykius vėl paversti į nieką, 

„kad ir tik keliais žodeliais. Kaip pradėti, ką sakyti savai 
žmonai, kas jai nepakenktų, kadangi ji jau taip pažengusi 
savo ligoje buvo. Susikaupiau ir prašiau Viešpaties 
stiprumo, sumanumo ir dangiškojo vedimo mudviejų 
sekančiame susitikime. 

Taip atsitiko, kad mano žmona buvo paleista kelioms 
dienoms iš ligoninės į namus. Bet ji neparvažiavo į savo, 
„bet į savo sesers namus, kadangi jos sesuo tegyveno 12-ą 

blokų nuo ligoninės. To aš nebuvau numatęs, bet Viešpats 
to norėjo. Aš nuvažiavau ten savo žmoną aplankyti 
žmonos sesers namuose. Čia buvo visiškai kitoniškas 
pasimatymas ir susitikimas, negu ligoninėje. Kai visi buvo 
iš namų išėję kuriam laikui, tai mudu, kaip vyras su 
žmona, galėjome laisvai pasišnekėti, dabar be jokių 
pyktelėjimų, ar piktos valios nesusitarimų. Aš pasijaučiau, 
lyg mudu buvova pradėjusiu naują barą savo gyvenime. 
Savo pašnekesyje aš pasisakiau, kad kas kartą kai tik 
kreipdavaus į Viešpatį, neužmiršdavau ir jos paminėti. 
Taip pat paminėjau, kad jos nuolatinė kančia ir skausmas 
ne vien atėjo iš vėžio, nuo kurio ji kentėjo, bet tam tikra 
dalimi atėjo ir iš kitur. Dar pridėjau, kad tikriausiai daug 
to skausmo buvo atnešta iš koplyčios, kurioje mačiau 
tokius didelius velnius. Grėtelė puikiausiai suprato, ką aš 
norėjau pasakyti. Kai aš tai aiškiai numaniau, aš pasijutau, 
lyg akmuo būtų buvęs nusiritęs nuo mano širdies. Tada 
pastebėjau, kad gera proga atėjusi pasakyti tai, ko taip 
bijojau. Po paskutinės maldos atėjo aiškus nusistatymas 
manyje pasakyti žmonai, kad ji atsisakytų koplyčios 
užmestų įsipareigojimų, kadangi tie jai atnešė tiek vargo 
ir skausmo jai pačiai ir jos visai šeimai. Kažin kaip šį kartą 
aš nebebijojau atsakymo iš savo žmonos, ar jei jis būtų 
teigiamas, ar neigiamas, kadangi tokiais atsitikimais buvau 
linkęs pasitikėti Dievu, kuris visuomet geriau žino, negu 
mes galime įsivaizduoti. 

Aš neišsigalvojau jokių gudrybių žmoną sugrąžinti prie 
Apaštalų Išpažinimo, bet išdėsčiau jai kasdieniniais 
išsireiškimais, kad ji su savo tikėjimu į Dievą stovinti ant 
tvirto ir gero pagrindo ir atitinkamai tokiu būdu Jam 
pasitarnaujanti. Kokia tai malonė! 

Grėtelė dabar viską geriau suprato, negu anksčiau. Ji 
net pasidžiaugė, kad jai gerą pasiūlymą daviau, atsisakyti 
koplyčios ir ji net pati prašė, kad aš jai tik kuo nors 
padėčiau, jei gyvas reikalas kiltų. Garbė Viešpačiui už Jo 
pagalbą tokį svarbų žingsnį pirmyn žengiant! 

Bet turiu priminti, kad mano žmona tuo metu tebetu- 
rėjo vėžio ligą, bet nebeturėjo tokio sielvarto, tik turėjo 
apsiprasti su tais trūkumais ir sunkumais, kai jos kūne jau 

"tiek nebebuvo sveiko, negu anksčiau. Buvo nuostabu, kad 
ji tada nebesiskundė šiuo ar tuo, bet tik tuo, kas priklauso 
tokiu metu sergančiam ligoniui. 

Didysis mūsų Viešpats buvo mums malonus ir dar kitu 

" +atveju. Ateinančią naktį praleido mano 'žmona žymiai 
. tamiau. Taip ji nusistatė grįžti į liuteronų bendruomenę, 
kūnu ir siela, atsisakydama visų koplyčioje įsisenėjusių 

+ triukšmingų ir dirbtinai įvestų papročių. 
Iš ligoninės, mano žmona, sukaupusi savo jėgas, ji 
-1prisišaukė telefonu liuteronų kunigą Walterį Otteną iš 
Brookfieldo ir paprašė jo, kad jis ją aplankytų ligoninėje. 
Bet, kad ji pasikvietė kunigą, ji net man nepapasakojo, nei 

savo seseriai. 


Naujas gyvenimas po nevidonų atstojimo 


Šventos dienos po pietų buvau atvykęs į ligoninę 
aplankyti savo žmoną. Kol kiti lankytojai išėjo, aš turėjau 
trupučiuką palaukti pirmame aukšte. Man belaukiant 
ligoninėje prie manęs priėjo Brookfieldo Liuteronų 
Bažnyčios kunigas Walter D. Otten'as ir pasisakė, kad jis 
norįs aplankyti mano žmoną, kadangi ji jį telefonu 
-prisišaukė ir jį pasikvietusi. Aš atsiliepiau, kad aš: turįs 

laukti eilės. „Tada mudu abu užeisiva į antrąjį aukštą 
aplankyti ligonį“, pasakė kunigas. 

Kai mudviejų eilė atėjo, mudu įėjova pas ligonį, pas 
mano žmoną. Mano žmona pasidžiaugė, matydama kunigą 
ir savo vyrą kartu įeinant. Kunigui Ottenui tai nebuvo 
pirmasis kartas, kai jis buvo atėjęs paskutiniuoju apsilan- 
kymu pas mirštantį asmenį. Kunigas Ottenas buvo tą 
dieną gerai nusiteikęs ir sugebėjo pasirinkti tokius žodžius, 
kuriais jis nuostabiai ir teigiamai paveikė mano arti pric 
mirties esančią žmoną, aiškindamas ir išdėstydamas, kad 
Dievas ir jos susimilsiąs, nors ir po ilgos ligos, ir apdova- 
nosiąs ją amžinybės vainiku, kaip Jis yra pasižadėjųs 
visiems tikintiesiems. 

Nuo tos valandos, kai žmona buvo atpalaiduota nuo 
baisiųjų nevidonų, mes tikėjomės susilaukti ramesnių 
dienų. Iš tikrųjų taip ir įvyko, kad mano žmona susilaukė 
ramesnių dienų ir nakčių. 

Bct mane aplankė sekančią nakčią po to keturi 
siaubingi pergyvenimai. Tomis dienomis aš buvau įpratęs 
lygiai 11-tą valandą vakare gultis lovon pasiilsčti po 
varginančios dienos. Tai atsitiko pirmąją savaitę liepos 
mėnesio 1970 metais. Dienos nepasižymėjau savo kalendo- 
riuje ir todėl tos tiksliai ir negaliu pasakyti. 

Apie 11-tą valandą, vėlų vakarą pasimeldžiau Vicšpa- 
ties Dievo ramios ir atgaivinančios nakties. Buvau išgesi- 
nęs šviesas, atsigulęs lovoje, bet dar neužmigęs. Po kokių 
3-4-ių minučių staiga pamačiau velnią stovintį prie mano 
lovos. Tuojau numaniau, kad tai buvo vienas tų nevidonų, 
kurie kankino mano žmoną tiek savaičių. Šį kartą turiu 
atvirai pabrėžti, kad mačiau tik vieną velnią, bet niekuo- 
met taip arti, būtent tik 5-6 colius nuo mano lovos krašto. 

Prieš daugelį mėtų aš buvau matęs Lietuvoje 30-tį 
keturių pėdų aukštumo velnių ir vėl 1968-tais metais 
Belmonto koplyčioje tiek pat maždaug labai aukštų, apie 
trijų metrų aukštumo, kurie buvo tada bent 10-tį pėdų 
nuo manęs. 

Mylimiejiskaitytojai, nesigąsčiokite dėl tokiųsiaubingų 
pergyvenimų. Aš jų neišgalvojau ir neišsiprašiau, bet 
turėjau su jais apsiprasti. Juk šventasis apaštalas Povilas 
mus visus viešai perspėja savo gromatoje Efiziečiams, 
šeštame skirsnyje savo dvyliktuoju skirsneliu sekančiais 
žodžiais: 

„Nes mes ne tik kovojame su kūnu ir krauju, bet su 
galiūnais, valdovais ir valdytojais šio pasaulio, kurie 
tamsybėje viešpatauja su piktomis dvasiomis po dangumi.“ 
Etėziečių 6:12 

Kas yra gyvenęs ilgesnį laiką Tolimuose Rytuose, kaip 
dr. K. K. dirbęs ten apie 40-tį metų bažnytinį darbą ir taip 
pat gerai su Artimųjų Rytų šalimis susipažinęs itin ragina 
skaityti tas vietas Šventame Rašte, kur aprašyti įvairūs 
pergyvenimai su piktomis dvasiomis, nevidonais, velniais 
ir su šetonu. 

1958-tais metais turėjau retą progą apsilankyti pas 
Valenčius Čikagos Brightono Parke. Elena Valenčienė, 
Hermano žmona, buvo pergyvenusi keletą nekasdieninių 
įvykių, dėl kurių ji kartais nemažai jaudinosi, bet ne 
visuomet gaudavo atitinkamų patarimų. 


"Nevidonas — zuikio didumo 


Vieną dieną turėjau progos aplankyti Valenčius 
Brightono Parke. Valenčius buvo mano tikras pusbrolis, 

ojo žmona Elena buvo mano žmonos tolimesnė giminaitė. 
Man būnant svečiuose, Valenčius turėjo kelioms minu- 
tėms išeiti kažkokiu reikaliuku. Kai Valenčienės vyras 
buvo išėjęs trumpam, Valenčienė išdrįso prisipažinti, kad 
ji kažką mačiusi savo namuose, apie ką ji su kitais bijoda- 
vo kalbėti. Kai tik jos vyras buvo pro duris išėjęs, ji 
pasakojo, kad ji mačiusi nedidelį velniuką sėdintį prie 
lempos ant staliuko. Staliukas su lempa buvo kitame gale 
kambario. Besčdįs velniukas ant staliuko nesivaržė nė kiek 
į mane kalbėti. Jis tebuvo zuikio ar didesnio katino 
didumo, atrodė lyg koks gyvuliukas, bet ėmė kalbėti 
žmogaus kalba. Ji, Valenčienė, atpasakojo pažodžiui, ką 
ji buvo girdėjusi iš ano nevidono: „Aš nieko nenoriu, tik 
leisk man čia pasėdėti prie lempos ant staliuko ir tik 
nepapasakok nieko apie tai savo vyrui“. 

Kai Valenčienė buvo man tiek papasakojusi, parėjo jos 
vyras ir tada ji man toliau savo pergyvenimų su nevidonu 
nebepabaigė. Tais metais nebeturėjome progos susieiti, o 
sekančiais metais Valenčienė apsirgo vėžiu ir po ilgesnės 
ligos Švento Kryžiaus ligoninėje užbaigė savo gyvenimo 
dienas šitame gyvenime. 

Apsilankymas pas Valenčius atnešė mano gyvenimui 
kai ką naujo. Iki tol nebuvau sutikęs kito artimo žmogaus, 
kuris būtų buvęs lankomas nepakviesto lankytojo, nevido- 
no. Po Valenčienės prisipažinimų ir aš lyg drąsesnis 
pasidariau: 

Kas nori reikalų turėti su velniais? 


Kol žmogus gyvas, tol jis turi. kovoti. O kiekvienai 
kovai laimėti reikalinga atitinkamai ryžtumo ir drąsos. 
Kūniškoms kovoms laimėti kartais reikia be jėgos ir drąsos 
dar ir apsukrumo ir vikrumo. Trupučiuką kitaip reikalinga 
pasiruošti dvasinei kovai. 

Kai buvau jaunas, atsimenu, kad mano tėvas vieną rytą 
pasisakė, jog jis praėjusią naktį turėjęs grumtis su velniu. 
Aš, rodos, teisingai išgirdau, bet dėmesio į tai mažai 
tekreipiau, kadangi tada tuo atžvilgiu dar nebuvau apšvies- 
tas. Šetonas to ir tik tenori, kad žmogus kuo mažiausiai 
žinių gautų apie piktojo žygius, būdus, landumą, atkaklu- 
mą, įkyrumą ir jo kitas pragariškas ypatybes. 

Kas priešą nori nugalėti, tas turi savo priešą gerai 
pažinti, kur, kaip ir kada jį sėkmingai nugalėti. 

Šiais laikais, kai du dideliu bedievybės vandenynu 
begėdiškai įtakuoja likusį pasaulį, kartais tam tikrais 
atsitikimais tiesiog nepatogu ar net nesaugu prisiminti 
apie šetoną. Gydytojai ir teisininkai yra linkę bet kuriam 
įkalbėti kokią nors ligą ar tik nežymų nukrypimą tokiam 
žmogui, kuris tik drįsta velnio vardą paminėti. Keisčiausia 
yra ir tai, kad net ir tokių yra, kuriems sielų išganymas 
turėtų rūpėti, dažnai pritaria gydytojams ar teisininkams 
ir visiems kitiems, kurie bijo save apsijuokdinti, savo 
didžiai gerbiamam vardui pakenkti, įsileisdami į kalbas 
apie šetono gudrybes, kurių niekur netrūksta. 

Kai aną liepos mėnesio naktį stovėjo velnias 5-6 colius 
nuo mano lovos krašto, aš aiškiai atsiminiau daktaro K. K. 
labai svarbių perspėjimų: nemėgink paliesti velnio, j jei jis 
tau prisiartintų matomu būdu! 

Antroje Šemūėlio Knygoje, 23-čiame skirsnyje, 6-tame 
skirsnelyje yra šitaip parašyta: „Bet velnio vaikai bus 
išmesti kaip erškėčiai, kurių negalima paliesti rankomis“. 

Tas velnias, kuris tą aaktį prie manęs stovėjo, buvo 
tokios bjaurios išvaizdos, lyg įkyriai 'gąsdindamas vis 
kartojo, nors ir ne girdimais žodžiais: šią naktį tu nemie- 
gosi — šią naktį tu nemiegosi! 

Šitas velnias buvo tik keturių pėdų aukštumo su 
trapeco galva, kuri buvo didesnė už žmogaus galvą. Iš jo 
veido spinduliavo tokia neišsivaizduojama bjaurybė, kad 
mano visas kūnas beveik taip sustingo, kad aš pradžioje 
net pajudėti bijojau. Bet aš nebuvau visiškai nublokštas iki 
nusivylimo, kadangi aš žinojau, kad yra kas nors už mane, 
kuris mane ištrauks iš tos visos šio pasaulio tamsybės. 

Tuo tarpu mfin rūpėjo, kad velnias manęs nepaliestų 
ir kad aš apsisukdamas jo nepaliesčiau. Tą naktį aš 
miegojau siauroje lovoje ant dviejų matracų. Besisukda- 
mas į dešinę, mėginau apsiversti ir pasiklaupti lovoje, 
bijodamas, kad savo alkūne neužgaučiau tos bjaurios 
pabaisos, kuri taip arti prie lovos stovėjo. Lovoje ant 
dviejų matracų pasiklaupiau ir prašiau Viešpaties Dievo | 
stiprybės kovoje prieš tą pasibaisėtiną nevidoną. Šioje 
kovoje iškentėjau nuo pusantros iki dviejų valandų. Kai 
maždaug pora valandų praėjo, tas pats velnias, kuris be 
žodelio ir be pasišaipymo buvo prisistatęs, lygiai taip pat 
be žodžio ir be balso nešdinosi į ten, iš kur jis buvo atėjęs. 

Taip pasielgė velnias, kur kartais nuduoda, kad jis 
nėra joks velnias, bet šiaip kas nors. Taip ir atsitiko. Aš 
nemačiau velnio ateinant prie manęs ir staiga jis buvo arti 
prie mano lovos ir spoksojo į mane taip negailestingai, 
kad aš lyg sustingau. Kai tas įkyrusis spoksojimas buvo 

sustojęs ir tas pats bjauriausias veidas šiame pasaulyje iš 
po mano akių pasitraukęs, aš pajutau velnią pasišsiDusį 
ir tada jo nebemačiau. 


Šetono pristojimas 


Ką tik pavaizduotame pergyvenime su nevidonu reikia 
pripažinti, kad tai buvo tikras šetono pristojimas. Kai 
nevidonas pristoja prie žmogaus ar gyvulio, tai tas, ar jis 
būtų žmogus ar gyvulys, netenka dalies savo laisvės judėti 
ar kai ką daryti. Pristotas žmogus turi dar galimybę, lyg tai 
leidimą melstis, jei jis yra išmokęs melstis. Svarbu yra 
atpažinti pristojimą nuo ligos arba nuo kokio neišaiškina- 
mo“ priepuolamumo. Kai tik žmogus ar gyvulys yra 
pristotas ir tik nėra taip suprastas, bet laikomas tik 
susirgyŠiu, tai tokiam negali padėti jokie vaistai, kadangi 
pristotasis yra pažabotas nevidono, kuris mėgina savo 
auką arčiau prisitraukti arba visiškai pasigauti. Jei Šetonui 
aukos nepavyksta arčiau prisitraukti, kartais jis mėgina ir 
kitą meškerę, prisivilioti kitą nevidoną, o jei ir to neužten- 
ka: fai jis prisitraukia ir trečią nevidoną ar net ketvirtąjį, 
kurių nė vienas aukos neturi teisės ar jėgos paliesti, tai 
kalbama apie šetonų apsėdimą. 

Jei pristotas, ar apsuptas arba apsėstas žmogus laiku 
susigaudo, kad atsidūręs tiesioginiame piktųjų dvasių 
pavojuje, ir nusistato prašyti Dievo, kad būtų apsaugotas, 
tai jis ir susilauks pagalbos. Taigi, kol tik gali, tol nedelsk 
melstis ir prašyti Dievo, tai tau ir vienam gali pasisekti, 
bėgant iš tamsybės galiūnų pražūtingųjų žabangų. Bet, jei 
esi pasivėlinęs Dievo prašyti išsaugoti iš piktųjų dvasios 
rankos, tai. užsėda tamsybės letena ant tavęs, kai tada 

piktoji dvasia tavo kūną kaip nors užgavusi, tai tu vienas 
savo maldomis nebeišsilaisvinsi iš tamsybės taip lengvai ir 
tik tada, jei bent vienas kitas ateitų tau padėti maldomis 
kovoti prieš pragariškąjį pavojų. Kai piktoji dvasia užgau- 
na kūną, tai tą vadiname užsėdimu. Šventasis Raštas mus 
pamoko, kad nėra tokio žmogaus, kuris gali save taip 
pasigydyti, kad velnias ant jo nebešoktų. Krikščionys žino, 
kad šventieji pranašai, šventieji apaštalai ir pats Jėzus 
Kristus buvo puolami šetoniškųjų gaujų. 

Tik dėl meilės Dievo, nemėgink įsigalvoti, kad tu gali 
užmušti velniuką! Tu neužmuši velnio lygiai taip, kaip tu 
išsemsi jūros. 


Antrojo šetono mėginimas 


Kai aną liepos mėnesio naktį pirmasis šetonas buvo 
pasišalinęs nuo manęs, kai aš klūpojau lovoje, tai aš 
padėkojau Viešpačiui už tokios pragariškos kovos iškentė- 
jimą ir kantrumą, kad bent pirmąją valandą po vidurnak- 
čio galėjau atsitiesti ir atsisukti lovoje, kad 7-tą valandą 
ryto atsibusčiau ir laiku nueičiau tą dieną į darbą. Bet ne 
viskas taip sklandžiai susiklostė, kaip aš buvau galvojęs. 

Kai atsitiesiau ir apsisukau lovoje, turėjau dar šešias 
valandas poilsiui ir tikėjaus greitai užmigti, kadangi ryte 
reikėjo 7-tą valandą keltis ir važiuoti į darbą. Uždariau 
akis. Nieko nebebuvo galima girdėti nei viduje, nei lauke, 
vienam langeliui trupučiuką esant atviram. Ir nebuvo nė 
penkios minutės praėjusios iš viso, štai, vėl prie tos pačios 
lovos, toje pačioje vietoje, to paties aukštumo velnias, tai 
buvo antrasis iš eilės, stovėjo lygiai taip pat, kaip buvo 
pirmasis prieš nedaugelio minučių. Šitas lankytojas buvo 

taip pat neprašytas, bet su kitoniška galva. Šio nevidono 
galva atrodė lyg Vokietijoje vaikų knygutėse vadinamasis 
Struwelpeteris, ar Amerikoje Phyllis Diller daug kur 
ekranuose pasižymėjusi asmenybė su į visas puses amžinai 
išdrikusiais plaukais. Jo veidas buvo vėl neapsakomai 
bjaurus ir pasibaisėtinai gąsdinantis, kaip pirmojo nevido- 
no, iš kurio išėjo lygiai toks pats pagrasinimas: šią naktį tu 
nemiegosi! 

Apie miegojimą vėl nebuvo nė kalbos. Tik man 
dingtelėjo mintis ir klausimas. Jei pirmasis šetonas turėjo 
nešdintis nuo manęs, kuriems galams beatėjo antrasis? Ir 
tai paaiškėjo, tik vėliau. Tada grįžau prie to paties, kaip 
prieš porą valandų. Vėl apsisukau lovoje, atsiklaupiau ir 
meldžiaus Dievo Viešpaties, kad Jis suteiktų kantrybės ir 
ištvermės kovoje prieš velnią, kuris čia stovi ir savo akių 
nenuleidžia nuo manęs. Tas velnio nuolatinis spoksojimas 
buvo lyg įkyrėjusios magnetinės bangos, kurios liejasi ant 
tavęs be perstojimo. Aš nežinojau, kad aš galėsiu taip ilgai 
klūpoti, melstis ir prašyti Dievo kantrumo ir ištvermės, 
kadangi vėl apie porą valandų spinduliavo aštriai pragariš- 
kos akys be perstojimo. Kai porą valandų praėjo, antrasis 
nevidonas dingo vėl be garso ar žodelio, kaip ir buvo 
atsiradęs. 

Čia norėčiau pridėti, kad būti sukaustytam ištisas porą 
valandų šetoniškų spinduliavimo yra lyg kokia pragaro 
pradžia. Tuo tarpu geresnių žodžių nerandu, kuriais 
pavaizduoti bent dalimi mano pergyvenimą antrojo šeiono 
pristojimo metu, kuris baigėsi apie trečią valandą ryto, kai 
bebuvo likusios keturios valandos pasiilsėjimui. 

Trečiojo šetono mėginimas 


Kaip jau du kartu, taip ir šį kartą buvau pasiruošęs 
greitai užmigti ir bent likusias keturias valandas ramiai 
pasiilsėti. Šį kartą būčiau akis užmerkęs ir per 2-3 minutes 
giliai užmigęs, jei vėl nebūtų mjano brangioji ramybė 
buvusi begėdiškai sudrumsta. 

Prie, tos pačios lovos, vėl apie 5-6 colius nuo lovos 
krašto stovėjo trečiasis šetonas. Jis vėl buvo apie keturių 
pėdų aukštumo, tik šį kartą su žaislų meškiuko galva, kufi 
čia buvo be vaikams taip įprastos švelnios ir mžlonios 
išvaizdos. Šitas velnias pasižymėjo lygiai tuo pačiu, kaip 
pirmasis ir antrasis. Jis irgi buvo taip bjaurus, kad bjaures- 
nio už jį nebegali būti ir taip pasibaisėtinas nuo viršaus ik? 
apačios, vėl sukausdamas savo auką savo artumu ir savo 
neperstojančiu žvilgsniu, lyg kokiu nuolatiniu dūrimu. 

Kažin, ar kas nors surastų labai piktą šunį, kuris 
iškentėtų savo akis įbedęs į savo auką iki dviejų valandų, 
kaip šie trys nevidonai, kurių kiekvienas po dvi valandi 
laiko išlaikė mane lyg prie lovos prirakintą. 

Šia proga turiu aiškiai pažymėti, kad šie pergyvenimai 
nebuvo mano išsivaizduoti, pasapnuoti, ar per kokią ligą 
pamatyti ir iškentėti. Visais atsitikimais aš nebuvau 
užsnūdęs nė minutės, visą laiką iš baimės sekdamas šetono 
nenumatytą pasielgimą. Aš bijojau netikėtai prisiliesti prie 
nevidono besisukant kaire ranka ir kad jis manęs neužgau- 
tų. O kūniškas prisilietimas prie piktojo gali reikšti 
velniškojo užsėdimo pradžią. Čia jau buvau: patyręs, kaip 
sunku yra nusikratyti tamsybės galiūno, išeiti iš pristojimo 
ar apsupimo, apsėdimo padėties, kuri yra žymiai lengvesnė 
už užsėdimo padėtį. 

Atsipalaiduoti iš užsėdimo neužtenka tau asmeninės 
maldos, kaip parašyta Šv. Mato 17:21 — „Šita veislė kitaip 
neišvaroma, kaip tik maldomis ir pasninkavimu“. 

Daktaras K. K. perspėja neeiti pas užsėstą Žmogų 
vienam ir ten melstis, bet kartu pasiimti kitą meldėją su 
savimi, kad tu, vienas būdamas, irgi nepakliūtumei į 
šetono nagus, jei piktojo dvasia turėtų šokti nuo užsėstojo 
ant tavęs, kad tada tau nebebūtų kam bepadėti. Įsivaiz- 
duok tik, kokia pragariška jėga iš dviejų žmonių buvo 
išvaryta, kuri apniko du tūkstančių kiaulių ir tas visas nuo 
uolos suvarė į jūrą! Visuomet reikia atsiminti, kad šetono 
paskutinis tikslas yra ne tik pristojimas, apsėdimas, ar 
užsėdimas, bet galutinis nusinešimas sau ir visiškas 
sunaikinimas. 

Kova prieš trečiąjį šetoną vėl užtruko maždaug apie 
dvi valandi. Vieną kitą minutę prieš 5-tą valandą ryto 
pastebėjau, kad ta didžioji pabaisa nebežiūrėjo į mane ir 
nebesvilino savo piktybių spinduliavimu. Ir vėl, kaip ir 
anksčiau, šetonas nusinešdino be žodžio ir be garso taip, 
kaip ir buvo atsiradęs prieš poros valandų. 

Kadangi dar tikėjaus bent porą valandų pamiegoti po 
audringos nakties, apie 5-tą valandą net nebuvau pastebė- 
jęs, kad juodosios nakties nebebuvo, kad jau aušra buvo 
bebrėkštanti. 


Ketvirtojo šetono trenksmas 


Dar turėjau trupučiuką vilties pasiilsėti iki 7-tos 
valandos ryto ir todėl kritau atgal į lovą, išsitiesęs, kad dar 
bent kiek atsigaučiau. Bet to, kai aš savo akis buvau 
"uždaręs ir, negaliu pasakyti, ar buvau, ar nebuvau užmi- 

gęs, tai kažkoks dar negirdėtas baisus trenksmas privertė 
mane atverti akis ir staigiai šokti prie lango ir pasižiūrėti, 
kas ir kur kas nors nukrito. Tas trenksmas buvo labai 
stiprus, kurio aš per visus karo metus nebuvau girdėjęs. Iš 
to savotiško pobūdžio trenksmo atrodė,.kad tai nebuvo 
nei bombos, nei kokio sviedinio ar kokios spręgstančios 
medžiagos sprogimas, bet lyg koks lėktuvas nukritęs į 
žemę. Pro langą pažiūrėjęs, nieko nemačiau nei degant, 
nei rūkstant ir neišbėgant gaisrininkų viršininko į gaisrinę, 
kuris buvo geras mūsų gretimas kaimynas. 

Kadangi lauke jokios nelaimės nemačiau, tai supratau, 
kad tas trenksmas turėjo įvykti viduje, mano kambaryje. 
Bet ir čia nemačiau nieko sugriauto ar susprogusio. Tada 
pradėjau įsitikinti, kad tas baisus trenksmas atėjo iš velnio, 
kadangi tas sukeltas staigus triukšmas buvo ne žmogaus 
sugalvotas, bet piktos dvasios. Pasiutiškai užpykęs šetonas, 
kad ir šį kartą nieko nelaimėsiąs, jis trenkė kaip nors, kuo 
nors, į ką nors taip garsiai, kad aš pašokau iš lovos 
pasižiūrėti, kas atsitiko. Bet nieko sugriauto, sužeisto ar 
degančio aš nemačiau nei viduje, nei lauke, neigi to 
velnio, tokį baisų trenksmą sukėlusio. Tokiu būdu ketvir- 
tasis šetonas nebepasirodė, bet pasišaiindamas nuo manęs, 
mėgino bent labai smarkiu treksmu išgąsdinti. 

Tikrumoje šetonas savo smarkiu trenksmu mano kūnui 
apčiuopiamos žalos nepadarė, bet, atsitolinęs, bent man 
porą valandų davė smagiai pasiilsėti. Šventųjų angelų 
saugomas, pamiegojau porą valandų taip pasigerėtinai, 
kad septintą valandą ryte atsikėliau, gerai nusiteikęs, ir 
galėjau po to išvažiuoti į darbą nepasivėlinęs. 

Nei ateinantį vakarą, nei ateinančią naktį nebeatėjo 
niekas manęs klapatinti. Tokios sielvarto ir baimės nakties 

nebuvau pergyvenęs. Tebūnie garbė ir nepaprasta padėka 
mūsų Viešpačiui už tokią stebuklingą pagalbą ir išsaugoji- 
mą per amžius! 

Kai jau buvau gerai išsimiegojęs po dienos ir kitos 
nakties, dar neturėjau atsakymo į tokį klausimą: kaip 
atsitiko, kad nei šio, nei to vieną naktį ir tą pačią naktį 
tave užpuolė keturi nevidonai? Kadangi ir man pačiam 
buvo įdomu surasti patenkinantį atsakymą į ką tik iškeltą 
klausimą, maldoje kreipiaus į savo Dangaus Tėvą surasti 
man atsakingą atsakymą, jei tokia būtų Viešpaties Dievo 
valia. Iki tos dienos dar niekas nebuvo atsiradęs, kuris 
kreiptųsi į mane tokiu klausimu. Bet mūsų visų dangiška- 
sis Tėvas davė man ir mums visiems tokį aiškų atsakymą 
jau antrą ar trečią dieną: „Tie velniai, kurie kankino tavo 
žmoną ir tave, atėjo iš Belmonto koplyčios, kurioje tu 
matei tiek daug ir didelių velnių, ar AŠ tau sakiau ten 
nueiti!“ Čia buvo greitas ir labai aiškus atsakymas į mano 
klausimą, kad į tą koplyčią nebėra ko beeiti. 


Kova, apvainikuota retu palaiminimu 


Po ilgų keturių metų, kovojusi mano žmona sų 
negailestinga vėžio liga, užbaigė 1970 metais, liepos 
mėnesio 25-tą dieną savo šio gyvenimo kelionę į amžinąjį 
gyvenimą. Tą rytą apie 7-tą valandą paskambino Swedish 
Covenant ligoninės sesučių vadovaujančioji man į namus 
tokiu pranešimu: Grėtelė šio vakaro tikriausiai nebesu- 
lauksianti! Tai buvo man įpras.a valanda, kurią atsikelda- 
vau. Todėl susimečiau, ką reikėjo ir tuojau išvažiavau į 
ligoninę. Kai po valandos atvykau į ligoninę, tai žmonos 
sesuo jau sėdėjo prie mirštančiosios savos sesers. Grėtelė 

tada dar nebuvo mirusi ir alsavo, kaip ir anksčiau, bet jau 
nebekalbėjo. Taip mudu su žmonos seseria sėdėjova prie 
Grėtelės lovos šešias valandas, ir kartu ir pasikeisdamu. 
Penkioliką minučių prieš antrąją valandą po pietų, kai 
žmonos sesuo buvo trumpam išėjusi, tada Grėtelė išleido 
tyliai ir ramiai savo paskutinį atodūsį, atsiskirdama iš 
gyvųjų tarpo. Tokį tylų ir ramų išėjimą iš šio pasaulio į 
amžinąjį ' gyvenimą turiu pripažinti tikrai palaimintu 
atsiskyrimu. 

Sekančio pirmadienio vakarą buvo giminės, artimieji, 
draugai ir pažįstamieji ir kaimynai pakviesti į Brookfieldo 
Hitzemano laidojimo patalpą budėtuvėms. Salė prisirinko 
pilna žmonių, kurių kai kurie buvo dalis tokių, kurie 
antradienį, dienos metu, į laidotuves atvykti negalėjo. 
Svečių tarpe buvo geras pulkas Šv. Povilo Liuteronų 
parapijonų parapijiečių, nemažai mano bendradarbių iš 
Ceco korporacijos ir visa eilė vietos kaimynų. 

Pirmoje eilėje susėdusiųjų dešinėje buvo mano 83-jų 
metų mamytė, mano 15-0s metų Eleanora, 13-0s metų 
sūnus Jurgis ir mano dešinėje 11-0s metų duktė Rūta. 
Antroje eilėje už mūsų sėdėjo mano žmonos sesuo su savo 
šeima ir mano brolis ir toliau kiti giminės su savo šeimo- 
mis. 

Bebuvo trys minutės iki 7-tos valandos vakaro, kai 
turėjo prasidėti budėtuvių pamaldos, kai netikėtai mano 
mamytė aiškiai ištarė šituos žodžius, kuriuos toli salėje 
buvo galima išgirsti: „Ely, žiūrėk, kaip Jėzus čia stovi prie 
tavo motinėlės ir sveikina ją Savuoju palaiminimu!“ 

Štai, 83-jų metų amžiaus žilagalvėlė matė Jėzų stovinti 
savo akimis bežiūrintį į mirusią marčią ir laiminantį ją 
Savuoju apsilankymu. Kokia tai brangi dovana iš aukšty- 

bės! Tai buvo ne vien brangi dovana iškeliavusiai motinė- 
lei trijų vaikų, bet ir jos uošvei, jos vyrui, trims vaikams, 
jos seseriai, bet ir visiems kitiems giminėms ir pažįsta- 
miems, kurie už mūsų sėdėjo. Tuojau pat po šio įžymaus 
įvykio įėjo profesorius Kalbėnas atidaryti budėtuvių 
pamaldas. 
Vaikai be motinos 


Kai mano vaikų motinėlė pasimirė, tai mūsų jauniau- 
sioji duktė Rūta buvo 11-0s metų, sūnus Jurgis 13-05 
metų, vyresnioji duktė Eleanora vos prieš tris savaites 
sulaukusi 15-tuosius savo amžiaus metus. Kai šiems trims 
pusnašlaičiams brangiosios motinėlės nebebuvo, tai jiems 
lyg naujas gyvenimas prasidėjo. Daugelį darbelių jie turėjo 
tada patys pasidaryti. Stebėtinu būdu jie visi trys sutarė 
gerai daugeliu įvairiausiųjų naujojo gyvenimo klausimais, 
kad aš jų net nepastebėjau tarpusavyje karštai besiginčy- 
jant. Visi trys lankė tik vieną bloką nuo namų Evangelikų 
Liuteronų pradinę mokyklą ir tą baigę, jie ėjo septynius 
blokus į vietinę vidurinę mokyklą Brookfielde. Apie pusę 
antros valandos po to, kai jie pareidavo iš mokyklos, aš 
pareidavau pietus-vakarienę išvirti. 

Eleanora jau buvo išmokusi keletą dalykėlių paruošti 
vakarienei. Jurgis išmoko kai ką iš Eleanoros ir iš manęs, 
o Rūta išmoko daug iš abiejų, iš sesers ir savo tėvo. 

Po pusmečio po savo motinėlės palaidojimo, sugalvojo 
mano vaikai nuvažiuoti prie Lake Thunderbird'o ežero, 
apie porą valandų kelio, kur mes turėjome nusipirkę 
trečdalio akro žemės sklypą. Visi trys pasiėmė su savimi 
savo pusbrolį Gintarą ir iš kaimynų Dianą ir Kathie, kurių 

"beveik visi to paties amžiaus buvo. | 

Tai buvo1971-mais metais, sausio mėnesio trečiąjį 
šeštadienį. Tuomet buvo toje apylinkėje 4-5 colių sniego 
visur ir apie 7-8 C šalčio ir ne pats geriausias oras visoms 
žiemos pramogoms. Nors aš nebuvau linkęs jų išleisti tų 
keturių mergaičių ir dviejų berniukų į 100-to mylių 
kelionę prie Lake Thunderbird'o ežero tomis trumpomis 
dienomis, kai į vieną galą truko nuvažiuoti porą gerų 
valandų, o ir tiek pat laiko truko parvažiuoti į namus, 
jeigu niekas neatsitiko. Jie vis dėlto išvažiavo. Kai jie 
išvažiavo, aš tikėjaus, kad jie susiras artimesnę vietą, kur 
jie galėtų pasimankštinti negiliame, sausame sniege, kai 
tada dienos dar buvo labai trumpos. Aš galvojau, jei jie 
sugrįš iki 8-tos valandos, tai jau būsiu patenkintas. Bet, kai 
jie negrįžo nei iki devintos, nei iki dešimtosios valandos, 
tai jau pradėjau rimtai rūpintis. Bijojau, kad tiems vai- 
kams iš keturių šeimų neatsitiktų kokia nelaimė tokiame 
šaltyje. Prie Lake Thunderbird'o ežero buvo kalva, ant 
kurios reikėjo užvažiuoti ir nuvažiuoti, ir nuo slidaus snie- 
guoto kelio buvo labai lengva nuslysti į gilų griovį arba 
atsimušti į medį ar akmenį. Be to, Eleanora buvo vienin- 
telė iš visų šešių jaunųjų, kuri teturėjo važiavimo leidimą. 
O prie 80-to kelio ilgus kilometrus vietomis nebuvo 
gyvenamųjų pastatų ar miestelių, kur prisišaukti pagalbos, 
jei atsitiktų kokia nelaimė. 

Kaip aš prisibijojau, taip panašiai ir įvyko. Kai jie 
leidosi nuo Lake Thunderbird'o kalvos, jie užkliuvo už 
kažko nors, sugadino vieną padangą, kad ta greit prakiuro. 
Kiaurą padangą jie nuėmė, užsidėjo atsarginę. Bet ta 
atsarginė padanga teišlaikė orą tik vieną pusę jų kelio ir 
tada visiškai susileido. Tai atsitiko ant 80-to kelio, kur arti 
nebuvo niekur gyvenamųjų pastatų. Tada pradėjo Kathie 

ir mano sūnus Jurgis pėsčiom žygiuoti iki sekančios vietos, 
kur galėjo gauti pagalbos. Kai tuodu buvo gerą galą 
paėjusiu, iš užpakalio privažiavo geras žmogus, kuris 
juodu nuvežė iki gasolino stoties. Ir jiems iki gasolino 
stoties nuvažiuoti reikėjo dar 10-tį minučių. Iš gasolino 
stoties tarnautojas parsitempė mašiną su vaikais. Visi šeši 
jaunuoliai sukrapštė tik 20-tį dolerių. Dešimtį dolerių 
užmokėjo už parvilkimą, kad beliko jiems 10 dolerių, 
kurių neužteko naujai padangai. O iki namų dar buvo visa 
gera valanda važiuoti vasaros metu, bet žiemos metu — 
žymiai ilgiau. Kadangi vaikai beturėjo 10-tį dolerių, tai 
sutiko gasolino stoties tarnautojas atiduoti jiems savo 
naudotą padangą už tuos pinigus. Tada jau visi labai 
prasidžiugo ir mano sūnus Jurgis paskambino iš čia man 
į namus apie pirmą valandą po vidurnakčio pranešti, kad 
visi sveiki ir kad jie taip ilgai užtruko dėl dviejų padangų, 
kurios nebesulaikė oro. 

- Po sūnaus paskambinimo, pranešiau kaimynei Boyse- 
nienei, kad vaikai pakelyje ir kad jiems prisiėjo du sykiu 
keisti padangas, kai tik vieną atsarginę padangą su savimi 
teturėjo. 

Iki sūnaus skambučio buvau daug Dievo meldęs, kad 
Jis apsaugotų vaikus nuo sunkios nelaimės, ir kad jie gyvi 
į namus sugrįžtų. O apie vidurnaktį jau buvau labai 
susirūpinęs, net pagalvojau, kad Viešpats Dievas vėl mane 
norįs bausti už ką nors. Taip ir laukiau vaikų kantriai ne 
vieną valandą, bet porą gerų valandų. Bet jie sugrįžo visi 
sveiki gerokai po 3-ios valandos ryto ir sustojo antroje 
pusėje mūsų gatvės, ties savais namais. Greitai padėkojau 
Viešpačiui už vaikų parvežimą ir bėgau atidaryti užpakali- 
nes duris. Kai aš galvą iškišau pro užpakalines duris, 

pamačiau besustojusią kitą mašiną, lyg parkų policijos, iš 
kurios išlipo aukšta moteris ir prišaukė man: -„Štai, čia 
tavo vaikai!“ Ta moteris kalbėjo į mane lyg kariškiai 
duoda savo kareiviams įsakymus trumpais ir aiškiais 
žodžiais, nieko daugiau nepridėdama. Tuo tarpu išgirdau 
skambutį iš namo priešakio ir bėgau atidaryti priešakines 
duris. Kai visi vaikai buvo įėję į vidų, paklausiau Eleano- 
ros: „Kas buvo ta antroji mašina, kuri sustojo už jūsų, 
užpakalyje už mūsų mašinos?“ Eleanora paaiškino, kad 
jokia mašina jų nelydėjo ir čia nesustojo. Tada aš nieko 
nebeturėjau ko besakyti. Bet aš supratau, kad ta antroji 
mašina buvo Dievo atsiųsta, kadangi aš ją mačiau su 
parkų policijos geltona galvute viršuje ir moteriškę išlipant 
iš mašinos ir man: įsakančiu balsu pasakant atsiimti savo 
vaikus. 

Garbė ir neapsakoma padėka tebūnie Tau. Viešpatie, 
išreikšta už vaikų išsaugojimą šaltos dienos kelionėje ir už 
tai, kad juos sveikus ir laimingus palydėjai į namus 
Savuoju ištikimuoju angelu! 

Stebuklingi Viešpaties keliai 


Viešpats veda mus stebuklingais keliais, tik mes to 
kieme, tai mes esame nustebę ir keliame klausimą, kodėl 
tai mums atsitiko. Suprantama, kad niekas nelaikys žaibo 
suskaldyto medžio prie savo namų. Jei žaibas įtrenkė į 
netolį esantį medį, tai būkime Dievui dėkingi, kad Jis 
Savuoju žaibu nepataikė į tavo gyvenamąjį pastatą. Mano 
vaikystės laikais teko matyti iš savo namų neišgesinamo 
kaimyno gyvenamąjį pastogę galingai degant, į kurį buvo 
įtrenkęs žaibas. Atsimenu, kad net labai smarkiam lietui 
lyjant užsidegęs namas vis dėlto supleškėjo iki pamatų per 
palyginamai trumpą laiką, kai visi tos trobos gyventojai 
išliko nepaliesti. Tada girdėjau iš pamaldžių žmonių 
šnekant, kad žaibo uždegtos ugnies negali išgesinti nė 
patys geriausieji gaisrininkai su savo puikiausiais gesinimo 
įrengimais. 

Jau praėjo 25 metai ir du mėnesiu, kai Viešpats 
pasiėmė Savo amžinybėn mano žmoną ir apie dvidešimtys 
metų praėjo tol, kol pradėjau numanyti, kodėl Jis tai 
padarė. Kai mano žmona mirė, ji buvo tik 49-ių metų, kai 
tada mano mamytė buvo jau 83-jų metų ir išgyveno dar 14 
metų po to. Gal kas pasakytų, kad Dievas daro neteisin- 
gai, paimdamas jauną žmogų ir seną palikdamas gyventi. 
Kodėl taip atsitiko, paaiškėjo žymiai vėliau. 

1983-iais metais iššalau savo plaučius iš vidaus, 
eidamas per greitai -279 F laipsnių šaltyje. Gerai žinojau, 
kad tokiame šaltyje aš nebūčiau turėjęs eiti taip greitai, tai 
nebūčiau taip giliai įkviepavęs tiek daug šalto oro ir 
nebūčiau iššaldęs plaučių oro takuose gleivinės: plėvelės. 

Iššalusią gleivinę plėvelę pamažu iškosėjau, bet už tai ir 
ilgai kentėjau, Keturius metus be skausmo negalėjau 
pasilenkti tol, kol nebuvo ataugusi nauja plėvelė plaučių 
oro takuose. Kadangi tomis keturiomis žiemomis turėjau 
saugotis šalčio, daugiau laiko praleisdavau viduje. Tada 
pastebėjau, kad tuo metu, dirbdamas prie Biblijos, vietoje 
trijų puslapių, paruošdavau galutinai iki penkių puslapių 
naujam vertimui per vieną ilgą dieną, su pusryčių, pietų ir 
vakarienės pertraukomis. Kai buvau viduje prirakintas, 
pašvęsdavau daugiau valandų Dievo garbei, betęsdamas 
Biblijos vertimo darbą. To dar nebuvau įsisąmoninęs 1978 
metais, kai sužeistas automobilio nelaimėje, negalėjau 
ištisą mėnesį nueiti į darbą, kur užsidirbau savo kasdieninę 
duonelę. Bet Viešpats Dievas norėjo, kad ne tik sau 
duonelę užsitarnaučiau, bet ir pabaigčiau 1413 puslapių 
Šventojo Rašto, iš kurio daug lietuvių ir lietuviškai 
kalbančiųjų palaimintai pasisemtų dvasinio peno pakelyje 
į amžinąjį gyvenimą. 


SOLI DEO GLORIA 

